
În micul apartament se auzi telefonul sunând, cu un 
ecou moale pe pereţii vopsiți într-o culoare caldă de pier- 
sică și covorul de un verde delicat. Nici un alt sunet nu 
trăda prezenţa vieţii, chiar dacă pereţii încăperii închiriate 
nu iradiau altceva decât pofta de viaţă. Un al doilea apel 
telefonic risipi liniștea. Femeia din pat se mișcă som- 
noroasă, apoi se răsuci bâjbâind în căutarea telefonului. 
Zorii de zi se întrezăreau, dar Leora Mason-St. James era 
prea adormită ca să observe. 

— Alo, murmură ea cu o voce ca o şoaptă de dragoste, 
chiar dacă ezitantă şi care în realitate era tonul ei obișnuit. 

— Draga mea, te-am trezit? intrebă Lorraine Dayton-St. 
James, mama adoptivă a Leorei. Am uitat din nou diferența 
de fus orar. Dragă, aici devin aproape inutilă fără tine care 
mă țineai la curent cu toate. Secretara pe care am angajat-o 

în locul tău încă nu s-a obișnuit cu stilul meu de a rezolva 
lucrurile. Este foarte conștiincioasă dar nu înţelege că apar 
tot timpul situaţii diferite pentru care trebuie să te orien- 
tezi pe moment. 

Leora zâmbi resemnată aruncându-se în pat și aranjân- 
du-și păturile în jurul ei pentru a se feri de aerul rece din 
cameră. Afară, iarna se făcea pe deplin simțită în această 
parte a statului Michigan. În casă, răsuna de la câteva sute 
de mile depărtare vocea mamei ei. 

— Mă confunzi cu surorile mele, mamă, dacă te aştepţi 
ca eu să cred această scorneală. Am fost destul secretară și 
paznic pentru tine ca să mă fraierești din nou atât de ușor. 
Cât despre situaţiile tale neaşteptate, știu că secretara ta se 
descurcă foarte bine. M-ai asigurat chiar tu de asta cu mai 
puțin de o lună în urmă. 

— Urăsc felul ăsta al tău de a-ţi aminti atât de bine tot ce 
spun, râse răgușit Lorraine. Deşi în vârstă de şaizeci și 
nouă de ani, era încă o femeie uimitor de atractivă, înzes- 
trată cu o abilitate înnăscută de a-i fermeca pe cei din jur, 
calitate care o ajutase de altfel să pună stăpânire pe sufle- 
tul unui geniu militar. 

— Altfel, cum aș putea să te determin să vii acasă? 

Leora își schimbă brusc expresia feţei. Nu mai de mult 
decât cu două luni înainte, ar fi dat orice ca să audă o 


LEORA T 


înştiinţare de genul acesta. Dar nu acum. Reușise în sfârșit 
să stea pe propriile-i picioare și învățase să trăiască singură 
mai bine decât printre cei din familia ei adoptivă, atât de 
influentă, plină de succes și uimitor de frumoasă. Ea 
fusese mica oaie neagră a grupului; avea o tendință 
nefericită să se bâlbâie când se enerva și simţea nevoia de 
a se ascunde atunci când cineva își îndrepta atenţia asupra 
ei. Era timidă cu străinii și nu era înzestrată cu nici una 
dintre gratiile sociale care ar fi compensat lipsa frumuseţii 
ei fizice. Si, în toată agitația nemaipomenitei ei familii, ea 
încerca să fie umbra pe care nimeni în afara acestora să n-o 
observe. Pentru mult timp, ea însăși acceptase această 
imagine, în ciuda încercării familiei de a o face să se autoa- 
precieze diferit. Apoi, a intervenit Lorraine care își făcuse 
un plan de a le trimite pe ea și pe toate surorile ei să se des- 
curce pe cont propriu, să ducă o viaţă separată de a familiei 
timp de un an pentru a-și dezvolta potenţialul, pentru a se 
descoperi pe ele însele. Toate fuseseră de acord să-i facă pe 
plac mamei lor. Leora nu era sigură de motivele celorlalte. 
Nu era sigură de fapt nici de ale ei. Dar știa, după șapte luni 
din această perioadă, că în final se aranjase, începând de 
fapt să-i placă să trăiască independent și, în mod ciudat, 
descoperind că nu se temea să stea fără siguranţa oferită de 
familia ei, așa cum îşi imaginase înainte. 

— Leora, ești încă acolo? întrebă Lorraine văzând că ea 
nu răspundea. 

Leora își reîndreptă atenţia către mama ei și zâmbi la 
intonaţia curioasă din vocea lui Lorraine. 

— Ultima oară când mi-ai cerut să vin acasă a fost când 
s-au căsătorit Silke și Killian. Acum este vreo altă ocazie? 
întrebă Leora fără să răspundă direct. Cel puţin, pentru 
moment, Lorraine nu ezită. 

— Căsătoria lui Caprice. 

Leora primi înştiinţarea clipind, apoi încercă să se 
gândească la ce o să spună. Această veste era ultimul 
lucru la care s-ar fi așteptat. Ce-i drept, singura ei 
călătorie acasă de când pornise pe drumul cunoașterii 
de sine, fusese ca să asiste la căsătoria surorii ei, Silke, cu 
Killian Carpenter. 

— E gravidă, murmură mama ei în cele din urmă, destul 
de surprinsă ca să lase la o parte discreţia ei obișnuită. 

— Mi-ai spus că tatăl copilului a murit și îţi spun sigur 
că nu mi-a mărturisit nimic despre faptul că ea are pe 
altcineva. Mai la obiect, cu cine se marită? Lorraine oftă. 

— Un bărbat numit Darian King McCloud. O să-ţi placă. 
Tuturor ne place. El o iubeşte pe Caprice și vrea și 
copilul. Oftă din nou. Se potrivește foarte bine cu Caprice, 
adaugă încet și ferm. 

Asta nu prea se potrivea cu sora ei mai mare, vru să 
spună Leora, dar tăcu. Dintre toate, Caprice era firea cea 
mai pragmatică. Deși Leora își iubea toate surorile, adesea 
invidia la Caprice această trăsătură de caracter, aproape 
tot atât cât invidia la Silke firea ei ambițioasă şi la Noelle, 
cealaltă soră a ei, talentul artistic. Ea nu-și descoperise 
niciodată vreo înzestrare specială. În ultimul an de 
colegiu, şi-a dat în sfârșit seama de propriile ei defecte și 
chiar un timp s-a complăcut în autocompătimire pentru 
toate cele care îi lipseau. Apoi, a lăsat la o parte visurile 
copilărești despre ceea ce ar putea fi dar nu este, și a 
acceptat faptul că şi o personalitate mai insignifiantă își 
are destinul ei. S-a întors acasă pe proprietatea familiei și 
a găsit un loc în care să fie utilă lângă mama sa, ajutând-o 
în operele ei de binefacere. Astfel, și-a dezvoltat încet dar 
sigur un sentiment de preţuire de sine. Însă trezirea per- 
sonalității ei nu a fost suficientă pentru a schimba 
hotărârea lui Lorraine de a-și trimite fetele pe cheltuiala 
părinţilor să trăiască departe de casă un an, ca femei oare- 
care, ducând o viaţă obișnuită, făcând abstractie de averea 
care fi revenise fiecăreia la împlinirea vârstei de douăzeci 
și trei de ani. Trecuseră numai șapte luni de când Leora 
trăia singură şi iată că două dintre surorile ei reușiseră 
ceea ce ea abia începea cu greu. 

— Dragă, spune ceva. Ştiu că nu prea este în firea lui 
Caprice a noastră, dar chiar o să fie un mariaj bun. 
Aşteaptă până când o să-i vezi împreună, murmură 
Lorraine. 

Leora oftă încet apoi făcu în așa fel ca nici una din 
emoţiile ei confuze să nu i se simtă în voce. Învăţase să-și 
păstreze pentru ea îndoielile și să nu le arate tuturor cât ai 
clipi. Mama ei avusese dreptate cu planul ei. Dat fiind că 
trebuise să stea pe cont propriu, Leora știa că străbătuse 
un drum lung de la ceea ce fusese înainte, dar că încă 
exista o distanță mare până la obiectivele personale pe 
care și le-a stabilit. 

— Când are loc nunta? întrebă ea, de data asta ascun- 
zându-și ferm îndoielile şi întrebările pe care și le punea. 
Caprice trecuse singură printr-o perioadă grea. Leora voia 
să creadă că lucrurile se aranjaseră în sfârșit pentru ea, și 
dacă sora ei a găsit un bărbat destul de puternic ca să vrea 
să trăiască cu ea, ca şi cu copilul nenăscut, Leora era 
fericită pentru ea. 

— Peste două săptămâni. 

Acest fapt îi atrase atenţia. Caprice nu se mișca atât de 
repede în nimic și cu atât mai mult când era vorba de sen- 
timente. Leora se tinu tare pe poziţii. 

— Glumești. 

— Dare vrea ca ea să poarte numele lui înainte de 
naşterea copilului; Caprice îl va înregistra pe el ca tatăl 
copilului, adăugă liniştit Lorraine. 

Leora nu mai avea nici un cuvânt de spus, pentru sim- 
plul motiv că nu se putea gândi la un comentariu potrivit, 
cu atât mai puţin la unul nepotrivit. Nu știa nimic despre 
persoana acestui Dare dar, cu siguranță, acest plan era 
neobișnuit. Cât despre Caprice, ea nu-și putea imagina 
sora ca fiind vreodată de acord cu o astfel de idee. Dacă a 
rămas însărcinată, înseamnă că ea chiar a simţit ceva pen- 
tru tatăl copilului. Își cunoștea sora, atât cât Caprice per- 
mitea lucrul ăsta. Ea n-ar fi consimţit la asta nici în ruptul 
capului. 

— Am nevoie de tine, Leora. 

Această veste fără precedent blocă mintea și limba 
Leorei. Nimeni din familia ei nu rostise vreodată astfel de 
cuvinte. Întotdeauna ei au creat un loc pentru ea, au încu- 
rajat-o în tot ce a făcut, dar nimeni nu i-a spus vreodată că 
ar avea nevoie de ea. 

— Nevoie de mine? răspunse ca un ecou, copleșită de 
rugămintea din vocea mamei sale. 

Lorraine oftă adânc. 

— Îmi simt vârsta, draga mea. Foarte mult. Credeam că 
planul meu o să fie simplu. Nimic nu merge așa cum te 

aştepţi. Femeia pe care am angajat-o în locul tău pur și 
simplu nu este ca tine. Şi acum căsătoria pune capac la 
toate. Silke mă ajută, dar tu știi că ea nu are îndemânarea 
ta cu oamenii. Și Caprice încearcă dar, la stadiul avansat al 
sarcinii ei, îmi fac griji pentru ea. Dare insistă să aibă o 
nuntă în toată regula. 

Dându-se jos din pat, Leora încă se lupta cu ideea că 
cineva are nevoie de ea. Chiar dacă nu și-a iubit familia 
atât de mult, astfel ar putea răspunde unei dorinţe de a 
recompensa măcar o parte din ceea ce soţii St. James 
făcuseră pentru ea. 

— În regulă, mamă. Voi fi acolo cât de curând voi putea 
să-mi aranjez aici lucrurile pentru asta, consimțţi ea, deja 
făcându-și mental o listă cu ceea ce ar trebui să facă. Îţi voi 
telefona de îndată ce știu când voi avea zborul. 

— Îţi plătesc eu biletul. 

Leora nu acceptă, dând din cap în ciuda faptului că 
Lorraine nu o putea vedea. 

— Pot să-mi-l plătesc eu singură. Ti-am spus ultima dată 
când am fost acasă că slujba mea e plătită bine. 

— Dragă, venind aici îmi salvezi viaţa. Nu o să-ţi reduc 
ție bugetul în nici un fel, și asta e definitiv. 

— Bine, renunţ. Cunosc acest ton, râse încetişor Leora, 
mulțumită în taină că mama ei părea să-și iasă din dis- 

poziţia liniștită de mai înainte. Mama în general o tachi- 
na ea înainte de a pune capăt legăturii telefonice dintre 
ele. 

Încă zâmbea când intră sub duș ca să se pregăteasca 
pentru o nouă zi. Din fericire, tocmai încheiase ieri ultima 
angajare temporară într-un birou, astfel încât nu trebuia 
decât să-și încheie socotelile acolo și să o anunţe pe May 
că are nevoie de un timp în care să nu lucreze. Ar fi putut 
să aranjeze acest lucru telefonic, dar, în ultimele luni, May 
îi devenise în egală măsură patroană și prietenă; aceasta i 
se confirmă două ore mai târziu când, intrând în agenţia 
lui May, îi auzi primele cuvinte și văzu disperarea de pe 
chipul ei. Erau rare situaţiile când May își pierdea sângele 
rece. 

— Mulţumesc lui Dumnezeu că ești formată la 
Randolph. 

Leora luă loc în faţa biroului dezordonat al lui May, cu 
privirea fixată asupra figurii ei îngrijorate. 

— De ce? S-a întâmplat ceva? întrebă ea, cu sprâncenele 
ridicate de curiozitate. 

— Este vorba din nou de Max Silver. A dat-o afară pe 
Kelly, explică May cu exasperare. 

Leorei nu-i plăcu ce vedea în ochii lui May în momen- 
tul în care aceasta își fixă privirea asupra ei. 

— Este a treia oară când este expediată, nu-i așa? 

— Da, fu de acord May brusc, răsfoind dosarul din faţa ei. 

— Pe tine n-o să te dea afară, spuse ea încet. 

Leora îşi păstra cu greu o figură calmă. Acest tip de 
cuvinte ar fi făcut-o să caute mental, dacă nu fizic, un pre- 
text dacă nu ar fi avut gata pregătită o scuză bună. Se 
înăsprise în ultimele șapte luni, dar se îndoia că ar exista 
cineva pe faţa pământului care să fie destul de tare să se 
pună cu Max Silver, și asta dacă reputaţia lui ar fi doar în 
parte aproape de adevăr. 

— Poate, dar nu voi fi în stare să verific asta, murmură 
ea, reușind să-și reţină ușurarea din voce şi să nu se bâl- 
bâie. Mama mi-a telefonat dimineaţa. Are nevoie de mine 
acasă. Sora mea cea mai mare se căsătoreşte. 

May se holba la ea, ochii micşorându-i-se sceptic. Ea știa 
foarte bine că zvonurile despre Silver treceau prin birou ca 
o portie de ulei de ricin. Omul acesta ar fi putut să pro- 
ducă mari schimbări în câștigurile lor. 

— Parcă deja s-a căsătorit. 

Înţelegând confuzia lui May, Leora explică: 

— Aceea era Silke. Acum e Caprice. Ele s-au născut la 
interval de o săptămână una de alta, astfel încât întot- 
deauna mă gândesc la amândouă deodată. 

May se încruntă. 

— Când pleci? 

Leora răspunse cu o ușurare atent ascunsă: 

— Mâine. 

— Pentru cât timp? 

— Două săptămâni sau poate două săptămâni şi câteva 
zile, depinde de cât de mare tevatură las după mine. 

May murmură un oh. 

— Nu te pot plăti să stai? 

Acum că pericolul trecuse, Leora râse, cu o undă de 
răutate în ochii ei albaștri. 

— Nu, pentru Silver, nu poti, răspunse ea cinstit. 

— Al naibii de temperamental om mormăi May. 

— Mai există o singură altă persoană pe care îndrăznesc 
să i-o trimit. Ernestine. Dumnezeu ştie ce își vor face 
amândoi unul altuia. Ea nu are nici o rezervă. Dacă îi face 
prea multe necazuri, ar fi în stare chiar să-l ia tare, să-i 
spună s-o mai slăbească. 

Tonul vocii lui May era grăitor chiar dacă Leora nu 
cunoștea prea bine femeia. Fiecare birou are o figură 
aparte. Agenţia lui May o avea pe Ernestine. Arăta ca un 
tanc, avea dispoziţia unei pisici puse la colț, privirile 
unei fete bătrâne și vocea unui general de marină 
instruindu-și trupele. Când toţi ceilalți dădeau greș, 
strigătul de bătaie al lui May era „trimiteţi-o pe 

Ernestine“. Şi cel mai răuvoitor patron găsește în cele 
din urmă un mod să scape de o ameninţare. Leora 
spera sincer că May nu avea dreptate şi că Ernestine va 
accepta să lucreze măcar până în ziua în care s-ar 
întoarce ea. 

— Câţi ani are Ernestine? 

— Dumnezeu știe, replică May, cu un surâs ce calmă 
ceva din neliniştea Leorei. Intreab-o. Eu n-am îndrăznit. 

Leora se ridică, dând din cap și zâmbind. 

— Nu eu. Îmi place liniștea mult mai mult decât cearta. 
Ea mi-ar pune capul pe eșafod, dacă ar putea. 

— Probabil, încuviinţă May înainte de a-și lua rămas- 
bun. 

Leora se urcă în mașină, gândindu-se la discuţia de 
sfârșit pe care o avusese cu clientul lui May. Omul era 
insuportabil. Nici o mirare că nu avea o secretară perma- 
nent la dispoziţia lui. Probabil că nu şi-ar putea permite să 
plătească pe cineva îndeajuns ca să-l suporte, ca tempera- 
ment. Și faptul că May s-a putut gândi la ea pentru asta 
sfidează logica. Leora își cobori privirea asupra ei însăși. 
Oaia neagră era îmbrăcată într-un costum de culoare 
maronie și o bluză crem. Croit simplu, profesional, motive 
pe care le-a avut ca să-l cumpere. Realitatea era că nu-și 
acorda prea multa atenţie. Nu-și dăduse seama ce mică 

pare în acest costum care nu-i dădea nici o grăunță de 
identitate. Și partea cea mai rea era că toate hainele ei erau 
la fel. 

— Plictisitor! se pronunță ea, săturându-se brusc de pro- 
pria-i imagine. Nu merg acasă arătând așa. Şapte luni de 
exil ar trebui să arate vreo schimbare. Conducea prudent 
în timp ce studia problema. Niciodată ea nu-și luase în 
considerare și nu-și explorase gustul pentru culori. 
Bugetul îi era limitat iar timpul pentru cumpărături 
inexistent. Dar acum că îi venise ideea, nu și-ar putea per- 
mite să renunţe din nou la asta. 

— Am nevoie de un sfătuitor, îşi murmură sieși în timp 
ce încuia ușa din faţă a maşinii, după care intră în casă. 
Dădu un picior pantofilor, ceea ce nu făcuse niciodată 
până atunci, aruncă geanta pe canapea şi se năpusti la 
telefon să formeze numărul lui Noelle. Sora ei era foarte 
distrată din fire însă avea un gust inspirat la culori. După 
al şaptelea apel, în sfârşit Noelle ridică receptorul. 

— Ti-a spus mama despre nunta lui Caprice? întrebă 
Leora. Cu Noelle trebuia sa fii rapid ca să-i trezeşti intere- 
sul. Exact ca ea. 

— Dare? Interesant nume. Pirat. Ar putea fi și hoţ, pre- 
supun. Un copil al celor doi. Destul pentru a umple 
spaţiile. 

Leora se încruntă la auzul acestor remarci. Felul acesta 
de a fi al lui Noelle îi înnebunea pe toţi, însă Leora se gân- 
dea adesea că dacă cineva ar încerca un timp să o descifreze, 
Noelle ar avea de spus ceva cu adevărat important. 

— Noelle, am nevoie de tine, murmură ea, știind că, cel 
puțin, O să-i câștige atenţia. Vreau să-mi refac garderoba și 
tu ai un gust perfect la culori, încât speram că ai să mă 
sfătuiești. Nu mai pot să mă îmbrac tot așa. 

— Grădină. Trandafiri. Bujori. Pintenul cocoșului. 

Leora se încruntă. 

— Vrei să spui că ar trebui să mă uit după culorile astea? 

— Flori sălbatice cu margini nepătate. Natura, știi, nu 
este încorsetată. Nu poţi să tai viaţa fără s-o distrugi. 
Libertate. 

Leora oftă adânc. 

— Îndreptându-se spre zbor. Dar. Poveşti cu zâne și 
regi. Lumina lunii și lacrimi. 

La această frază, Leora se trezi că ţine în mână un recep- 
tor care îi bâzâie ușor în ureche. Dădu din cap. Sora ei nu 
avea egal. Nimeni din familia ei n-o înţelegea, deși fiecare 
dintre ei încercase. Leora era mai aproape de Noelle decât 
oricine altcineva, nu doar fiindcă erau de aceeași vârstă, ci 
pentru că simțea un fel de înrudire cu trecutul acesteia. 
Noelle fusese abandonată într-o galerie de magazine la 

vârsta de cinci ani. Reuşise cumva să supravieţuiască 
aproape un an singură înainte ca autorităţile să o prindă, 
introducând-o în sistem și ajungând astfel la vârsta de opt 
ani la căminul de copii al lui Lorraine. Leora își amintea 
momentul când a văzut-o pe Noelle pentru prima dată. Și 
ea era acolo de numai o luna, terorizată de viziuni noc- 
turne ale propriului trecut. Noelle venise către ea prin 
întuneric fără să-i spună nimic despre scâncetele și tipetele 
care probabil că o treziseră. Apropiindu-se, a luat-o de 
mână și a început să-i spună poveştile ei cu creaturi ima- 
ginare care ar putea să îndrepte răul lumii cu un clește 
puternic sau cu o aripă. 

Timp de peste un an, Noelle venea de fiecare dată cu o 
poveste nouă în întunericul nopţii, când Leorei demonii 
memoriei îi dădeau târcoale. Apoi, într-o noapte, Leora 
reuşise să doarmă fără să se trezească dintr-un coșmar, 
scăldată în sudoarea unei spaime foarte reale. Prima verigă 
din lanţul groazei fusese ruptă. Leora încercase de multe 
ori să-i mulțumească lui Noelle dar ea se purta ca și când 
n-ar fi știut despre ce vorbea. Zâmbea cu acel zâmbet 
incert care deruta pe oricine și hoinărea afară să se joace 
cu păpuşa ei. Din acea zi, nimeni în afară de ele două n-a 
ştiut vreodată de acele nopti şi de poveştile lui Noelle care 
ei i-au salvat sănătatea. 

Leora stătea în întuneric, bucurându-se de calmul aces- 
tor momente de liniște după două luni pline de agitaţie 
continuă. Își sorbea ceaiul, gândindu-se la nunta care tre- 
cuse fără nici o piedică în ciuda vitezei cu care fusese 
realizat totul. Caprice făcuse o alegere bună și mama ei 
avusese dreptate. Dare McCloud o punea în lumină pe 
Caprice într-un fel despre care Leora ar fi jurat înainte că 
nu se potrivea surorii ei. Silke, și ea de asemenea, avea un 
mariaj fericit. Zâmbi puţin gâdindu-se la ea. Chiar reușise 
să realizeze o surpriză plăcută cu noua sa garderobă, cu 
tocurile nepractice mici și groase și cu pălăriile 
îndrăzneţe. Nu se mai simţea într-atât ca persoana 
insignifiantă de odinioară. 

— Grădini, murmură ea în întuneric, plăcându-i cuvân- 
tul. Noelle avusese dreptate și ca urmare ea înflorise un 
pic. Se ridică şi se îndreptă către fereastră să privească 
noaptea fără lună. Iarna trecuse uşor anul acesta. Dintre 
toate anotimpurile, acesta era sezonul ei favorit. 

— Draga mea, ce faci? întrebă Lorraine încet în timp ce 
se strecura în cameră și aprindea lampa de pe masa cea 
mai îndepărtată de Leora. 

Leora se întoarse, zâmbind. În ciuda vârstei, mama sa 
adoptivă avea încă mersul și ţinuta dreaptă ale unei femei 
tinere. 

— Mă bucur de liniște. 

Lorraine râse încet, ochii reflectându-i dispoziţia. 

— A fost o grabă nebună să punem totul în ordine pen- 
tru nunta lui Caprice. Nu m-am gândit că am s-o văd vre- 
odată grăbindu-se așa pentru ceva. Dar Dare nu mi se 
pare deloc un bărbat care să aştepte femeia pe care o 
iubește. 

— Leora îi întoarse spatele mamei sale, nevrând ca 
aceasta să-i obseve expresia feţei. Caprice și Silke își 
găsiseră locurile lor în viaţă, în timp ce ea căuta încă. 
Pentru prima dată, recunoștea în sinea ei cât de goale îi 
erau zilele fără apropierea familiei. O carieră nu era sufi- 
cientă. Voia pe cineva cu care să împartă. Acest gând îi 
trezi demonii care încă aveau puterea de a adânci în 
mintea ei ghearele memoriei și durerii. 

— Nu contează cât de grăbite au fost pregătirile, cred 
că totul s-a sfârşit cu bine, murmură ea. Se îndreptă 
către micul ceainic de pe bar și îi umplu mamei sale o 
cană. 

Lorraine îi zâmbi sincer. 

— Îţi mulţumesc, dragă. A fost un gest frumos din partea 
ta să vii când ţi-am cerut ajutor. Lorraine oftă ușor. 

— Ştiu că a fost ideea mea ca fiecare dintre voi să 
petreceti anul ăsta departe de mine și de tatăl vostru pen- 

tru a vă regăsi pe voi înșivă, dar îmi lipsiţi toate. După ce 
luă cana cu ceai pe care i-o adusese Leora, își luă o expre- 
sie mai veselă, mângâind perna de lângă ea. 

— Şi mie mi-e dor de tine, spuse Leora plină de 
încredere. Dar îmi place și viaţa pe care o duc acum. 

Lorraine îi cercetă expresia feţei, obsevând o undă de 
hotărâre care era nouă pentru ea. 

— Chiar îţi place, dragă? Chiar îţi merge? Mi-ai spus atât 
de puţin despre viaţa și munca ta. Am vrut să te întreb de 
atâtea ori dar îmi promisesem mie că n-o să mă amestec. 

— Tu nu te amesteci niciodată, fie că întrebi fie că nu. 
Leora se reaşeză pe canapea, ghemuindu-și picioarele sub 
ea. 

— Cât despre aceste ultime luni, unele mi-au mers uşor, 
altele mai greu. Dorul de casă a fost o mare problemă la 
început. Acum, nu atât de mult. 

— Îmi place noua ta coafură. 

— Şi hainele? 

Lorraine râse. 

— După ce am depășit șocul momentului în care am 
observat cât de diferit arătai când te-ai dat jos din avion. 

Leora chicoti încet, amintindu-și expresia de pe fața 
albă a mamei sale în acele câteva secunde dinainte de a o 
recunoaște. 

— Noelle m-a ajutat să aleg culorile. 

Lorraine înălță din sprâncene la auzul acestora, dar n-o 
întrebă nimic pe Leora. Cele două fete mai mici ale ei 
lăsaseră întotdeauna impresia că se înţeleg foarte bine 
între ele, chiar dacă aveau dificultăţi în a comunica cu alţii. 

— Ce părere ţi-a făcut Dare? întrebă ea, schimbând 
brusc subiectul. 

Leora sorbi ultima înghiţitură de ceai, căutându-și în 
minte imagini cu el. Purul adevăr era că Darian King 
McCloud, proaspătul soţ al lui Caprice, avea un zâmbet cu 
care ar fi fermecat pe oricine. Leora voia să aibă încredere 
în acel zâmbet și în bunătatea cu care le tratase pe ea și pe 
Noelle. Dar ea nu se încredea uşor în cineva, și mai ales în 
bărbaţi. 

— Pare destul de puternic cât să se potrivească cu 
Caprice, spuse ea în cele din urmă. Zâmbi, apoi adăugă: Și 
Caprice arată ca şi când cineva i-ar fi adus luna și stelele de 
pe cer. Dar încă nu înţeleg cum a putut ea să-l întâlnească 
în acest timp scurt. Și bărbatul din Houston, cel care e 
tatăl copilului? Nimeni nu a prea discutat despre asta 
atunci, şi nici eu n-am întrebat pentru că îmi era clar că tu, 
Caprice şi tata voiaţi să nu se ştie prea multe. Este ceva ce 
tu nu ne-ai spus? Ceva despre bărbatul pe care Caprice l-a 
iubit într-atât încât să-i facă un copil ? 

Lorraine se întoarse încet și aşeză pe masa de lângă 
canapea cana ei pe jumătate plină. 

— i-am spus tot ce puteam eu Să-ţi spun. Acea 
perioadă din viaţa lui Caprice a fost mai agitată decât 
ti-ai putea imagina. Tată copilului ei a murit. Ea l-a 
întâlnit pe Dare mai târziu și s-a îndrăgostit de el. Dar 
datorită împrejurărilor, a încercat să-l îndepărteze. 
Lorraine se gândea în urmă la fiica ei adoptivă. Aș fi 
putut să-i spun de atunci că își pierdea timpul. Dare 
McCloud nu este un bărbat pe care să-l poată îndepărta 
cineva. 

Leora tremura, încercând să-și ascundă reacţia nervoasă 
ridicând din umeri. 

— Poate că aşa e. 

Nelăsându-se înșelată de încercarea de disimulare, 
Lorraine îşi privea atent fiica, alegându-și cu grijă 
cuvintele. Leora era încă sensibilă la trecutul ei într-un 
fel în care nici Caprice, nici Silke nu fuseseră nicio- 
dată. 

— Dragă, trebuie să încetezi să te chinuiești în felul asta. 
Nu toti bărbaţii sunt ca tatăl tău. El era cu siguranţă bol- 
nav, din moment ce era atât de violent cu tine şi cu mama 
ta. Lorraine îi luă mâinile reci, calmându-i mișcările agitate 
pe care înaintea discuţiei nu le avea. 

Leora privi în jos la pielea moale a mamei sale. Mâna lui 
Lorraine fusese întotdeauna acolo, gata să sprijine, să 
ghideze și să aline suferinţe, fie ele de ordin mental, fizio- 
logic sau emoţional. 

— Mă lupt cu asta. Poate n-o să reușesc atât de repede 
ca Silke sau Caprice. Poate eu n-o să-mi găsesc un viitor 
soţ până la sfârșitul acestui an pe cont propriu, dar mi se 
pare că am câștigat mai multă verticalitate. 

Lorraine se încruntă la auzul acestora. 

— Niciodată nu te-am crezut fără coloană vertebrală, 
protestă ea, deranjată în mod vizibil. 

— Voiam doar ca tu să-ţi dai seama de potenţialul tău. 

Leora oftă adânc. 

— Ştiu, mamă. Era propria mea pâ...păre...părere 
despre mine. Și e... e... este adevărat. Prima atingere a bâl- 
bâielii de care încercase ani de zile să scape era la fel de 
neașteptată ca și îngrijorarea de pe faţa mamei ei. 

— Dragă, vino acasă. Mi-e dor de tine. La fel şi tatălui 
tău. Ideea asta a mea să vă fac pe toate să părăsiţi cuibul a 
fost o încercare nesăbuită de la început. Nu vreau să te văd 
suferind. 

Leora studie expresia de pe faţa mamei sale, încruntân- 
du-se la vederea îngrijorării ce părea să aibă rădăcini mai 
adânci decât grija pentru viitorul ei imediat. 

— Ce s-a întâmplat rău, mamă? 

Lorraine se forță să afişeze o indiferență pe care nu o 
simţea. 

— Nimic rău. Doar că nimic nu se întâmplă cum am 
sperat. Întâi, Silke ne anunţă brusc că se mărită, apoi 
Caprice vine acasă după o perioadă teribilă în Houston și 
apoi, grabnic, are loc și nunta ei. 

Leora se încruntă și mai mult, dându-i mâna mamei sale 
pentru a o încuraja. 

— Dar ești de acord cu asta şi îţi plac Killian și Dare; în 
plus, e sigur că ei le iubesc pe surorile mele. Și apoi, toți 
știm că Silke nu cunoaște sensul cuvântului „lent“ sau 
„pregătit din timp“. Caprice știe întotdeauna ce vrea și 
către ce se îndreaptă. Dacă acest bărbat nu ar fi potrivit 
pentru ea, nu s-ar fi căsătorit cu el indiferent de împre- 
jurări sau de ce el i-ar putea el oferi. 

— Ştiu. Lorraine se agăţă în strânsoarea degetelor ei 
subţiri, luptându-se să găsească cuvintele care s-o aducă 
pe Leora înapoi acasă, fără a trăda pericolul prin care au 
trecut surorile ei mai mari pentru a-și atinge scopurile 
individuale. Leora și Noelle nu aveau tăria de caracter a 
celor două, Silke și Caprice. Ele erau clădite dintr-un aluat 
mai bun, mai fragil, mai ușor de rănit, fără a avea forța 
interioară care le-ar fi ajutat să depășească dificultăţile 

vieții. În toate calculele ei, atunci când își dorise ca toate 
fetele ei să se descurce singure anul acesta, nu luase în 
considerare acești factori foarte importanţi în ecuaţiile 
viitorului lor. 

— Nu vreau să te văd suferind, repetă Lorraine sincer în final. 

Leora căpătă puţin curaj, influenţată în mod 
inconștient de siguranța din vocea mamei sale. Lorraine 
era foarte hotărâtă ca ea să nu mai stea și ultimele luni 
departe de casă. Leora simţi primele tulburări ale unei dis- 
poziţii pe care niciodată nu și-o explicase sau măcar 
conştientizase, ea păli, inima bătându-i într-un ritm nere- 
gulat. Frica. I se întâmpla mereu la fel când avea de-a face 
cu o confruntare de orice gen. Ştia de ce reacționa în felul 
acesta. Găsea răspuns la asta în sindromul ei care își avea 
rădăcini urâte într-o copilărie care-i revenea acut în memo- 
rie, de care nu reușise să scape. Numai în întunericul 
nopţii, când ființa este mai vulnerabilă, amintirea terorii și 
suferințelor prin care trecuse îi reînvia, răpindu-i liniştea. 

Lupta și acum cu frica aşa cum se luptase din momen- 
tul în care găsise o portiță de ieşire din propriul ei infern. 
Trăgând adânc și liniștitor aer în piept, ea găsi acel izvor al 
liniștii pe care și-o clădise în afara resturilor copilăriei ei 
ruinate. Încet, frica o părăsi, luând cu ea ceva din tăria ei 
fizică dar, în mod ciudat, întărindu-i voinţa minţii. 

— N...n...nu, ma...mamă, spuse ea încercând să nu 
țină cont de faptul că începuse să se bâlbâie. 
E...eu...vreau să mm...merg până la capăt. Trebuie s-o 
fac. Își încordă mâinile, dorindu-și ca mama ei să 
înțeleagă. Trebuie. 

Lorraine o privi în ochii albaștri, observând aici o 
hotărâre pe care n-o mai văzuse la ea până atunci. 
Tresărind, în loc să fie încântată de forţa fetei sale, Lorraine 
ezită. Nu putea să uite pericolele prin care trecuseră amân- 
două fiicele ei. De două ori, soarta fusese bună. Ea nu voia 
să-și asume un al treilea sau al patrulea astfel de risc. 

— Dacă tu continui, știi că va continua și Noelle. Ea te 
urmează mereu pe tine. 

Leora simţi o tensiune prelingându-i-se prin mușchi și 
realiză că Lorraine era pe jumătate gata să accepte decizia 
ei. Nu putuse niciodată să-şi contrazică mama, şi asta pen- 
tru că Lorraine îi ceruse întotdeauna foarte puțin, şi nimic 
care să-i fi limitat vreodată drepturile. 

— Ştiu, mamă. Voi vo... vorbi cu ea despre asta, dacă vrei. 

Lorraine se aplecă spre ea şi o sărută pe frunte. 

— Nu, draga mea. Am pornit așa. O să parcurgem etapa 
asta până la capăt. Ea se ridică. Cel puţin, vei putea să mai 
stai aici câteva zile? 

Leora dădu din cap, cu un regret sincer în privire. 

— Nu pot. Zâmbi. Caprice nu ne-a anunţat pe nici unul 
prea din timp. Agenţia duce chiar acum lipsă de personal și, 
în plus, avem un client care probabil că a făcut instrucție cu 
vreun grup special de comando. Cât despre secretarele pe 
care le angajează temporar, le mănâncă cu fulgi cu tot. 
Pentru un moment, Leora simţi înțepătura vinovăţiei pentru 
jumătatea de adevăr. Ar fi putut să-și ia recuperările, dar nu 
voia să rişte să regrete decizia de a se întoarce la locuinţa ei 
temporară și la libertatea pe care abia începea să o guste. 

— Nu mi se pare că îţi pasă cine știe ce de el. 

Leora râse încet, ochii luminându-i-se poznaș, cum 
foarte rar i se întâmpla pentru mai mult de o secundă. 

— Nu. Chiar înainte de a pleca eu, May era disperată și a 
încercat să mă angajeze pe mine la el. Probabil că o să se 
gândească mai bine la asta până când o să mă întorc. May 
ştie că dacă chiar se mai gândește să lucrez eu la el, e ca și 
cum m-ar trimite la moarte. În cazul ăsta, este de departe 
un avantaj să fii femeie, adică să ai forță cât o furnică. Până 
acum poate că Ernestine a reușit să mai îmblânzească 
zmeul și poate că era bine să se lase lucrurile așa cum sunt. 

Lorraine clătină din cap, negăsind prea amuzantă 
mărturisirea Leorei. 

— Dragă... încercă ea să protesteze. 

— Nu te îngrijora, mamă. Va fi bine, cu siguranță. 


Capitolul 2 


Maximilian Silver se holba la schemele de pe 
biroul din faţa lui. Dacă i s-ar fi dat o cheie în mână, 
ar fi putut să creeze o trupă de dans din piesele de 
motor găsite într-un parc de vechituri. El putea să-și 
facă o idee despre starea de sănătate a unui motor 
numai ascultându-l cum funcţionează, dar nu putea să 
traseze un set de planuri pentru același motor sau 
aceeaşi mașină. 

— Încetează să-ţi tot uiţi la planurile astea și să îti 
faci propriul tău studiu de fezabilitate, și spune-mi o 
părere, zise Theo când se întoarse în biroul lui Max cu 
două căni din acea moarte neagră numită de Max 
cafea. Îi împinse una lui Max, apoi aşteptă ca prietenul 
lui să ia prima înghiţitură. Dacă urma să moară, nu 

intenţiona ca aceasta să se întâmple în urma faptului 
că a băut din cafeaua dată de Max. Voia să plece zâm- 
bind și nu cu grimasa unei agonii datorate durerilor 
de stomac. 

— la medicamentul ăsta blestemat, mârâi Max, știind 
de ce ezita Theo. Am făcut chiar eu cafea în dimineaţa 
asta. Femeia asta sergent pe care mi-a trimis-o agenţia ca 
secretară turnase deja în primele două căni înainte de a 
o putea opri. Vocea lui Max, semănând cu răgetul surd al 
unui taur înfuriat, avu ca răspuns un fornăit ce se auzea 
din biroul din faţă, unde sergentul gata de luptă trona în 
mijlocul proprietăţii ei locale — biroul ei și computerul 
ei şi dosarele ei. 

Theo înjură în gând și închise repede ușa. 

— Pentru numele Domnului, când o să încetezi s-o 
mai dușmănești pe femeia asta? Este eficientă. E 
drăguță cu toţi în afară de tine şi poate chiar să tipe 
mai tare ca tine. Și au trecut deja două săptămâni 
întregi de când este aici. 

Max se aruncă în scaunul lui, ignorând văicărelile ei 
metalice de nedreptăţire şi protest. Dacă îl zgâria pe 
creier, nu era nici pentru prima nici pentru ultima oară. 
Un bărbat nu poate atinge a treizeci şi opta aniversare fără 
să-și fi găsit și el unul sau doi nași. 

— Nu-mi pasă la cine strigă. Dacă nu încetează să-mi 
spele biroul, să-și bată joc de cafeaua mea și să-mi lase 
nişte idioţi blestemaţi să mă aiurească cu poveşti despre 
câștigătorul marelui premiu la călărie, o să-i scuip fundul 
ei bine clădit. Probabil o să obțin o medalie. 

Înainte de a sfârși de vorbit, bâzâi telefonul, scoțând un 
sunet de albină nervoasă. ÎL lovi cu pumnul. 

— Am auzit ce ai spus, bivol supraponderal ce ești! 
strigă ca un ecou secretara-sergent. Numai să te atingi de 
mine și o să te văd încuiat acolo unde te pot hrăni cu o 
furcă. 

Înainte ca Max să se poată repune pe poziţii, lumi- 
niţa telefonului se stinse semnalând că legătura a fost 
întreruptă. Furios, deoarece nu suporta să nu aibă el 
ultimul cuvânt, fapt ştiut de toţi din firmă, Max sări din 
scaunul lui. Ridicându-se în picioare, Theo îl prinse de 
braţ. 

Max atingea un metru nouăzeci înălțime, și era dotat cu 
forța rudimentară a unui sportiv; văzându-l te ducea cu 
gândul că ar putea să se lupte cu urși doar așa, ca o mică 
distracţie. Părul îi era la fel de argintiu ca și numele. Avea 
ochii negri de culoarea ciocolatei fierbinţi, dar asta numai 
în momentele în care nu scoteau scântei, semn al firii lui 
parcă întotdeauna gata de luptă. 

— Las-o baltă, Theo. N-o să-i fac altceva decât s-o bat, 
mârâi el, îndepărtând mâna lui Theo de pe braţul lui. 

— La naiba, Max! Dă-o afară de aici și nici să nu-ţi mai 
trimită pe altcineva agenţia aia. Îmi amintesc de asta 
chiar dacă tu nu-ți amintești. Pentru că nu-l putea opri 
pe Max prin forță, se lipi cu spatele de ușa închisă. Este 
oricum o secretară mai bună decât cea care se și vedea 
noua ta parteneră la pat. Și răspunde la telefon mai bine 
decat cea care nu putea rosti nici „ajutor“. Cu siguranță 
e mai bună și decât aia care venea mereu târziu și pleca 
la ora cinci fix. 

Max își îndesă mâinile în buzunare, privindu-l pe bărba- 
tul pe care-l socotea prieten. 

— Spune-i să nu se apropie de biroul meu, să lase în 
pace ceașca de cafea, să nu-mi întoarcă fundul și poate să 
stea, i-o întoarse el mohorât. 

— Tu tot spui că vrei să devii acţionar la firmă, zicându-mi 
ce bun ai putea fi. Demonstrează. Te provoc. 

Theo făcu o grimasă. 

— Sau ţi-e frică de ea? 

— Vorbește mai încet. Poate să te audă. 

Ochii lui Max luciră într-un fel răutăcios. 

— Ţi-e frică de ea, murmură el, deodată simțindu-se 
mult mai bine. Femeia asta îl înnebunise încă din 

momentul în care pășise prima dată în biroul lui, cu acea 
privire războinică. Era la capătul răbdărilor și niciodată 
nu avusese o problemă de genul ăsta pe primul loc pen- 
tru atât timp. 

— Nu mi-e chiar frică, replică Theo, înţepat. 

Deodată, ieșind din joc, Max se întoarse și înălță din 
umeri. 

— O să încetez acum cu asta. Așa cum spui, este mai 
bună decât celelalte. Nu înţeleg de ce avem atâtea 
necazuri pentru a păstra secretarele. Sunt sigur că eu le 
plătesc destul. Nu le cer să facă ele cafea sau să alerge în 
afara biroului. Au propriul lor spaţiu, echipament de 
birou bun pentru lucru și bonusuri decente. Chiar mă 
ocup şi de îngrijirea copiilor lor, undeva chiar în josul 
acestei străzi. 

Aruncă o privire către schițele pe care Theo le termi- 
nase. Pentru un moment, își aminti de zilele când el și 
Streak începuseră afacerea. Era mai ușor atunci. Dar 
Streak nu mai era, ucis chiar de motorul pe care ei încă 
încercau să-l perfecționeze. Faptul că lucraseră în echipă îi 
apropiase foarte mult. Fusese însă dorinţa neînfrânată a 
lui Streak de a-și demonstra lui că este capabil, dorință 
care aproape distrusese tot ceea ce ei doi se străduiseră să 
realizeze. Trecuseră doi ani şi cercetările poliţiei nu pro- 

gresaseră cu nimic pentru a se putea răspunde la 
întrebările pe care Max încă le mai avea în legătură cu 
moartea lui Streak. 

— Vino să-mi arăţi ce ai descoperit acum, îl invită el, 
îndepărtându-se puţin de amintirile de care nu putea 
scăpa. Ar fi vrut mult ca acest motor să funcţioneze, atât 
pentru el cât și de dragul lui Streak. 

Theo se mută lângă el, fără să privească la schiţele pen- 
tru a căror verificare petrecuse atât de mult timp în 
ultimele zile. ÎL cunoștea pe Max de mult și lucra pentru el 
de doi ani, de la moartea lui Streak. 

— Întotdeauna muști ca un leu înfometat imediat după 
ce discuti cu acel detectiv care se ocupă de cazul lui 
Streak. Ce ţi-a mai spus de data asta? 

Max înălță din umeri, încordat de tensiunea de care nu 
se putea dezbăra de fiecare dată când se gândea la acci- 
dentul în care murise Streak. 

— Nu mai mult decât de obicei, în afara faptului că ei 
închid cazul. Au urmărit toate pistele pe care am putut eu 
să le indic şi n-au descoperit nimic. Felul în care a murit 
cerea ceva mai mult decât atât. 

— A fost ars groaznic, murmură Theo calm. 

— Nu-mi pasă de ce zic ei sau oricine altcineva în pri- 
vința asta. Streak era prea bun șofer pentru a pierde con- 

trolul în curbă, dacă nu s-ar fi întâmplat ceva cu mașina. 
Numai un începător ar fi putut face așa ceva, cineva care 
s-ar fi pierdut cu firea trezindu-se brusc în faţa peretelui 
apărut din senin. 

Theo se ridică stânjenit. 

— Ştii că se spunea despre el că-și pierduse abilitatea. Nu 
poți să te faci că uiţi asta numai fiindcă a fost prietenul tău. 

Max își înălță capul pentru a-l privi pe Theo. 

— Şi tu nu poţi să tot foloseşti asta ca pe o explicaţie. 
Poate că ai nevoie s-o faci dat fiind că te-ai căsătorit cu Jill 
atât de curând după accident. 

— Eu am iubit-o. Streak, nu, ripostă Theo, strângând din 
pumni. Doar se culca cu ea și o târa după el ca pe un 
bagaj în plus. Eu i-am oferit o casă și un copil. Nu am 
nevoie să-l discreditez pe Streak pentru a mă înălța pe 
mine, dacă asta e ceea ce insinuezi. Se îndepărtă mândru 
de birou pentru a se așeza pe canapea. 

Max se încruntă văzând această furie neobișnuită. În 
ultimele câteva săptămâni, Theo fusese într-o dispoziţie 
proastă. Max observase asta dar crezuse că era vorba de 
problemele pe care le au cu copilul lor. Acum, se întreba 
dacă prinsese cu adevărat firul problemei. 

— Tu și Jill sunteţi bine? întrebă el cu grijă. 

Theo îl studie preţ de o secundă. 

— Există vreun motiv pentru care nu am fi? 

— Eu sunt cel aprig la mânie. Nu tu. 

— Poate nimeni n-a ştiut vreodată în ce fel să mă ia. 

— Poate, încuviinţă Max, trecându-și mâinile prin păr. 

— Ascultă, îmi pare rău. Nu pot să nu am sentimentul că 
accidentul a fost ceva mai mult decât o eroare a şoferului, 
cum continuă s-o numească poliţia. Motorul este prea 
important. Există oameni care ar ucide ca să-l aibă. 

— Ştiu, acceptă Theo, oftând. Se ridică și se strâmbă 
gândindu-se la faptul că-şi pierduse controlul. 

— Nu eram aici în acea zi, dar înțeleg ceea ce spui. Să 
ştii că și Jill poate accepta cu greu această explicaţie, dacă 
asta te ajută cu ceva. Ea spune ca l-a văzut pe Streak ieșind 
din încurcături mai mari decât acea curbă, fără ca măcar să 
atingă vreun zid. Se întoarse lângă Max pentru a privi 
schiţele. 

— Pentru numele Domnului, aș dori ca cineva să 
găsească un răspuns logic la asta. 

Max își aruncă privirea asupra planurilor, însă nu vedea 
altceva decât zidul de flăcări care își desfășura braţele de 
Satană în jurul trupului disperat al lui Streak. O mie de 
ani dacă va trăi, nu va putea uita ultima imagine a ochilor 
lui Streak, care îl implorau să-l elibereze din închisoarea 
de fier. Nu fusese destul de rapid. Încercase. Dar nu 

reușise să-l scoată din mașina în flăcări înainte ca aceasta 
să explodeze, onorându-i prietenul şi sfărâmându-i visul 
pe care şi-l făcuseră împreună în tot acel timp de doi ani. 

Leora se lăsă să alunece în rochie, legându-și strâns 
eșarfa de un roz pal în jurul taliei subțiri, înainte de a păși 
în bucătărie pentru a-și pregăti ceaiul și micul dejun. 
Apartamentul ei închiriat i se părea mai mic decât de obi- 
cei pentru că se obișnuise cu camerele mult mai spatioase 
de acasă. Își zâmbi sieși în timp ce arunca o privire prin 
bucătărie. Se gândea că nu ar răni sentimentele familiei 
sale spunând că preferă de departe atmosfera mai intimă 
de aici luxului de acasă, chiar dacă aici nu era aproape de 
cei care însemnau atât de mult pentru ea. Așezându-și 
mâncarea pe masa din faţa micuţei arcade a ferestrei, 
privea afară cum arăta o grădină primăvara, gândindu-se 
că un singur lucru îi lipsea acestui loc pe care și-l aranjase 
pentru ea. Era singură. Nici un sunet nu umplea camerele 
și îi lipsea asta. 

— Poate ar trebui să-mi iau un căţeluș. Ar fi o companie 
bună, murmură ca pentru sine în timp ce ronţăia și privea 
ultimele păsări ce se jucau în jurul cutiei cu mâncare de pe 
fereastra bucătăriei. La acest gând, începu să râdă de-a 
binelea. Își imagina figura pe care ar face-o Lorraine dacă 
ea ar ajunge acasă însoțită de un câine. Lorraine iubea ani- 

malele, ca și Geoffrey, dar trecuseră ani de când nu avu- 
seseră altceva decât cai și pisici în șopronul de pe propri- 
etate. Încet, surâsul îi dispăru. Poate n-ar trebui să se 
întoarcă acasă, cel puţin nu să trăiască acolo. Trăind de 
una singură, prinsese gust pentru a-și fi numai ea însăşi 
companie. Poate, ca și Silke, Caprice şi Noelle, ar putea în 
final să-și cumpere un apartament. Nu exista nici un motiv 
real să n-o facă, chiar dacă s-ar întoarce să lucreze ca 
secretară a mamei sale. 

Mulțumită de acest gând, se ridică, clăti vasele și se 
întoarse în dormitor să se îmbrace. Această îndeletnicire 
îi luă mai mult timp decât înainte pentru că acum făcuse 
schimbări radicale în garderoba ei anostă. Își alese un cos- 
tum de un roșu-aprins și pantofi mici și eleganţi de o 
nuanţă, mai deschisă a aceleiași culori. Tocurile imposi- 
bile adăugau câţiva centimetri la înălțimea ei de doar un 
metru și cincizeci şi doi. Cu o idee de fard pe faţă și con- 
turându-și ceva mai mult ochii, nu mai semăna cu 
șoricelul cenușiu de odinioară. Părul strălucitor îi stătea 
altfel decât de obicei şi îi venea foarte bine bereta haioasă 
de ultimă modă pe care şi-o așezase într-o poziţie frivolă 
pe cap. Zâmbi la vederea imaginii sale, simțindu-se mai 
vie și mai curajoasă decât fusese vreodată. S-ar fi potrivit 
poate mai bine să poarte o haină maron în locul celei de 

culoarea ciocolatei închise, dar înfățișarea ei în întregime 
era atât de elegantă încât ea abia observă amănuntul acesta. 

Plecă de acasă fără să se gândească la ce fel de post o 
să-i ofere May. Intrând în agenţie, se gândea că până acum, 
îi plăcuseră toate slujbele temporare pe care le încercase. 
Chiar dacă unii dintre şefii pe care îi avusese erau 
cunoscuți ca fiind destul de dificili, ea reușise să trezească 
în toți dorinţa de a fi drăguți cu ea. Lorraine îi spusese 
adesea asta, dar luase comentariile ei ca pe niște inerente 
precauţii de mamă. Acum, pentru că May îi spusese 
aproape același lucru, Leora ajunsese să creadă despre 
sine că posedă acel ceva care calmează furia persoanelor 
mai colerice. Nu era sigură că îi plăcea acest gen de atitu- 
dine. Poate că asta s-ar putea schimba la fel de simplu ca 
și garderoba, hotărî ea, stând ceva mai dreaptă. Nu avea 
nevoie decât de un imbold, și astăzi, cu frigul iernii 
biciuind peste tot ceea ce avea viaţă, părea chiar ziua 
potrivită pentru astfel de schimbări. Ajunse la birou, 
gândindu-se la căile și mijloacele de a-și face mai mult 
curaj. Deschise ușa de la biroul din faţă al agenţiei. Se miră 
la auzul unor voci ridicate, amintindu-și de ultima dată 
când fusese martora unor astfel de reacţii. 

— Max Silver, murmură ea ţinându-și respiraţia, 
sperând că se înșela. Fusese foarte sigură că Ernestine va 

reuşi să calmeze zmeul. Deși ușa dintre birouri era 
închisă, Leora putea auzi conversaţia și identifică clar 
vocile. 

— Acest om este o amenințare, îți spun. Nimeni din câți 
cunosc nu ar putea lucra pentru el şi supravieţui o 
săptămână, iar eu am lucrat aproape trei. Nici o mirare că 
trebuie să apeleze la o agenţie de intermediere pentru 
munca temporară ca să-și facă rost de o secretară. Nici o 
femeie normală nu ar lucra pentru el. 

— Calmează-te, Ernestine. 

— Nu, n-o să mă calmez. Am acceptat să lucrez pen- 
tru acest Attila Hunul numai pentru că nu aveai pe 
altcineva. M-am purtat cu el aşa cum trebuie să te porţi 
cu un șef, chiar de la început. Nu îmi propusesem 
deloc să fiu a patra victimă a lui dar iată unde m-a 
adus. 

Ernestine se năpusti spre ușă, privind crunt pe dea- 
supra umărului înainte de a da năvală afară. Cum Leora 
stătea la doi pași distanţă de ușă, Ernestine intră în ea 
înainte să-și dea seama. Leora se clătină către perete, gean- 
ta alunecându-i din mână și conţinutul împrăștiindu-i-se 
peste tot pe podea. Când Ernestine sfărâmă cu piciorul un 
ruj și un pieptene, dădu drumul unei înjurături. May sări 
din scaunul ei și se grăbi în ajutorul Leorei. Însă Ernestine 

ajunse prima la Leora, prinzând-o cu o mână puternică și 
readucând-o la poziţia verticală. Se uită îngrijorată la 
chipul Leorei. 

— Eşti în regulă, copilă? întrebă ea răgușit, scăzându-i 
vizibil furia. Chiar n-am vrut să dau peste tine, adăugă ea, 
conducând-o pe Leora către un scaun din biroul lui May și 
invitând-o să ia loc. 

Leora își dădu la o parte părul care-i îi căzuse pe ochi. Zâmbi. 

— A fost greșeala mea. 

Ernestine dădu din cap, aruncând o privire 
răzbunătoare. 

— Nu, e din cauza acestui bărbat blestemat! replică ea. 
M-a înnebunit cu delirul lui și în plus a avut și răutatea să 
mă concedieze numai pentru că am aruncat din greșeală la 
gunoi niște mâzgăleli idioate despre care zicea că sunt 
niște desene pentru o piesă de motor. În timp ce vorbea, 
se aplecă să adune de pe jos lucrurile Leorei. 

— Te simţi bine? întrebă May, îndepărtându-și puţin 
atenţia de la Ernestine. 

Leora reuși să schițeze un zâmbet deși ar fi preferat să 
le spună ambelor femei să n-o mai trateze ca pe un copi- 
laş cu un genunchi bandajat. 

— N-am păţit nimic. Vorbesc serios, îi răspunse ea lui 
May care o privea sceptic. Înainte ca May să continue cu 

întrebările, sună telefonul. Leora își luă geanta și lucrurile 
de la Ernestine, observând schimbarea bruscă a atmosferei 
din birou. May era neobișnuit de palidă în timp ce asculta 
ce i se spunea la telefon. Chiar de unde stătea Leora, putea 
auzi huruitul unei voci bărbătești furioase. 

— Ştiam că o să se grăbească să vorbească cu May, mârâi 
Ernestine aruncându-se în scaunul de lângă Leora. 

— Dacă ar fi destul de deşteaptă, i-ar spune să-și caute 
în altă parte. 

Leora nu răspunse. Având o memorie bună și dat 
fiind că fusese o zi prea deosebită ca s-o uite, îşi aminti 
că May i se confesase, spunându-i cât de nesigură se 
simțea cu agenţia ei aflată încă la început. May nu își 
putea permite să piardă un client ca Silver, care să plece 
de la ea nemulțumit și să lanseze zvonul cum că May 
Day Temps nu este o agenţie serioasă, în care să ai 
încredere. 

— Înţeleg, domnule Silver. May își fixă privirea asupra 
Leorei, strângând în mână receptorul. Îmi dau seama ca aţi 
fost foarte răbdător. O privi pe Ernestine care zbiera 
destul de tare ca să poată fi auzită. Privirea i se întoarse 
către Leora. 

— Am o secretară perfectă pentru dumneavoastră, mur- 
mură ea liniștit. 

— Stiu că v-am mai spus asta. Dar respectiva nu era 
disponibilă atunci. A lucrat pentru unii dintre cei mai sen- 
sibili clienţi ai mei. Sunt sigură că o veţi găsi ca fiind exact 
ceea ce vă doriţi. 

Leora auzi cuvintele pe care le rostea May, rugându-se 
ca dintr-o dată s-o înșele auzul. Sperase că Ernestine o să 
reușească acolo unde toate celelalte au dat greș sau, 
făcând abstracţie de asta, că May o să-și dea seama că ea nu 
putea în nici un fel să facă faţă unui om cu reputaţia lui 
Silver. Chiar de acolo de unde stătea, putea auzi furia 
neînfrânată din vocea lui. O străbătură fiori reci. Ea nu ar 
putea să facă față zilnic unui astfel de comportament. 
Exista o prea mare similitudine cu trecutul ei care încă o 
urmarea. 

— Nu pot să fac asta, spuse Leora imediat dupa ce May 
închise telefonul. 

— Eşti nebună, May! adăugă Ernestine. 

— Tâlharul ăsta o s-o mănânce de vie. Abia am scăpat eu. 

Pentru un moment May nu fu atentă la Leora. 

— Asta e tot pentru moment, Ernestine, te rog. Nu am 
mult timp. Domnul Silver o asteptă pe Leora în mai puţin 
de o oră. 

Ernestine o bătu pe Leora pe umăr înainte de a se 
îndrepta spre ușă. 

— Tine-te tare, fetițo. Trebuie doar să continui să spui 
nu. Nu poate să te trimită dacă nu vrei să te duci. 

Leora nu-și lua ochii de la May în timp ce îi mulțumea 
Ernestinei pentru sfatul ei. Așteptă până ce ușa se închise 
în spatele femeii mai în vârstă, înainte să deschidă gura să 
protesteze din nou. Cu un gest, May îi făcu semn să tacă. 

— Am nevoie de tine, Leora. Tu ești ultima mea 
speranță. Silver se bucură de un nume în orașul ăsta şi cir- 
culă un zvon că este pe cale să facă ceva măreț cu acel 
proiect pe care încearcă să-l perfecționeze. Aşa cum îmi 
merge acum treaba, am nevoie de fiecare bucăţică pe care 
o prind. Nu-mi permit să nu-l servesc. Este simplu. Ea 
întinse mâinile, pentru un moment Leora observându-i în 
privire un amestec de hotărâre și disperare. 

— Ştiu că sună ca şi când te arunc în ghearele leului fără 
să mă gândesc la binele tău și poate chiar o fac într-un fel. 
Dar amândouă ştim că tu ai talentul de a-i îmbuna pe cei 
mai aprigi dintre șefi. Sper, nu... chiar mă rog ca această 
calitate a ta să facă și în cazul ăsta minuni. 

Leora citi în ochii lui May faptul ca are nevoie de ea și 
simți greutatea propriei sale slăbiciuni și frica de furia 
nepotolită, care niciodată nu o părăsise cu adevărat. May 
fusese drăguță cu ea, îngrijindu-se de ea fără nici o altă 
recomandare în afara cuvântului dat. Dacă nu i-ar explica 

povestea ei, n-o să-și găsească nici o scuză pentru acest 
refuz. Și chiar daca i-ar explica, până la sfârșit, o să 
schimbe asta cu ceva situaţia? Ea ar rămâne tot sclava fricii, 
ceea ce și-a jurat că n-o să se mai întâmple. Încordându-și 
mâinile, o privi pe May în ochi. Ştia că nu putea s-o 
părăsească. May era singurul sprijin pentru trei copii mici. 
Se zbătuse să clădească această agenţie și încă muncea din 
greu să o păstreze pe linia de plutire în vremuri care dis- 
truseseră atâţia alţi întreprinzători cu speranțe mari și 
firme mici. 

Tot ce avea de făcut era să încerce. Dacă lucrurile vor 
merge prea rău, n-o să-i rămână decât să plece așa cum au 
făcut toate cele de dinaintea ei. Pentru un moment, își 
imagina această situaţie și nu o găsi deloc plăcută. Asta ar 
însemna lașitate din partea ei. Ce putea să facă? se întrebă 
ea. În fond, cuvintele aspre nu ucid. Poate o să rămână. 
Cel puţin pentru o perioadă de timp. Poate era timpul să 
înceteze să tot alerge de la un loc la altul. Ar fi preferat un 
mod mai plăcut de a-și testa propria putere de rezistenţă, 
dar, din păcate, soarta are alte idei. 

— În regulă, o s-o fac, spuse ea încet. 

May o privi numai un moment, apoi căldura îi 
inundă fața, făcând-o numai zâmbet. Ochii i se umplură 
de lacrimi. 

— N-o să uit, spuse ea tot atât de încet. 

Leora încercă să schițeze un zâmbet căci nu se așteptase 
la această reacţie. 

— Nu pot să te las. Își îndreptă spatele, stând drept în 
scaun. 

— Dă-mi nişte detalii, apoi o să plec. Nu vreau să-i dau 
domnului Silver motive în plus să se plângă. 

May se supuse nerăbdătoare, dându-i Leorei toate 
detaliile pe care le avea. În momentul în care Leora părăsi 
agenţia, era mai convinsă ca niciodată că Ernestine își avea 
dreptatea ei. Ei erau toţi nebuni. Nici Dumnezeu n-ar 
putea să-l mulțumească pe Maximilian Silver. 

Confuză, privea către omul de pază care-i bloca intrarea 
la Silver Streak Industries. În toate discuţiile pe care le 
auzise despre Silver Streak, nu ajunsese până la ea faptul 
că ar putea să aibă necazuri chiar de la intrare. 

— Sunteţi sigur că numele meu nu este pe listă? 

— Nu este, domnişoară. Bărbatul se plantă chiar în calea 
Leorei. 

Ea oftă adânc. Era doar ora zece dimineaţa și se simţea 
deja ca și cum ar fi dat bătălii de săptămâni întregi. Tot 
drumul ăsta până la uzină, încercase să se autoconvingă că 
va putea să se descurce în această situaţie. Bărbaţii, chiar 
și cei temperamentali, nu-și agresează fizic secretarele. 

Tipă, se enervează și chiar dau afară, definitiv, dar în mod 
logic nu are de ce să se teamă de alte represiuni. Acum că era 
aici, nu avea de gând să se lase alungată din cauza unei greșeli. 

— Bine, puteţi să-l sunaţi pe domnul Silver şi să-l între- 
baţi? sugeră ea, stând pe loc tot atât de hotărâtă ca și omul 
de gardă. Acesta se întoarse către ea, chiar dacă nu părea 
să fie prea binevoitor faţă de problema ei. 

Apoi, se strâmbă făcând o grimasă care fu mai grăitoare 
decât cuvintele. 

— Regulile lui, domnișoară. Nu face excepții. 

— I se întâmplă să greşească? întrebă Leora sec. 

— Nu astfel încât să puteţi observa, ripostă el repede și 
apoi ridică din umeri. 

— Bi... bi... Leora își blestemă încet bâlbâiala. Din 
toate momentele când i se întâmpla să se poticnească ast- 
fel, acum era cel mai puţin potrivit moment. 

— Bine, acum a greșit, spuse ea încet, răspicat. Nu plec 
nicăieri până nu luaţi legătura cu cineva care poate garanta 
pentru mine. Se cuprinse cu brațele de mijloc, forțându-se 
să-l privească în ochi pe cel responsabil cu paza. Toate 
simţurile îi cereau să plece, să fugă acasă cât timp mai 
putea. O încerca puţin o dorință necunoscută până acum 
de a-şi schimba viața sau cel puţin de a și-o îmbunătăţi, 
apoi însă își făcu curaj. 

Omul de pază se uită fix la ea. Leora stătea pe poziţii. 
În final, el scoase un oftat și se repezi la telefon, vorbind 
concis chiar din momentul în care i se răspunse. 

— Ea nu pleacă, îţi spun. Spune că Silver știe de venirea 
ei. Nu, eu nu vreau să vorbesc cu el. Spune-i tu. Trânti 
telefonul. 

— Poţi aştepta. Închise cu o lovitură geamul de la ca- 
mera în care lucra și se întoarse la hârtiile lui. 

Leora se uită prin plasa gardului la clădirea mică de 
birouri situată lângă clădirea mult mai mare care probabil 
că adăpostea atelierele de asamblare a motoarelor sau 
poate execuţia diferitelor componente. Soarele strălucea, 
împrăștiind licăriri aurii și argintii pe ferestre și pe puţinii 
copaci încă înfrunziți. Ea tremura ca o frunză lipită de 
pământ, lovită de iarna care se apropia pe zi ce trece. 
Oftând, vru să se îndrepte spre mașina ei unde era cald și 
bine. Dar cum făcu primul pas observă un bărbat îndrep- 
tându-se către ea din direcţia birourilor. Mergea parcă 
mâncând pământul; era ca şi cum și-ar fi numărat în 
secunde pașii pe care-i făcea ca să ajungă la o anumită des- 
tinaţie. Lumina soarelui i se reflecta în argintiul părului lui 
și îi scotea în evidenţă trupul bine clădit, prea puternic 
pentru ca Leora să nu simtă impactul fortei lui chiar și de 
la distanță. Strângând din dinți și dându-și seama că numai 

un nebun s-ar arăta slab în faţa unui bărbat cu renumele lui 
Silver, își înălță capul, cu bărbia demnă, în timp ce el se apropia 
de ea. Frica îi ajunse la culme, intensificându-se pe măsură ce 
privirea lui rătăcea asupra ei, părând că încearcă să-i găsească 
defecte. Chiar dacă se hotărâse să-l înfrunte, păli, lucru care 
nu trecu neobservat de privirea lui scrutătoare. 

Când el se opri în faţa ei, fermitatea Leorei începu să se 
zdruncine şi ea făcu un pas înapoi, încercând să schițeze 
un zâmbet care însă îi dispăru imediat. Îngheţată, cu ochii 
măriți, luptându-se în zadar cu teama, aștepta. De la dis- 
tanță bărbatul răspândea în jurul lui senzaţia de putere și 
autoritate. Apropiindu-se, părea mai mare decât viața 
însăși. Ochii lui observau prea mult iar fizicul lui arăta ca 
și când n-ar fi avut nici un singur punct slab. 

Lângă ea, auzi deschizându-se fereastra paznicului. 

— Da. Spune că o aşteptaţi. 

Max ridică din umeri. 

— Am uitat s-o anunţ. Deschise chiar el poarta. 

— Veniti sau fugiţi ca predecesoarea dumneavoatră? 

Leora se forță să privească undeva departe de acei ochi 
negri ameninţători. Dacă ar fi găsit vreun mijloc de a-l 
înfrunta, n-ar fi pierdut o secundă. 

— Ma... mașina mea, se bâlbâi ea. 

Fl făcu ochii mici la auzul ezitării ei verbale. 

— O să pun pe cineva să v-o ducă în parcare. Daţi-mi cheile. 

Leora tresări când îi apăru în raza vederii o mână atât 
de mare. 

— Ce e cu tine, femeie? Nu mușc. În cel mai rău caz tip, 
dar nu mă ating de femei, așa că încetează să mai tremuri 
ca un iepure dus la tăiere. 

Leora înghiţi în sec, răsuflă adânc și se agăţă de ceea 
ce-i mai rămăsese din puţinul ei curaj. Să priveasca din 
nou în acei ochi întunecaţi i se părea unul din cele mai 
grele lucruri pe care le făcuse vreodată, însă în cele din 
urmă reuși să-și stăpânească teama. 

— M-ati înfricoșat, murmură ea cu grijă, asigurându-se 
că rostea perfect fiecare cuvânt. Această şovăială atrase o 
altă privire tăioasă din partea lui, dar, de milă, Maximilian 
Silver nu mai spuse nimic. 

— Cheile. Sunt foarte ocupat. 

Bucurându-se că i se oferea un motiv rezonabil să 
privească în altă parte, Leora scotoci în geantă și scoase 
inelul pe care se aflau cheile. Foarte atentă să nu-l atingă 
cumva, le dădu drumul în palma lui. 

Leora ajunsese să stea alături de omul care o dăduse 
afară pe Ernestine. Realitatea era chiar mai rea decât își 
imaginase — și era doar începutul. La acest om nimic nu 
putea s-o încurajeze. Nu-și putea aminti ca vreodată cine- 

va, bărbat sau femeie, s-o fi pus într-o situaţie atât de difi- 
cilă. Vocea lui era dură, nerăbdătoare. Mișcările îi erau 
grăbite, la fel de nerăbdătoare. Era în întregime bărbat, 
puternic, sigur pe teritoriul lui și deloc timid în a-și cere 
drepturile. O cuprinse din nou teama, strecurându-i-se 
insidios în gânduri și risipindu-i liniștea pe care luptase 
atât de greu să şi-o dobândească. Vântul biciuia pămân- 
tul şoptind parcă promisiuni ce păreau născute în purga- 
toriu. Ea începu din nou să tremure, cu un amestec atât 
de complet al senzaţiilor de frig și teamă încât nici nu le 
putea separa una de alta. Când el îi atinse cotul cu mâna, 
simţi parcă o arsură prin grosimea îmbrăcăminţii ei, 
haină, jachetă şi bluză cu mâneci lungi, şi se încordă 
brusc. 

Max înjură. 

— Haide, iepuraș. Patroana ta blestemată a uitat câte- 
va lucruri atunci când a spus că tu ești secretara per- 
fectă. 

Leora își mușcă buzele în timp ce îşi potrivea pasul cu al 
lui. Apoi, se împiedică înaintea celui de-al cincilea pas; 
picioarele lui erau cu mult mai lungi decât ale ei. În sfârșit, 
ea se opri sau cel puţin încercă.Viteza lui o depășea într-atât 
pe a ei încât el era tot timpul cu patru pași înainte. El se 
opri înclinându-și capul pentru a se holba la ea. 

— Acum ce mai e? 

— Nu pot să merg atât de repede. 

EI privi în jos la picioarele ei, la tocurile mici și drăguţe, 
la curelușele și pielea fină a pantofilor, îi găsi tot atât de 
delicaţi și moderni cum era ea cu totul. Se uită atent la 
aceste încălțări neputând să nu se gândească la 
duşumeaua atelierelor și la inevitabilele ei denivelări. Cu 
norocul lui, această femeie ar putea să se împiedice și să-i 
cadă lată la picioare. 

— Să-ţi pui pantofi mai buni mâine. Îmi place să umblu 
mult prin ateliere și vreau să vii cu mine. Nu sunt un direc- 
tor care să stea la birou. El o luă în braţe, fără să ia în 
seamă rigiditatea ei. Nu avea timp să ţină cont de sensi- 
bilități feminine ci trebuia să aibă o secretară. Cel puţin 
poate că o fire moale ca ea nu o să-și bată joc de cafeaua 
lui. 

— Relaxează-te. Încerc doar să te iau din vântul ăsta 
înainte să îngheţi. În plus, trebuie să mă întorc la treabă, 
își rezumă Max rapid înaintarea către uzină. 

— Domnule Sil. . .Silver, Lăsaţi-mă j... jos, încercă să arti- 
culeze rugător Leora bâlbâindu-se. Mușchii lui se încordau 
la fiecare pas, dar nu părea deloc că ar duce vreo greutate. 
Căldura lui o înconjura cu totul și îi simţea parfumul care îi 
era tot atât de indiferent ca și faptul de a-i sta în braţe. 

— Nu. 

Leora clipi. După duritatea vocii lui de mai înainte, 
ușurința neașteptată cu care el rosti acest cuvânt îi înmuie 
tot restul de protest. 

— Nimic de spus? 

EI îi întâlni privirea; ea dădu din cap. În afara rudelor 
ei, niciodată nu se aflase fizic atât de aproape de vreun 
bărbat. 

Fl clătină din cap, schiţând un surâs scurt şi având o 
undă de umor în ochii întunecati În mod cert nu ești ca 
predecesoarea ta. Apropo, numele meu este Max. Nu cred 
că e cazul să ne formalizăm acum. 

Amintirea Ernestinei o făcu să i se dezlege limba. 

— Ai purtat-o în braţe și pe Ernestine? întrebă ea, înainte 
de a putea să-și pună întrebări asupra propriei sale sigu- 
rante. 

FEl râse, amuzându-se atât de copios încât sunetul pe 
care-l scotea colora parcă pământul. 

— Sergentul? Nu chiar. Ea m-ar fi omorât. În afară de 
asta, nu arăta ca și când un vânt puternic sau un ton mai 
ridicat al vocii ar fi doborât-o. 

EI se opri chiar lângă ușa închisă a fabricii şi o cobori 
şi pe Leora. Privi în jos către ea, uitându-se la liniile fine 
ale feței ei. Pentru un moment uită de complicațiile 

motorului ce-l aştepta de partea cealaltă a ușii. Ea arăta 
încă tot ca un mic iepuraş speriat, cu ochii mari și mișcări 
stângace. Avea până și vârful nasului roz de frig iar părul 
șaten îi era ciufulit într-o parte de pălărioara ei roșie. Ea 
era prea fragilă pentru compania lui, pentru a oricărui 
bărbat, se gândi el. Dar avea nevoie de ea. Theo îi tot 
bătuse toba cu asta dimineaţa înainte ca el să se fi 
năpustit afară din birou să prindă avionul spre Detroit. 
Aşa că promisese să-şi potolească gura pentru a putea 
avea o secretară și, în general, cel puţin, pretindea că a 
reuşit. 

Leora observă efortul pe care el îl făcea ca ea să se simtă 
confortabil. Se întrebă de ce, chiar dacă i se părea 
binevenită încercarea. Nu voia s-o abandoneze pe May și, 
cu Siguranţă, nu avea puterea fizică să lupte împotriva 
fricii în fiecare moment al orelor de muncă. 

— Măcar avertizează-mă, astfel încât să mă pot apăra, 
aşteptă ea să i se riposteze, fără să realizeze că nuanţa de 
sinceritate din cuvintele ei o trăda. 

Înfiorat, deranjat de faptul că ea părea sincer înfricoșată 
de el, Max se gândi că n-ar putea niciodată să ridice mâna 
asupra ei sau asupra altei femei. Apoi se uită adânc în ochii 
ei, ochi care păstrau mai mult decât urma fricii, ochi care-l 
implorau să nu-i facă teama mai greu de suportat. În acea 

secundă, el nu mai putu să spună ceea ce ar fi vrut. Dacă 
pentru el bunătatea era un lucru nou, pentru ea reacţia lui 
fu ca o lovitură. 

— Minerii obișnuiau să strige în gura mare când puneau 
dinamită în galerii. Nu fac așa? 

Leora studie faţa lui dură, parcă sculptată, observând că 
forța lui care o neliniștise într-atât parcă s-a mai temperat, 
simțind asta ca pe o uşurare în care nu știa sigur dacă să 
aibă încredere, dar de care își dădea seama că avea nevoie. 
Îşi mușcă buza, vrând să nu arate ceea ce gândea. Accepta 
orice ca să-i facă timpul pe care ar urma să-l petreacă aici 
mai puţin plin de ceea ce avusese parte cu mult timp în 
urmă. 

— Corect, aprobă ea încet, fără să se bâlbâie. De data 
asta, când el îi atinse cotul ea nu mai tresări. 

Licărirea de încuviințare pe care i-o zări în privire o 
bucură, gândindu-se că a câștigat bătălia. Zâmbi ca pentru 
sine în timp ce se plimba în urma lui prin ateliere, încălzită 
de parcă ar fi purtat un veșmânt drag ei. Fără să-și fi dat 
seama, se relaxase. Reușise să îmblânzească zmeul, pe 
Maximilian Silver și, chiar dacă îi fusese teamă, 
descoperise că el poate arăta bunătate unei fiinţe ca ea. 


Capitolul 3 


Leora stătea pe scăunel, la câţiva pași de locul unde 
aveau loc discuţiile dintre Max și unul dintre muncitorii 
care asamblau componentele unui motor în funcţiune. 
Chiar în spatele ei, era o cameră cu ferestre mari. Diverse 
mașini, cadrane și instrumente de măsură se găseau pe o 
consolă lungă aflată nu departe de acea încăpere. Max 
explica cum că era vorba de o suprafaţă de testare pentru 
noul motor, pregătită pentru momentul în care acesta va 
fi gata să pornească din nou. În prezent, atât cât putea ea 
să realizeze, camera era loc de depozitare pentru un cadru 
din metal care avea o grămadă de sârme ce acopereau car- 
casa. Aceste sârme reprezentau senzorii pentru multi- 
tudinea de instrumente atașate consolei de afară. În ciuda 
faptului că tot ce o înconjura îi era necunoscut și a 
noutăţii a ceea ce învăţa acum, realiză faptul că atenţia îi 

era îndreptată mai mult spre el decât spre altceva. Din 
toate poveştile de groază pe care le auzise despre el, 
crezuse că Max ar fi un individ foarte egoist, cu o dis- 
poziţie numai spre a cere. În schimb, dăduse peste un 
bărbat care putea zâmbi la fel de ușor cum înjura. Găsise 
pe cineva care impunea respect oricărei persoane din 
încăpere, pe cineva care își făcea treaba cu o asemenea 
ușurință încât oricine l-ar fi văzut ar fi zis că munca aceas- 
ta reprezintă o parte din el însuși. Max putea să strige când 
se înfuria, dar era uimitor de subtil în toate celelalte 
situaţii. Intrigată, Leora se surprinse încercând să afle mai 
multe din felul lui de a acţiona și din modul în care îi 
răspundeau ceilalți. Își spuse sieși că era foarte în intere- 
sul ei să ajungă să-l cunoască cât mai repede posibil. Dar 
în spatele acestei gândiri era conştientă că de fapt ea era 
pur și simplu curioasă. 

Oftând, ea își căută cea mai bună poziţie în care să stea. 
Era cu mult peste ora prânzului și îi era foame. Cum era 
încălțată cu pantofi deloc adecvaţi, o dureau picioarele, ca 
și spatele ghemuit pe un scăunel tare. May uitase sau 
poate nu ştia că această slujbă este mai apropiată de 
munca fizica decât de munca de birou. Brusc, Max se uită 
către ea, înțepând-o cu una dintre acele priviri căreia nu-i 
scapă nimic. Aranjându-se așa cum credea ea că îi stă mai 

bine, rămase în aşteptarea următoarei comenzi. Observă 
că cel cu care vorbise Max mâzgăleşte ceva; apoi acesta se 
îndreptă către ea. 

— Mie foame. Nu vrei să iei prânzul? Îndreptându-și 
mijlocul, ea se ridică de pe scaun și sări în picioare ajutându-se 
cu mâinile până când simţi că a revenit la poziţia verticală. 

La auzul acestora, Leora își mai recăpătă puterile. Dar 
înainte de a putea să obiecteze, rămase un timp în picioare 
în faţa lui, trupul lui împiedicând-o să-i vadă pe cei câţiva 
oameni care se pregăteau să plece în pauza de prânz. 

— Domnule Silver, aş vrea ca s... să nu faceţi asta. 
Poate că sunt eu m...mai mică decât dumneavoastră, dar 
n...nu sunt o păpușă de care să dispuneţi cum vreți. 
Știind că s-a bâlbâit din nou, după câteva ore în care 
scăpase de asta, se înroși. Pleoapele îi tremurau de rușine, 
coborându-și privirea parcă pentru a se apăra de ceva. 

Max observă cum se colorează la faţă, deranjat inex- 
plicabil de răspunsul ei. Ea era atât de fragilă, iar el n-ar fi 
vrut s-o pună într-o situaţie jenantă. Scaunul era înalt; ea 
era mică şi blestematele de tocuri probabil că nu o 
făcuseră să se simtă mai bine. El nu se gândise deloc la 
toate astea. 

— Nu face asta, mârâi el, rezistând impulsului de a-i 
atinge unul din obrajii înroșiţi pentru a vedea dacă e atât 

de fierbinte cum părea. ÎL auzi pe ultimul dintre muncitori 
părăsind atelierul. Acum erau singuri, fără nici un ochi 
care să-i spioneze. 

— N-am vrut să te supăr. El își îndesă mâinile în 
buzunare, pentru a rezista tentaţiei. 

— N-am vrut să sari de pe acest scaun și să riști să-ți 
alunece picioarele pe podeaua asta tare. 

Leora reflectă la această explicaţie rezonabilă, 
observând în privirea lui îngrijorare pentru ea și părere de 
rău. Dându-și seama de asta, deveni și mai jenată. Orice 
altă femeie ar fi observat acest simplu fapt, se mustră în 
sinea ei. 

— Îmi pare rău, murmură ea. 

Max ridică din umeri, mai mult decât dornic să schimbe 
subiectul. Dacă ar mai fi continuat să înfrunte privirea ei 
care exprima parcă nevoia de cineva care s-o susţină, să-i 
spună că totul era în regulă, atunci chiar că ar fi avut 
motive să se supere. 

— Repet, ţi-e foame? întrebă el, intrigat pe faptul că gân- 
durile îi zburau numai către feminitatea ei. Fusese 
conștient de asta chiar din momentul în care o întâlnise 
tremurând la poarta lui. 

Leora ezită, nesigură de ceea ce voia ca şi de scopul 
întrebării. Dimineaţa fusese dificilă pentru ea din mai 

multe motive; primise foarte multe noi informatii. Dar cel 
mai important era că nu știa ce simţea în privința lui Max. 
Sentimentele ei erau prea confuze pentru a şi le putea 
explica. Chiar când îl privea discutând cu cei din jurul său, 
tot nu se afla mai aproape de a găsi o explicație ciudatei 
tensiuni care părea s-o stăpânească ori de câte ori el se afla 
în apropiere. Din acest motiv, îşi cântări cu grijă posi- 
bilităţile. Era hotărâtă să nu abandoneze și, în plus, May 
conta pe ea. 

La început, Max nu observă ezitarea Leorei. Avea în cap 
un amalgam de gânduri contradictorii. Indiferent de ce 
schimbări se petrecuseră cu el de azi-dimineaţă, din 
momentul în care simţise privirea ei insistând asupra lui și 
analizându-l, el îi simţise prezenţa şi încă era conștient de 
asta. Nu putea înţelege. Depăşise vârsta la care reacționa 
instinctual și nu fusese niciodată atât de sigur de farmecul 
lui încât să creadă că orice femeie i-ar cădea la picioare. Și 
acum o privea pe Leora și simțea un impuls de dorință 
care n-ar fi trebuit să existe. Simţea nevoia s-o atingă. Voia 
cu adevărat să vorbească cu ea, să-i încerce timiditatea care 
părea tot mai mult că face parte din ea ca și ochii de un 
albastru profund. Toate reacţiile lui erau absolut ne- 
bunești şi el știa asta. Ea era doar o secretară temporară iar 
el nu avea timp acum să se intereseze de cineva anume. Îl 


62 LACEY DANCER 


măcina faptul că trebuia să schimbe odată ceva, iar pentru 
asta trebuia să muncească din greu. În ciuda faptului că 
făcea regulat plăţile pentru împrumutul pe care-l contrac- 
tase ca să ajute compania să treacă peste dificultăţile finan- 
ciare, banca nu era prea mulțumită de întârzieri și punea 
întrebări despre moartea lui Streak, întrebări la care el 
încă nu avea răspuns. 

Îşi concentră atenţia asupra Leorei, observând că ea nu 
răspunde. 

— Repet, îţi este foame? spuse el pe un ton mai neutru. 

Înainte ca ea să poată spune ceva, răspunse stomacul în 
locul ei cu un ghiorăit de încuviințare foarte discret dar 
totuși perceptibil auzului. 

Max aruncă o privire în jos apoi o privi în față: arăta 
adânc mâhnită. El nu putea suporta asta, astfel încât zâmbi 
vrând să îndepărteze acea expresie de pe chipul ei cât de 
repede putea. 

— Acum asta e ceea ce vreau. O femeie cinstită. El își 
scoase mâinile din buzunare și le ridică în sus. Se simţea 
în stare să aibă grijă și de ea şi de el. Tot ceea ce trebuia 
să-și reamintească era că avea o misiune de îndeplinit şi că 
ea urma să-l ajute. 

— Dacă promiţi să nu mai vezi tot felul de avansuri 
tipice bărbaţilor în asta, o să te iau de braţ și ne plimbăm 

până la maşina mea. Apoi, Domnișoară Secretară Perfectă, 
o să-ţi ofer cel mai bun prânz pe care l-ai avut vreodată. 
Dădu din cap când citi răspunsul negativ din ochii ei. 

— Podeaua, îţi amintești? Și ai fost răbdătoare ca un 
sfânt așteptând acolo. Și nu este nici o cafenea sau restau- 
rant prin jur, așa că dacă nu ţi-ai adus prânzul cu tine, 
lucru de care mă îndoiesc, ai nevoie de mine ca să-ţi arăt 
un local unde se poate mânca. Și cum nu-mi place deloc 
să mănânc singur, n-o s-o fac. El o cuprinse cu degetele 
politicos de încheietura mâinii drepte și o luă de braț. 
Pielea ei era fierbinte și moale exact cum nu era a lui. Îşi 
îngădui pentru o secundă să simtă diferenţele, apoi își 
înăbuși astfel de reacţii pentru a se concentra asupra 
chipului ei. 

— Gata cu obiecțiile? Își arcui sprâncenele întunecate 
parcă pentru a sublinia întrebarea. 

Leora nu cunoscuse niciodată pe cineva care să-și 
urmărească atât de asiduu scopul aşa cum făcea Max. Vru 
să obiecteze dar își epuizase sistematic toate armele. 
Brusc, râse uşor, privirea luminându-i-se poznaș. De ce nu 
s-ar bucura și ea? 

— Gata cu obiecțiile, acceptă ea. 

Max o privi, prins de scânteierea de foc de pe acest 
chip care fusese până în acest moment de dezgheţ mai 

mult politicos şi controlat cu grijă decât vibrant și plin de 
viață. Deodată fu cuprins de o emoție mai profundă, o 
dorință care se cerea împlinită. Deloc tulburat, își 
încordă braţul cuprins de tensiune. Căzu pradă dorinţei, 
înjurând în tăcere momentul nepotrivit al apariţiei aces- 
teia. Nu numai că avea nevoie de o concentrare maximă 
în timpul stadiilor actuale ale dezvoltării motorului, dar, 
dintre toate femeile pe care le cunoscuse, Leora St. 
James era ultima la care s-ar fi putut gândi că ar putea fi 
compatibilă cu un tip de felul lui. Ea ar fi avut poate 
nevoie de un cavaler drăguţ care s-o protejeze de toţi, s-o 
dădăcească și să fie indulgent cu ea. Ea merita ceva fin și 
elegant ca să se potrivească cu mișcările ei graţioase și 
trupul ei delicat. El nu avea nimic din toate acestea. 
Drace, i-ar trebui toată ingenuitatea de care e în stare 
numai ca să n-o sperie cu cea mai banală dintre mani- 
festările sale. 

Leora se ridică stângaci în timp ce Max continua să se 
uite la ea fără s-o vadă. Ceva nu era bine. Ea putea să simtă 
acest lucru chiar dacă nu putea să înțeleagă ce anume. 

— Max? zise ea liniștită, spunându-i pentru prima oară 
pe nume. S-a întâmplat ceva? 

Imaginea buzelor ei de un roșu-pal, care îi rosteau 
numele era incredibil de excitantă. Max nu mai simţise o 


LEORA 65 


astfel de atracţie spontană de pe vremea adolescenței. 
Blestemându-și în gând trupul prea excitat, se îndreptă 
către uşă. 

— Nu, nu s-a întâmplat nimic, spuse el nerăbdător. 
Nimic, cu excepția de a avea unele părți ale corpului în 
plină alertă, adăugă el în gând, fără să realizeze că până și 
gândurile pentru ea aveau o formă mai drăguță. 

— Pari supărat, spuse ea insistent. 

Max sfârși cu toate precauţiile. Era deja mai mult decât 
ar putea suporta orice bărbat sănătos cu dorinţe normale. 
Se întoarse vrând s-o întrebe dacă era oarbă la ceea ce se 
întâmpla cu el în prezenţa ei. Ar fi fost foarte scurt și expli- 
cit. În fond, el nu putea să controleze această situaţie din 
punctul de vedere al amândurora. Deschise gura, apoi o 
privi în ochi. Ea îi întoarse privirea cu acea umbră de timi- 
ditate, de ezitare, acea urmă slabă de teamă; urmarea fu că 
ceea ce el voia să-i spună muri înainte de a se fi născut. 

— Uită-te la mine, Leora. Spune-mi ce vezi, zise el, 
privind-o cu o blândeţe de parcă ar fi fost împreună toată 
dimineaţa. 

Leora se uită fix la el, înțepenind imediat. 

— Ce vrei să spui? Ea își umezi cu limba buzele uscate. 

Max urmări această mișcare, trupul încordându-i-se 
într-o tensiune mai mare și plin de o dorinţă pe care nu 

avea de gând să o satisfacă. Nu putea fi atât de naivă. Nici 
o femeie la această vârstă, în afara călugăritelor poate, n-ar 
putea fi atât de neștiutoare. — Vreau să spun că mă simt 
atras de tine, murmură el, privind-o aspru. Lua-o-ar naiba, 
chiar nu vedea ce se întâmplă cu el? Nu-și putea aminti 
vreun moment în care să fi suferit atât din cauza asta şi 
totuși să nu facă nimic în sensul ăsta. Se mustră în sinea 
lui. 

Leora îi urmări privirea, buimăcită de evidenţa dorinţei 
lui. Ea fusese întotdeauna foarte sigură că își va petrece 
zilele singură. Nu voia să riște având încredere într-un 
bărbat într-atât încât să-și permită să fie vulnerabilă fizic 
sau sentimental. 

— Nu se poate, rosti ea în final, spunând singurul lucru 
care nu avea nici un sens în acel moment. 

Fl își strâmbă buzele într-o grimasă de zâmbet. 

— Poţi să te uiţi la mine și să-mi spui că nu se poate? 
murmură el, mai puţin binevoitor. 

Când Leora realiză ce spunea trupul lui Max, păli, 
cuprinsă de aceeași teamă care îşi avea rădăcinile în trecut. 
Aproape nu mai auzi înjurătura lui Max. 

— Încetează să te uiţi la mine ca şi cum aș vrea să te vio- 
lez, spuse el, înfuriat de reacţia ei. Situaţia era oricum 
destul de jenantă chiar și fără acest răspuns. 

— N-am spus că o să mă manifest în vreun fel. Leora 
încercă să-și tragă mâna dintr-a lui. 

— Lasă-mă să plec, şopti ea, luptându-se cu teroarea și 
cu amintirile care o invadau cu atât mai intens cu cât el 
nu-i dădea drumul la mână. 

Max se încruntă, întărindu-și strânsoarea. 

— Nu îţi fac nimic, așa că încetează să te agiti. 

Zbătându-se pentru a se elibera, Leora era departe de a 
fi în stare să-l audă. Nu simţea decât durerea de a fi ţinută 
astfel împotriva voinţei ei, puterea unui bărbat în faţa 
slăbiciunii ei. Scânci de frică, dându-și seama de zădărni- 
cia încercărilor ei de scăpa. Disperată, se trase înapoi, 
înălță capul, cu ochii sălbatici în care erau vizibile toate 
acele temeri pe care nu și le învinsese în toţi acești ani. 
Cum pălăriuţa îi căzuse o dată cu ultima încercare de a 
fugi, acum părul îi zbura liber. Picioarele îi alunecară sub 
ea. Dintr-o dată, el o văzu aproape căzând pe pardoseala 
tare de ciment. 

Şocat de teroarea care i se putea obseva pe chip, de 
sunetele ce-i ieșeau de pe buze, Max nu avu o reacţie 
promptă până în momentul în care o simţi că-și pierde 
echilibrul. Îşi strecură mâna în jurul mijlocului ei, 
trăgând-o către el. Leora își pierdu și ceea ce îi mai 
rămăsese din puterea de a se susţine. Scoase un țipăt cu 

un glas de copil, de parcă și-ar fi retrăit în acele momente 
trecutul. Max nu mai era deloc atent la felul în care o 
susține ca să nu cadă. Voia doar s-o protejeze, voia ca ea 
să înceteze a-și mai face rău singură. Mergând legănat o 
duse în braţe către încăperea cea mică, biroul unui anga- 
jat. Trânti uşa cu cotul, încuind-o după el. Se îndreptă cu 
pași mari către unul dintre cele trei scaune și se aruncă în 
el, ţinând-o pe Leora strâns în braţe. O trase mai aproape, 
mângâind-o pe cap şi apropiind-o de obrazul lui, în timp 
ce o ţinea strâns lângă el, vrând parcă să ia asupra lui 
spaima care o teroriza. 

— Gata, Leora. Sunt cu tine. Orice ar fi, n-o să accept ca 
tie să-ţi fie rău, murmură el în părul ei moale. Fără ca el 
să-şi dea seama, ochii lui Max erau ca o oglindă a groazei 
ei și exprimau o furie năprasnică împotriva persoanei sau 
persoanelor care sădisera în ea o astfel de spaimă adâncă. 
Din nou și din nou, el îi șopti promisiuni, așteptând, 
rugându-se, cum rar o făcuse, ca vocea lui să ajungă până 
la ea, să-i înfrângă coșmarul. 

Leora auzi cuvintele lui, cuvinte cum nu mai auzise 
niciodată înainte. Simti forța care o susţinea şi o proteja 
fără să-i facă vreun rău. Încet, conștientizând faptul că 
fusese cu totul la dispoziţia lui și că el nu făcuse altceva 
decât s-o ajute, groaza o părăsi. Mişcările ei frenetice se 

domoliră, respiraţia îi deveni mai regulată. Sentimentul de 
teamă de a fi prinsă ca într-o cursă fără scăpare o părăsi. 

— Asta e, draga mea. Respiră ușor. N-o să te las să suferi. 
Promit. Max o mângâie pe spate, spulberând încet rigidi- 
tatea aceea de care se speriase atât. 

Leora trase adânc aer în piept, frica părăsind-o încetul 
cu încetul. Simțea parfumul lui Max plutind în jurul ei și 
inspirându-i tot atâta siguranţă ca și braţele lui. Trupul îi 
era fierbinte, protejând-o de răcoarea din birou și de 
moleșeala tot mai mare care o apuca pe ea întotdeauna 
după ce se lupta cu frica. Pentru un moment, ea chiar își 
îngădui luxul de a se lăsa în voia strânsorii lui. Nu putea 
înțelege cum de putea să se simtă atât de în siguranță 
alături de el, când numai cu câteva clipe înainte simţise 
nevoia disperată de a fugi de el. 

— Îmi pare rău, șopti ea în cămașa lui. 

Max își aplecă faţa către ea pentru a-i auzi cuvintele. Îi 
îndepărtă părul de pe faţă. 

— De ce? Este vina mea. N-ar fi trebuit să spun ce am 
spus. El îi cuprinse ceafa în mâini, simțind emoţii pe 
care nu le mai încercase vreodată. Ea părea atât de mică 
în braţele lui, cu adevărat un exemplar delicat al creaţiei 
lui Dumnezeu. Nu putea să uite că el a speriat-o, 
declanşându-i acea teamă de necrezut. Nu înțelegea de 

fapt adevărata cauză și spera din tot sufletul să nu fie 
din vina lui. Poate că fusese el prea brutal... 

Leora simţi autoinvinovăţirea din vocea lui şi-şi înălță 
capul. Nu putea să-l lase să creadă că el fusese cauza a ceea 
ce se întâmplase. 

— Tu nu ai nici o vină. 

— Poate, dar eu am declanșat tot ceea ce a fost. El îi 
atinse obrazul palid, privind în ochii ei. Frica încă fierbea 
acolo împreună cu oboseala, urmare a luptei pe care o 
purtase. 

— Nu vreau să te sperii din nou. O să sun la tine la birou 
şi o să le spun să trimită pe altcineva. Sunt sigur că ei își 
dau seama că n-a fost vina ta şi, oricum, n-o să vorbesc 
răstit cu șefa ta de acolo, adăugă el, anticipând protestul 
ei. 

Leora era tentată, de data asta nu din cauza fricii, ci 
dintr-o nevoie de a părăsi scena pe care tocmai jucase în 
defavoarea ei. Cu exceptia lui Noelle, nimeni, nici părinţii, 
nici terapeutul, nici prietenii sau familia, nu știau cât de 
puternice îi erau manifestările fricii. În ciuda acestora, îi 
oferise lui Max un tablou complet în doar câteva minute. 
Până acum el nu pusese întrebări, dar dacă asta o să con- 
tinue atâta timp cât ea va rămâne? Dar și dacă o să-i 
răspundă cu ușurința cu care ar răspunde majoritatea 

femeilor? Şi, în egală măsură, ar putea oare să se mai 
împace cu sine dacă ar abandona? Prea mult timp încercase 
să-și înfrunte trecutul. Nu era perfectă, dar își construise 
niște strategii care funcționaseră. Să le abandoneze acum 
ar însemna că a pierdut bătălia şi asta nu putea suporta. 

— E...e€u voi rămâne dacă tu v...vei fi alături de mine, 
se bâlbâi ea. 

Fl îi studie expresia feţei. 

— Eşti sigură? 

Ea încuviință, apoi își adună putinul curaj care îi mai 
rămăsese. 

— Doar un lucru... 

Max nu ezită. El nu voia deloc ca ea să plece. Nu era 
tocmai sigur de ce, însă era genul de bărbat care credea că 
e bine să-și urmeze instinctele. 

— Spune-l. 

— Fără înt... întrebări. 

El se gândi la asta. 

— Ar fi mai bine dacă aș şti ce te supără. La naiba, nu 
vreau deloc să se mai întâmple vreodată să-ţi mai cauzez 
ceva similar, explică el cinstit. 

Leora tăcu, reflectând la răspunsul lui. Dacă ar fi între- 
bat-o ceva, ar fi refuzat fără să stea pe gânduri. Pentru că 
el îi dăduse un motiv și o posibilitate de a alege, ea hotărî 

că nu putea pur și simplu să-l lase așa. Poate ar fi mai 
corect pentru amândoi dacă i-ar mărturisi ceva, nu între- 
gul adevăr, dar o parte care să nu o doară. O foarte mică 
parte. 

— În regulă. Pentru un moment, privi în gol. 

Max îi prinse bărbia într-o strânsoare blândă și-i 
îndreptă ochii din nou către el. 

— Aş prefera să nu te ascunzi de mine. Dacă nu simţi 
nevoia să-mi spui, eu pot să nu știu. Spune-mi doar ce să 
nu fac. 

Simţind afecțiunea din răspunsul lui, Leorei i se 
umplură ochii de lacrimi. Max observă prima urmă argin- 
tie pe pielea ei moale. 

— Dacă vrei să mă faci să sufăr, acum reușești, mur- 
mură el aspru, fără să-și fi dat seama până în acest 
moment cât de mult pot răni lacrimile unei femei, ale 
acestei femei. 

— Nu vreau să te fac să suferi, pe tine și pe nimeni, șopti 
ea. 

— Atunci nu mai plânge. EI luă o lacrimă pe vârful dege- 
tului și o îndreptă către buze. 

Leora îşi pierdu puterea de a raţiona. Degetele ei le 
urmau pe ale lui, mângâindu-i buzele în timp ce el îi sor- 
bea lacrimile. 

— Îţi mulţumesc pentru că ai avut grijă de mine, mur- 
mură ea răgușit. 

— Nu-mi imaginez cum aş putea să nu am grijă, recunoscu 
el, rezistând dorinţei de a-i săruta degetele care aproape îi 
atingeau pielea. El nu avea dreptul și simţea că niciodată 
n-ar putea trăi cu această femeie numai pentru propria lui 
satisfacţie. Cineva deja îi arătase ei prea clar partea cea 
întunecată a umanităţii. El nu va fi pentru ea un al doilea 
profesor care s-o înveţe astfel de lucruri îngrozitoare. 

— De ce? 

— Nu ştiu. Pur şi simplu. El zâmbi slab, urmărindu-i cu 
privirea liniile fine ale feţei. 

— Tu ești exact tot ceea ce eu nu sunt. Nu ai nimic în 
comun cu toate celelalte femei pe care le-am cunoscut — ai 
o piele moale, ochi mari care înoată în lacrimi, o privire 
speriată și un amestec de bunătate și curiozitate. Eşti atât 
de fragilă încât aș putea să te rup cu o mână. Tu îmi 
potolești apucăturile doar înălțând o sprânceană. 

Fl făcu o pauză pentru a-și trage răsuflarea. 

— Mă simt ca o matahală de urs grosolan și indiscret, 
dar te vreau lângă mine. El înălță din umeri încurcat. Și, 
oricum, nu știu să spun cuvinte frumoase. Numai cu câţiva 
ani în urmă eram doar un mecanic care avea unsoare sub 
unghii și înjura tot timpul. 

Leora înţelese de ce era el vulnerabil. Acest bărbat ar 
putea să-i dăruiască și ei din forţa lui, lucru care cântărea 
mult în lupta pe care ea o purta cu sine. 

— C... cel puţin, tu nu te bâl... bâlbâi. 

Max simţi durerea din vocea ei. 

— În schimb tu te bâlbâi. Când ești supărată sau ner- 
voasă. 

Ea îl aprobă, înfruntând privirea lui în care oricât ar fi 
căutat n-ar fi găsit vreo urmă de batjocură sau ridiculizare. 
Acceptarea acestui fapt apărea în ochii lui ca o căldură 
plăcută. 

— Când uit să mă concentrez la asta. 

— Nu sunt atât de prost încât să-ţi spun că nu-mi pasă 
de asta sau că nu observ. Îmi dau seama și îmi pasă. El îi 
prinse bărbia în momentul în care ea își întorcea capul. 

— Îmi pasă pentru că ăsta e un semn că eşti supărată sau 
nervoasă. Nu din cauza bâlbiâielii în sine. Ai o voce fru- 
moasă, indiferent în ce fel rostești cuvintele. Și dacă cine- 
va îţi spune altceva, trimite-l la mine şi o să am eu ac de 
cojocul lui. 

Leora nu crezuse vreodată că ar putea găsi ceva 
amuzant în defectul ei de vorbire. Dar la interpretarea lui 
Max, nu putu să nu râdă. Râdeau amândoi. Îmbrăţișând-o, 
Max îi sărută părul. 

— Draga mea, ai un râs foarte frumos. 

Ea dădu din cap, simțindu-se mai bine decât de obicei 
după acea luptă emoţională prin care tocmai trecuse. Cu 
un impuls de nestăvilit, îl îmbrăţişă și ea pe Max, apoi îi 
îndepărtă mâinile. Până în acest moment, ea nu realizase 
că stătea în braţele lui. 

— Acum o să te înroșești din nou, murmură Max, 
atingându-i obrazul pentru a-i simţi căldura așa cum 
își dorise s-o facă din primul moment în care văzuse 
tenta îmbujorării pe pielea ei de culoarea trandafiru- 
lui. 

— N-ar trebui să mă ţii asa. 

— Nu-ţi place? întrebă el fără falsă pudoare, fără nici un 
semn că ar vrea să-i dea drumul. 

— Nu răspund la provocări. 

— Bine, nu eşti nervoasă și cu siguanţă nu eşti supărată, 
sublinie el, vădit interesat. 

Leora îl privi fix atât de mult cât îi îngăduia poziţia în 
care stătea. 

— Max, lasă-mă să plec și nu te mai juca cu mine. Dacă 
vine cineva şi ne vede? 

El privi către ușă. 

— Am încuiat. 

Ea oftă, plăcându-i în mod ciudat tachinarea lui. 

— Trebuia să încui? 

— Bine, trebuia să-mi apăr reputaţia, spuse el virtuos. 

— Eşti sigur că ai o reputaţie? Leora își trase fusta, 
acoperindu-și ostentativ genunchii. Nu voia să se gân- 
dească la felul în care îi stătea părul sau la faptul că nu-și 
mai simţea pălăria pe cap. 

— Mă gândesc să-mi cumpăr una. 

— Nu poți face asta. 

El o privi curios. 

— De ce nu? 

— Sau ai, sau nu ai. 

— Poate eu cred că am pierdut-o şi de fapt nu este așa. 

Ea îl privi nedumerită. 

Fl râse și-i sărută vârful nasului. 

— Hai, draga mea. Nu pot să discut cu tine toată ziua. 
Trebuie să lucrez şi amândoi trebuie să mâncăm. El se 
ridică purtând-o pe ea în brate. 

— Cât de mult mi-ar plăcea să te duc eu în braţe, totuși 
cred că e mai bine să mergi singură. Ştii tu, de dragul 
virtuţii mele. O lăsă să-i alunece din brațe, ignorând 
chemarea trupului lui pentru o posesiune rapidă a femeii 
pe care o dorea. 

Leora făcu un pas înapoi, își potrivi printr-o smucitură 
fusta și încercă să se încrunte la el. O pierdere de timp, 

pentru că zâmbetul lui cerea ca ea să împartă cu el bucuria 
momentului. Buzele ei se curbară, ochii luminându-i-se 
poznaş ca și cum aflase în el un prieten de joacă. 

— Vreau să văd un exemplu al acestei virtuti, îl tachină 
ea, un pic şocată de propria ei îndrăzneală, dar nu într-atât 
încât să-și retragă cuvintele. 

Max o prinse de braţ. 

— Dragă, arăţi foarte bine în momentul ăsta. Mai 
degrabă aş sta singur aici, în această cameră, cu tine decât 
să mănânc. Şi aşa cum sunt eu construit, ăsta e un com- 
pliment de prim rang. El deschise ușa și o lăsă pe ea 
înainte, după care se opri pe drumul către ieşirea princi- 
pală ca să ridice de pe jos pălăria ei. Întorcând-o cu fata 
spre el, îi potrivi pălăriuța pe cap, înclinând-o într-un 
unghi care-i dădea o alură veselă. Ea arăta zglobie și foarte 
atrăgătoare. Toată după-amiaza el fu de-a dreptul uluit de 
felul în care reuşise doar să-i zâmbească și s-o conducă la 
mașina lui fără măcar s-o sărute. 


Capitolul 4 


Max se uita atent la hârtiile din faţa lui, simțind fiecare 
lună a vieţii sale ca pe o piatră în stomac. Cei de la bancă 
sunaseră din nou. După toate aparențele, informatorul 
lui, cât ar fi fost de gură spartă, îi prevenea despre ultima 
problemă apărută. Își trecu degetele prin păr, întrebân- 
du-se pentru a suta oară cine ar fi avut vreun interes să-i 
saboteze îmbunătăţirea pe care o aducea el motorului. 
Încercase să afle angajând investigatori, însă aceștia nu 
găsiseră fluxuri greșite de design sau încărcări financia- 
re constante care să nu-i confere acea excelentă cotă a 
posibilităţii de îndatorare. Încercase să caute singur, dar 
nu avusese mai multe şanse să dea de vreun fir. Acum, nu 
putea să renunțe. Ceva anume, poate instinctul, îi 
spunea că cineva din afară încerca să-i spulbere visul 

chiar din fașă. Oftând, ştiind că nu mai erau multe posi- 
bilităţi de alegere, trebuia să continue până când chiar 
nu ar mai fi avut nici o posibilitate sau până când se vor 
termina banii. 

Concentrându-şi atenţia asupra ușii închise de la 
capătul celălalt al camerei, înfruntă cealaltă problemă a 
vieţii lui. Într-adevăr o complicaţie, Leora. Fusese atât 
de fericit în timpul prânzului luat împreună, mai mult 
decât fusese vreodată în compania altcuiva. Ea îl 
atrăgea tot atât de mult pe cât îl intriga. Și dacă acea 
curiozitate timidă din ochii ei era ceva peste care se 
putea trece, îi era clar că şi ei îi plăcea la fel de mult de 
el. Poate că ea era altfel decât femeile pe care le întâl- 
nise în trecut. Dar ei nu părea să-i pese că el este foarte 
legat de munca pe care o face. Nici că el înjura mai des 
decât majoritatea oamenilor, și nu părea s-o intereseze 
că nu se exprima în fineţuri verbale. Ea râsese cu el ca 
și când i-ar fi plăcut compania lui. Chiar reușise să 
glumească un pic, în ciuda faptului că s-a înroșit o dată 
sau de două ori. Şi era relaxată când erau împreună. Îi 
plăceau toate aceste lucruri. Poate prea mult. Dar își 
asumase și riscuri mai mari și câștigase în sfârşit. Ar 
putea fi oare atât de îngrozitor să construiască o punte 
între lumile lor aparent atât de diferite? El se ridică de 

pe scaun cu convingerea clară că va încerca, fiindcă nu 
voia să se îndepărteze fără măcar să știe cum ar putea fi. 

Leora scria la computer ultimele câteva cuvinte ale 
scrisorii la care lucrase. Ziua fusese lungă, plină de tensi- 
uni care duseseră chiar la scandaluri, izbucniri ale per- 
sonalului extenuat de încercările de a rezolva o serie de 
probleme care păreau să planeze asupra noului motor. 
Max vorbise la telefon cea mai mare parte a timpului în 
această după-amiază, vorbise cu furnizorii, înjurase micile 
deficienţe din specificaţiile produselor pe care echipa lui 
le găsise la două sau mai multe componente principale. 
Acestea nu trecuseră de testul de rezistenţă și Max nu 
pregetă să susţină ca cei vinovaţi să-și recunoască 
greșelile. Printre apelurile telefonice care nu se mai 
sfârşeau și persoanele crizate care intrau una după alta pe 
ușa biroului ei, Leora reușise să-i păzească intrarea lui 
Max atâta timp cât să apuce să-și scrie corespondenţa, 
ceva ce nici Ernestine, nici predecesoarele ei nu reușiseră 
să facă în toate zilele lor de serviciu. 

Leora scoase la imprimantă lunga listă a scrisorilor. 
Ultimul dintre angajaţi plecase deja. Numai ea și Max 
rămăseseră în clădire. Ea oftă obosită în timp ce aștepta ca 
ordinatorul să-și facă treaba. După prânz, în ciuda 
problemelor cu motorul, relaţiile dintre ea și Max 

deveniseră chiar mai apropiate decât în timpul dimineții. 
Deşi birourile firmei Silver Streak Industries nu erau 
mari, exista o mare diversitate de activități care se 
desfăşurau în fiecare moment. Atelierul era folosit pentru 
testarea motorului şi pentru asamblarea părţilor. 
Fabricarea efectivă a diferitelor componente se făcea în 
cea mai mare parte pe platforme, însă totul de la idee și 
până la realizarea finală era strict păzit, de aici problema 
pe care o avusese ea la poartă când ajunsese prima dată. 
Biroul lui Max era chiar pe diagonală faţă de camerele 
care adăposteau echipa de proiectare, condusă acum de 
Theo Hanson. În afara ei, mai erau doar două femei în 
firmă, una ingineră și alta mecanic. Leora zâmbi în timp 
ce verifica ultima scrisoare pe care o scosese la impri- 
mantă. Max cu siguranță nu avea nici un oscior misogin în 
trup; înjura și complimenta fără să ţină cont câtuși de 
puţin de sexul persoanelor. 

— Îmi place acest zâmbet, spuse Max de acolo de unde 
stătea, pe pragul ce despărțea birourile lor. El nu voia s-o 
sperie pe Leora cu apariţia lui neașteptată. Atunci văzuse 
la ea o teamă prea puternică pentru ca s-o poată uita vre- 
Odată sau să riște ca aceasta să se repete. 

Leora se întoarse uitându-se peste umăr pentru a-l putea 
privi pe Max care stătea sprijinit uşor de ușă și o privea. 

— Îmi pare rău. Nu te-am auzit venind. Ai nevoie de 
mine pentru ceva? 

Cu oricare altă femeie, dacă aceasta i-ar fi dat de înţeles 
posibilitatea unei relaţii mai personale, ar fi fost extrem 
de prompt cu răspunsul. Cu Leora, el ascultă şi răspunse 
numai la sensul strict al cuvintelor. 

— Îţi dai seama cât este ceasul? 

— Aproape şase. De ce? 

— Ar fi trebuit să-mi spui că a trecut ora când se 
sfârșește programul. Când lucrez nu mă uit deloc la ceas. 
Dacă nu-mi amintești, sunt în stare să te ţin aici până la 
micul dejun. 

Ea râse încet, introducând ultima scrisoare în plicul 
adresat. 

— Nu, n-ai putea. Aș fi spus oricum mai târziu ceva, 
pentru simplul motiv că îmi este foame. 

Max se îndepărtă de ușă și se apropie sprijinindu-se de 
colțul biroului ei. 

— Chiar îţi este? El rezistă dorinţei de a o atinge, 
cercetându-i chipul în căutarea vreunui semn de 
teamă. Negăsind nimic întunecat acolo, oftă încet a 
ușurare. Avea un râs cu adevărat frumos care parcă îl 
invita pe cel de lângă ea să se apropie, să se amuze 
împreună. 

Leora își ridică privirea către el fiindu-i încă greu să se 
obișnuiască cu statura lui Max, care o făcea să se gân- 
dească la fălnicia unui stejar. 

— Ce să-mi fie? 

El zâmbi ușor la vederea privirii jucăușe din ochii 
i, 

— Foame. Îmi este și mie. Și continu să nu suport să 
mănânc singur. 

— Ar trebui să merg acasă, murmură ea după un 
moment, mirată de faptul că era tentată să ia cina cu el. Îi 
plăcuse prânzul. Având un ascuţit simţ al umorului, el o 
făcuse să râdă de-a binelea. Nu era deloc un bărbat rafi- 
nat, dar avea un mod de a privi lumea care era extrem de 
precis și ciudat de compătimitor. 

— Te aşteaptă cineva? 

Ea dădu din cap negând fără măcar să se gândească. 

Max nu fu surprins de ușurarea pe care o simţi în acel 
moment. Până atunci nu se gândise deloc la ce ar fi făcut 
dacă ar fi existat vreun bărbat în viaţa ei. 

— Îţi place să mănânci singură? 

Leora își îndreptă privirea în jos, luându-și un răgaz 
pentru a se putea decide. O cină împreună i se părea mult 
mai intimă decât un prânz în doi. Ea își întoarse privirea 
către el, citind în ochii lui că avea experienţă în acest gen 

de lucruri şi fiind conștientă că ea nu avea deloc. O par- 
tidă proastă încă de la început. Dar cât era de tentată! 

Max se îndreptă către ea, prinzând-o de mână cu palma 
lui mare. Ea avea o piele fină, parfumată, degetele ei ele- 
gante contrastând puternic cu mâinile lui bătătorite de 
muncă. 

— Ştiu că probabil sunt foarte diferit de bărbaţii pe care 
i-ai cunoscut tu înainte, spuse el, privind-o duios. 

Din nou, vulnerabilitatea lui o impresionă, făcând-o să 
descopere secrete pe care ar fi preferat să nu le afle. 

— Nu am cun... cunoscut pe nimeni, spuse ea grăbit, 
rostind împleticit cuvintele. 

Max o privi fix, cu sprâncenele arcuite de mirare. 

— Nu ai avut prieteni? întrebă el neîncrezător când își 
reveni din şoc. 

Ea dădu din cap, conștientă că obrajii i se împurpura- 
seră. De fapt nu exista nici în cele mai inocente flirturi un 
mijloc mai grațios prin care ea să-i destăinuiască faptul că 
era virgină şi deci, fără nici o experienţă. 

— De ce? 

Fa clipi spre el, sincer șocată de întrebare. Era atât de 
obișnuită să fie în planul doi încât până acum nu putuse 
să nu observe că nu era genul de femeie după care să se 
uite bărbaţii. 

— Nimeni nu m-a vrut, recunoscu ea în cele din urmă. 

— Niciodată? Fl încruntă din sprâncene cu și mai multă neîncredere. 

Leora încercă să schimbe subiectul conversaţiei. El 
continuă s-o privească, nevrând ca ea să rămână la acest 
comentariu fără alte explicaţii. 

— Niciodată. Uită-te la mine. Sunt genul de femeie pe 
care un bărbat o consideră capabilă poate să-i îngrijească 
pisica sau să îi ude florile, dar nu să poarte cu ea conver- 
saţii sclipitoare în timpul unei cine în doi. 

— La dracu. EI își înghiţi continuarea exclamaţiei ce se 
bănuia a fi fost foarte plastică. 

— Boi... mormăi el, încercând să-și cântărească cuvin- 
tele, dacă nu și gândirea. Mie nu-mi plac pisicile și nici cu 
florile nu mă înţeleg prea bine, așa că îţi garantez că nu-ti 
vreau compania pentru nici unul dintre aceste motive. 

— Îţi trebuie o prietenă. 

— Vrei sa spui parteneră la pat? 

Leora se înroși mai tare. 

— Max! 

— Bine, la naiba. Ştii ce fac împreună bărbaţii și femeile. 

— Teoretic, răspunse ea prompt, înainte să se gân- 
dească la cuvintele ei într-atât încât să se îngrijoreze. Nici 
o poticneală în vorbire nu îi alteră claritatea răspunsului. 
Din roz pielea i se făcu roșie. 

Pentru o secundă, expresia feţei lui Max rămase neutră 
ca o pânză albă, ca apoi pura satisfacţie masculină să-i 
răsară în privire. 

— Femeie, nu credeam că mai există așa ceva în 
societatea noastră de hop-în-pat-la-prima-întâlnire. 

Leora se smulse din strânsoarea lui. 

— Lasă-mă să plec, Max. 

— Nu ai nici o ieșire, draga mea. 

— Nu-mi spune așa. 

— De ce? Eşti singura femeie pe care o cunosc și care 
merită cu adevărat să-i spun așa. Tu ești dulce foc. 

— Ea se strâmbă iritată, simțindu-se mai rău, nicidecum 
mai bine. 

EI râse şi, ridicându-se, se făcu comod pe scaunul ei, 
trăgând-o cu mâna cu care o ţinea până când o readuse în 
picioare. În ciuda dorinţei care-i dădea târcoale și care-l 
împingea să se apropie de ea, el o privi fix căutând cel 
mai mic semn că ea s-ar simți amenințată sau prinsă în 
cursă. Nu observa nimic din toate astea, ci doar acea 
blestemată curiozitate care-i stimula simţurile tot atât de 
mult ca şi prezenţa și vederea ei. 

— Îmi place dulcele. De fapt, oricine din biroul acesta 
ar putea să-ţi spună că am o mare slăbiciune pentru 
dulciuri. 

El trase aer în piept îngrijorat, inspirând parfumul 
atrăgător ce părea s-o înconjoare. Ea îi amintea de flori, 
de zile fierbinţi de vară și după-amiezi de lenevit. Ar fi 
vrut să-i simtă corpul lângă al lui. Strigau în el toate 
instinctele masculine pe care le avusese vreodată. Toate 
emoţiile pe care le simţea făceau să cântărească mai mult 
acel strigăt. EI se lupta cu toate acestea. A o înfrunta 
însemna să bruscheze o creatură extrem de fragilă. Ea era 
timidă, cu adevărat deconcertantă în răspunsurile pe care 
le dădea. El avea destul de puţină experienţă să se com- 
porte cum trebuie cu o femeie de acest gen, dar 
intenţiona neapărat să înveţe. Începând de acum. 

— Mă bucur că ai avut destulă încredere în mine ca să-mi 
spui. N-aș fi vrut să te sperii din nou, spuse el încet, fără 
s-o atingă cu nimic în afara vocii și a mâinii pe care nu 
şi-o retrăsese. 

Auzind cuvântul magic „încredere“, Leora se liniști. Ea 
chiar avusese încredere în el spunându-i adevărul. 
Nimeni, nici chiar familia ei, nu știa că ea nu cunoscuse 
nici un bărbat. Întotdeauna se simţise rușinată într-un fel 
pentru că nici un bărbat nu se interesase de ea. Dar, din 
cauza acelui sentiment, avusese întotdeauna ușurarea de 
a ști că nu va trebui să se lupte cu groaza ei trecută în acea 
arenă în care aceasta ar fi avut cea mai mare putere. 

Max ar fi simţit schimbarea petrecută cu ea, chiar dacă 
n-ar fi observat în ochii ei brusca revenire a fricii. 
Înjurând în gând umbra încă fără nume sau definiţie, el 
căută s-o scoată din iadul în care se zbătea. 

— Niciodată nu te-aș forța pe tine, şi pe nici o femeie, 
să facă ceva ce nu-și doreşte. Îi atinse uşor obrazul 
privind-o în ochi și adăugă: 

— Nu mă cunoşti bine, așa că nu mă aştept să mă crezi. 
Dă-ne o şansă. Condu tu mașina până la restaurant. Vom 
discuta, vom mânca împreună. Dacă nu te simţi bine, poţi 
pur și simplu să te ridici și să pleci. El zâmbi slab, sperând 
că va zâmbi şi ea. 

— Dacă vrei, îţi ofer chiar satisfacția de a-mi lăsa şi un 
cec. E bine aşa? 

l-ar fi trebuit o fire mai puternică decât avea ca să se 
poată opune unor asemenea argumente. Nimic din fizicul 
lui Max nu arăta bunătate, în schimb el îi oferea asta cu 
fiecare gest, cu fiecare cuvânt. Degetele lui se plimbau 
atât de ușor pe pielea ei încât ea abia dacă-i simțea 
mângâierea. În schimb îi simţea căldura. Și parfumul lui, 
un amestec de bărbăţie și gingășie. Căldura pe care o 
emana și mirosul parfumului erau la fel de puternice ca și 
invitaţia lui. Astfel ei îi dispăru pe loc orice rezervă. El îi 
oferise siguranţa iar ea avea de gând să se folosească de 

aceasta ea. Simţindu-se ca un explorator care, având 
credința că pământul era plat, se hotăra să demonstreze 
că nu este, ea îi zâmbi la rândul ei. 

— În regulă, încuviință ea. 

Aşteptându-se la un refuz, Max nu reacţionă imediat. 
Apoi, brusc, își dădu seama că ea vrea să-și asume un risc. 
Zâmbetului lui îi luă locul un hohot de râs de plăcere sin- 
ceră. 

— În seara asta? întrebă el. 

Molipsită de dorința lui și cuprinsă de o fericire 
stranie, ea râse fără motiv, simțindu-se ciudat de tânără. 

— Doar despre asta vorbeam, îi aminti ea. 

Această relaxare delicată în care se amuzau amândoi 
avu ca efect dezlănţuirea dorinţei pe care el şi-o înăbuşise 
până în acel moment. Își pierdu controlul. Fără să se gân- 
dească, o prinse de mijloc, ridicând-o până la el. 

Această mișcare bruscă, apropierea neașteptată de 
trupul lui, dimensiunile lui copleșitoare sfâșiară mugurii 
fragili ai încrederii. Groaza își făcu loc prin breşa creată, 
invadându-i gândirea, trupul îi deveni rigid ca oţelul iar 
ochii i se măriră ca și când ea nu mai vedea chipul lui Max 
ci, în locul acestuia, avea viziunile coșmarului ei trecut. 
Faţa Leorei păli. Cu mâinile pe umerii lui, ea se împotrivea 
forței mișcările şi desordonate ale adevăratei spaime. 

În momentul în care simţi transformările corpului ei, 
înainte moale şi cald, Max îngheţă iar faţa i se înăspri într-o 
furie împotriva lui însuși. 

— Nu, draga mea. Nu! urlă el, încercând s-o reașeze în 
poziţie verticală. 

Leora nu auzea nimic. Tot ceea ce conștientiza era forța 
bărbătească acționând împotriva slăbiciunii ei. Ştia ce 
înseamnă să pierzi. Se lăsă în voia lui, încercând totuși să 
opună rezistență cu pieptul. Mâinile lui parcă o înțepau. 
Înainte de a ajunge cu picioarele pe pământ se trezi cu 
capul lipit de umărul lui Max, braţele lui pătrunzându-i 
parcă în trup, simțind căldura lui ca pe un focar de energie 
care-i sfărâma puterea de a se lupta cu el. Max se apropie 
încet de birou, ţinând-o strâns, şoptindu-i toate cuvintele 
liniştitoare pe care le putea gândi. 

— Leora, totul este bine. Îţi promit. Am uitat. Asta-i tot. 
Am uitat. 

Leora împinse bratele care o strângeau, încercând fără 
succes să-și înalte capul. Încet, vocea dură a lui Max o făcu 
să-și depășească frica. Ea își reveni încet respirând adânc, 
luptându-se cu teroarea și cu amintirile zilei acesteia. 

— Max? șopti ea. 

— Este în regulă, draga mea. N-o să te fac să suferi. Ţi-am 
promis, îţi amintești? 

Leora închise ochii simțind durerea și dezgustul de 
sine din vocea lui Max. Era a doua oară când s-a făcut de 
râs în faţa acestui bărbat. El ar putea crede că era o 
tâmpită. 

— Îmi pare rău. Nu ştiu de ce îţi fac tie asta, când tu nu 
ai de fapt nici o vină. 

Max își eliberă un braţ într-atât încât să ridice mâna 
pentru a-i îndepărta ei părul de pe față. Îi simţea 
răsuflarea fierbinte în ceafa lui. S-ar fi bucurat de această 
senzaţie dacă nu i-ar fi simţit inima bătându-i sălbatic 
lângă pieptul. 

— Mai înainte nu am vrut să te scuzi faţă de mine și nu 
vreau nici acum. 

— Acum nu mai e ca data trecută, explică ea. Chiar mi-a 
trecut. 

Max își strecură degetele sub bărbia ei, înălțându-i 
capul astfel încât s-o poată privi în ochi. 

— Niciodată nu mi-ai spus cu ce îţi provoc eu starea 
asta. Aș ghici dar nu vreau să-mi asum riscul de a greşi. 

Până în acel moment Leora uitase faptul că el de prima 
dată îi pusese această întrebare. Nu-i venea să creadă că 
ceva atât de important îi zburase din minte. 

— Mișcările bruște mă tulbură, spuse ea cu o modestie 
dureroasă. 

— Ale oricui sau doar ale mele? 

Leora îl privi în ochi, detestând răspunsul pe care tre- 
buia să i-l dea. El nu era un bărbat insensibil. Ar putea să 
sufere și nu voia să fie ea aceea care să-l rănească. 

— Nu neapărat tu. Ci bărbaţii. Bărbaţii în general. 

Max închise ochii, simțind sinceritatea din răspunsul 
ei. În privinţa staturii lui, el chiar nu putea să schimbe 
nimic. l-ar putea face toate promisiunile din lume în afară 
de asta. Ușor, grijuliu, el o linişti, folosindu-se de mâini 
numai atât cât îi trebuia ca să se asigure că ea se ținea 
bine pe picioare. Nu o mai privi în timp ce se depărta. Își 
băgă mâinile în buzunare și făcu tot posibilul să-şi alunge 
de pe chip orice urmă a emoţiilor care-l asaltau. Nu voia 
să se gândească la cauzele pentru care o femeie ar putea 
avea astfel de reacţii extreme în faţa unor bărbaţi mai cor- 
polenţi. Ea spusese că este virgină. Asta nu excludea 
atâtea tipuri de crime mai groaznice chiar decât un viol. 

— Te simţi bine? întrebă el pe un ton voit neutru. 

Leora se încruntă, îngrijorată de indiferența pe care o 
simţise în vocea și expresia lui. Până acum îl văzuse pe 
Max în multe ipostaze, dar niciodată în această stare 
aproape ca un robot. 

— Mă simt bine, Max, chiar mă simt bine. Cum el nici 
n-o privea, ea se încruntă și mai tare. Încet, simțindu-se ca 


LEORA 93 


şi cum ar fi făcut un pas mare într-o lume pe care n-a 
explorat-o niciodată, ea îi întinse mâna. EI tresări vizibil 
când mâna ei îi atinse braţul. Dupa atâta tensiune acu- 
mulată, avea mușchii rigizi. 

— Nu tu m-ai rănit. A fost ca un reflex să mă port astfel, 
explică ea, fără măcar să realizeze cât de departe de tre- 
cutul ei se afla dorința pe care o simţea acum ca el să se 
simtă bine. 

Max o privi, neputând să nu observe sinceritatea ce se 
ascundea în spatele cuvintelor ei. Nu putea să se gân- 
dească ce să-i răspundă. Erau atât de multe întrebări care 
i se îngrămădeau în minte şi pe care nu avea dreptul să le 
pună, atâtea emoţii de care nu era sigur că își dorise să le 
simtă alterându-i gândurile și trupul. În dimineața acestei 
zile, când se trezise, lumea fusese un simplu loc. Trebuia 
oricum să se gândească la împrumutul bancar, la modi- 
ficările intervenite la noul motor, la testele pe care le 
planificase pentru sfârșitul săptămânii, la investigarea 
continuă a morţii lui Streak, la cererile tot mai insistente 
ale lui Theo pentru a avea și el o parte din afacere și la 
blestemata de secretară sergent care de îndată ce el se 
întorcea cu spatele, vărsa bunătate de cafea la gura de 
scurgere. Apoi, apăruse Leora, un vis în carne și oase pe 
care orice bărbat îl dorește dar nu reușește să-l aibă. Ea îl 

făcuse să se simtă ca un elev grosolan alergând după o 
prințesă din basme. Când zâmbea, ea îl făcea să se simtă 
ca un rege al colțului lui de lume. Iar el, în schimb, îi 
oferise de două ori gustul amar al fricii. Vinovăţia era un 
sentiment dificil de suportat. El considerase că momentul 
când dovedise maximu de putere fusese cel în care-l văzuse 
pe Streak cu motorul lui cel nou zbătându-se într-un zid de 
flăcări şi metal incendiat. Crezuse că atunci atinsese cul- 
mile dăruirii de sine. Se înșelase. Privind-o în ochi pe 
Leora, descoperise că ea avea nevoie de mai mult de la el 
ca să supraviețuiască. Teama ei, de orice fel ar fi fost ea, 
acum îl rodea pe el. 

— Vreau să fiu cu tine dar numai dacă asta n-o să te 
coste, spuse el în cele din urmă, rostind fiecare cuvânt cu 
un efort vizibil. 

Era timpul să ia o decizie. Leora nu se așteptase la 
asta. Max îi oferise destul timp ca să-l cunoască și multă 
siguranţă în momentele crizei ei. Ea înţelesese asta ca și 
faptul că o să-i fie foarte greu. Era vorba din nou de altce- 
va. Această hotărâre îi cerea mai multă implicare și-i 
dădea mai puţine garanţii de siguranță dacă s-ar hotărî 
să riște să-și trăiască groaza împreună cu el. Indiferent 
de motiv, îi era clar că fără să vrea Max putea foarte ușor 
să-i trezească amintirile. Se încruntă la gândul acesta. De 

ce el îi trezea acele amintiri? Statura lui aducea cu aceea 
a tatălui ei care-i făcuse viaţa un iad, însă caracterul lor 
nu semăna câtuși de puţin. Max nu avea nimic din cru- 
zimea bărbatului care o terorizase. Ar putea oare 
instinctele ei s-o avertizeze? Îl studie pe Max care-i 
aştepta alegerea. Se vedea că nu se simte bine. Nici un 
bărbat n-ar fi putut să simtă emoții atât de sincere și n-ar 
fi fost în stare să alunge durerea unei alte fiinţe umane, 
în special a unui copil fără nici un mijloc de a se apăra 
sau de a scăpa. Dar ea nu era un copil, nu mai era. Era 
femeie. Femeia pe care Max o dorea, îi șoptea încet o 
voce în minte. Deodată începu să tremure, dându-și 
seama că înseamnă mai mult decat era ea pregătită să 
trăiască. Voia să fie cu Max. Nu numai să discute sau să 
petreacă mai mult timp împreună. Voia să fie în braţele 
lui, să-i simtă sărutarea. Căldura care o cuprinse 
conștientizând acceptarea ei o făcu să se înroşească la 
faţă. Observând la ea acea undă a dorinţei, Max clipi din 
ochi. Nu era suficient. Fără ca raţiunea și sentimentele 
să însoţească pasiunea, Leora o să fie doar un obiect 
drăguţ care să-i decoreze patul. El nu dorea asta, chiar 
dacă trupul lui ar fi fost pe deplin satisfăcut o dată ce ar 
fi avut-o. Așa că aşteptă, simțindu-se ca și când ar fi fost 
la o judecată, lucru care în realitate chiar se întâmpla. 

Numai că nu era vorba de păcatele lui ci de păcatele 
unui alt bărbat, un bărbat care fusese într-atât de lipsit 
de inimă încât s-o înveţe pe această creatură fragilă ce 
înseamnă frica. Își încleștă pumnii în întunericul 
buzunarelor de la pantaloni. Prin natura lui, el nu cre- 
dea în violenţă. Dar pentru Leora și pentru ceea ce din 
nefericire suferise ea, ar putea cu ușurință să facă o 
excepţie. 

— Vreau să fiu cu tine, Max, spuse Leora ferm, luându-și 
inima în dinţi şi o dată cu asta viaţa și viitorul. Soarta a 
ales să apară Max în viaţa ei. Ar fi nebună să refuze acest 
dar şi tot ceea ce el i-ar putea oferi. Mi-e teamă. Nu pot să 
nu spun adevărul, nu după aceste episoade la care ai fost 
martor. Buzele lui se arcuiră trist. 

— Dar vreau să încerc. Îmi placi. Și ai dreptate. Chiar 
am încredere în tine, poate aproape cu totul. Nu mi s-a 
mai întâmplat cu nimeni. Dar în tine chiar am încredere. 
Ea îl prinse de braţ cu degete încordate. 

— Nu este suficient? Sau o să te fac să suferi, și eu nu-mi 
dau seama? Nu pot să-ți promit că n-o să mi se mai întâm- 
ple ceea ce mi s-a întâmplat. Aș fi vrut mult să-ţi pot 
promite asta pentru binele amândurora. El fusese cinstit 
cu ea. Ea nu putea să fie mai puţin sinceră, indiferent cât 
de dificil îi era să rostească aceste cuvinte. 

Max își eliberă tensiunea printr-un oftat lung. El își 
ridică mâna spre obrazul ei, prinzându-i-l în palmă. 

— Ai observat că nu te-ai bâlbâit nici măcar o dată? 
întrebă el cu gingășie. 

Ea făcu ochii mari, cu o bucurie evidentă. 

— Nu m-am bâlbâit, nu-i așa? 

El zâmbi abia perceptibil. 

— Cât despre întrebarea ta, nu ştiu dacă mă vei face să 
sufăr. Nu ştiu dacă eu te-aş putea face să suferi. Dar amân- 
doi ştim că nu ne dorim s-o facem. Şi asta pare suficient 
deocamdată. 

Fa îi cercetă expresia feţei, nedeslușind în liniile aspre 
de pe chipul lui decât o credinţă clar exprimată. 

— Îţi amintești de ideea ta de a face focul într-o grotă 
atunci când ai o dispoziţie proastă? 

O umbră dureroasă îi străbătu chipul, înainte ca el să 
facă o grimasă. 

— Ai putea, te rog, să n-o mai numești dispoziţie 
proastă? 

Ea izbucnise în râs, chiar dacă nu se așteptase deloc la 
asta. 

— Stare proastă? 

— Mai bine. 

Ea se linişti. 

— Dă-mi sfaturi, Max. Cel puţin la început. 

EI se apropie cu un pas, până când corpul lui aproape 
îl atinse pe al ei. 

— În regulă. Trecem la practică? El îşi ridică un braţ în 
aer. 

— O să-l pun în jurul mijlocului tău. Apoi o să te trag 
puţin mai aproape. El aşteptă un moment, apoi continuă 
cu mișcările pe care le descrisese. 

— Mai departe, o să-mi strecor degetele prin părul tău spre 
ceafă, uite așa. Apoi, o să-ţi ridic capul doar atât cât să-ţi 
privesc buzele. Își aţinti privirea asupra curbei roșii a 
buzelor ei și a umezelii care le făcea să strălucească ispititor. 

Leora îl privi fix în faţă, cuvintele lui aspre hipno- 
tizând-o lent și ciudat. El era atât de aproape încât ea îi 
putea simţi bătăile inimii. Se simţea mică și slabă în com- 
paratie cu el, însă nu simţea nici o urmă de teamă. Plăcut 
surprins de acest lucru, el îşi întredeschise buzele. Ochii 
ei îi urmăriră mișcarea. 

— Acum o să fac ceea ce mi-am dorit din momentul în 
care te-am întâlnit pentru prima dată. 

— Ce anume? șopti ea răgușit, într-un fel provocator 
fără să vrea. 

— Să te sărut. El își înclină capul, lăsânu-i ei suficient 
timp să riposteze. Crezuse că va fi torturat de înaintarea 

atât de lentă, însă descoperi un grad de erotism straniu în 
avansul acesta treptat. În loc să-și consume reacţiile, atât 
el cât și ea şi le savurau. 

Leora își ridică privirea, dorindu-și acest sărut tot atât 
de mult pe cât părea să-l dorească şi el. Prima atingere a 
buzelor lui i se păru atât de dulce și ușoară încât, dacă nu 
s-ar fi concentrat atât de tare, ar fi putut să nu o simtă. Ea 
îi urmări cu privirea buzele în timp ce se depărtau. 

— Mai vreau, ceru ea, fără ca măcar să realizeze că vor- 
bea destul de tare. 

Max simţi până în călcâie dorința ei. Trupul lui 
răspunse printr-o încordare pe care el o ignoră. Să se 
bucure de inocenta buzelor ei i se părea o ţintă suficientă 
pentru o noapte. 

— Îţi place? întrebă el, apropiindu-și buzele din nou 
pentru a se contopi mai deplin cu ale ei. El surprinse 
oftatul ei de plăcere, sorbindu-l ca și când ar fi fost vinul 
cel mai fin. 

Se sărutară din nou, apoi iar și iar. Fiecare dădea mai 
mult, cerea mai mult. Secundele treceau, fără ca vreunul 
dintre ei să conștientizeze scurgerea timpului. Noaptea 
pătrundea în birou, distrugând în tăcere orice posibilitate 
de a-i surprinde cineva care ar fi încercat să-i spioneze. 
Amândoi învățau ce înseamnă să îţi înfrânezi propria 

dorință numai pentru a-l bucura pe celălalt. Comunicau 
cu buzele şi cu mâinile, nu cu trupul. Când Max îşi înălță 
privirea, văzu în ochii Leorei aţintiţi asupra lui pasiunea 
abia cunoscută strălucind în adâncimile albastre ca prima 
stea a nopţii. 

— Gata pentru cină? întrebă el zâmbind către ea, trăind 
sentimentul de a fi câștigat cea mai importantă bătălie a 
vieţii lui. Ar fi putut să cucerească un univers chiar acum. 

Ea zâmbi o dată cu el, îndrăznind să meargă pe vârfuri 
și să-i sărute obrazul umbrit de barbă. 

— Sunt lihnită de foame. 

— Şi eu, încuviință el fără nici o urmă de insinuare pe 
care ar fi făcut-o cu altă femeie. Ia-mă de mână, adăugă el, 
prinzând-o uşor de braţ. 

Leora își cobori privirea, apoi îşi încolăci degetele de 
mâna lui. 

— N-o să am nevoie de mașina mea, spuse ea fără să-l 
privească. Nu realizase cum spusese aceste cuvinte dar 
era bucuroasă că le-a zis. 

Max îi atinse părul uşor, voit. Încredere. Cine ar fi 
putut crede că va însemna atât de mult? 

— Mă bucur, răspunse el simplu, după care o ajută să-și 


pună haina și o conduse în întuneric. 


Capitolul 5 


— Te voi conduce acasă, spuse Max ţinând ușa mașinii 
deschisă pentru ca ea să intre. 

— Nu e nevoie, protestă ea automat. 

— Chiar și într-un oraş mic ca ăsta, întâlnești încă 
vagabonzi liberi pe stradă. Te urmez. Închise ușa mașinii, 
scăpând astfel de vântul rece. 

— În regulă. Leora cunoștea un bărbat încăpățânat de la 
prima vedere, astfel încât nu mai insistă. Poate nu era foarte 
la modă, dar Leorei îi plăcea faptul că pe el îl interesa ca ea 
să fie în siguranță. Nu-i plăcea să meargă singură către o casă 
goală și cu atât mai mult într-o noapte ca asta când vântul urla 
ca un om suferind și întunericul părea să poarte cu el un fel 
de ameninţare. Prea multă imaginaţie, se dojeni ea în timp ce 
pornea mașina. Privi în oglinda retrovizoare observând 
farurile lui Max urmărind-o de-a lungul străzilor goale. 

Cina fusese plăcută, într-un fel o continuare a prânzului. 
Nu vorbiseră nimic foarte personal ci numai despre recenta 
ei mutare la Glynnvale, impresiile ei despre micul oraș și 
decizia ei de a lucra pentru o agenţie de plasament tempo- 
rar. Deodată, ea se încruntă ușor realizând că, deși Max n-o 
iscodise, totuși el nu-i spusese prea multe despre sine. Cea 
mai mare parte a timpului vorbise ea. Poate cadrul intim al 
micului restaurant sau poate cele două sticle mici de vin rafi- 
nat îi dezlegaseră limba. Oricare ar fi fost motivul, cert era că 
ea îi vorbise mai mult decât vorbea de obicei cu cineva în 
intervalul unui an. Și el ascultase, oferindu-i toate aparențele 
unui bărbat foarte încântat de compania ei. El nu se uitase la 
alte femei din încăpere și fuseseră câteva care să merite din 
plin chiar mai mult decât o privire. Nu se arătase plictisit nici 
când ea îi vorbise despre recenta ei dorință de a-și cumpăra 
un câine; în plus, el chiar se oferise s-o ajute să caute unul. 

Lăsânu-și maşina în garaj, realiză că se simţise cu 
adevărat bine, că nu avusese nici unul din complexele ei 
cauzate de faptul că nu ştia bârfe hazoase, nu avea nici o 
idee de jargonul folosit în societate și nu știa să flirteze pen- 
tru a trezi interesul unui bărbat. Ea chiar fusese ea însăși iar 
lui îi plăcuse așa. Conștientizarea acestui fapt îi spori 
încrederea în sine; cobori din mașină cu o secundă înainte 
ca Max să vină la ea. 

— O să arunc o privire prin jur, să mă asigur că nu ai 
vizitatori nedoriți, se oferi el, fără să realizeze că sugestia lui 
semăna mai mult cu un ordin la care e mai bine să te supui. 
În garaj nu era cu mult mai cald decât afară, pardoseala era 
din piatră iar ea încă purta acele tocuri total incomode dar 
foarte sexy. 

Leora îi dădu cheile de la casa ei. 

— Şi în timp ce tu faci asta, eu o să mă ocup să aduc ceva 
cald de băut, replică ea. 

Max o privi fix, surprins de ușurința acceptării ei. Toate 
celelalte femei cu care se întâlnise obiectaseră cel puţin 
spunând că sunt în stare să-și poarte singure de grijă. 

— Ai avut vreodată probleme? întrebă el. 

Ea zâmbi ușor. 

— Nu. Dar nu pot să nu recunosc că nu-mi place să intru 
într-o casă goală la ora asta. 

Max deschise ușa, lăsând-o pe ea să intre, apoi o ajută 
să-și scoată haina și o privi în timp ce își dădea jos pălăria 
roz. Trecuseră ani de când nu mai făcuse toate astea pen- 
tru vreo femeie fără să se întrebe dacă nu urma să asiste 
la o conferință despre dorinţa ei de a nu fi tratată ca un 
obiect pentru fantezia unui bărbat. Îi lipsise sentimentul 
de mulţumire adus de gesturile mici. Îi lipsise și intimi- 
tatea. Era un fel de gentileţe provocatoare să ajuţi o 

femeie să se dezbrace de haine, chiar dacă nu era vorba 
decât de un palton greu şi o pălăriuță drăgălașă, nimic 
mai mult. 

Leora îşi aruncă bereta pe masă şi apoi se întoarse, sur- 
prinzându-l pe Max privind-o. Privirea fierbinte din ochii 
lui era ceva la care putea să se aștepte. Ea îi zâmbi, 
simțindu-se fericită fără a avea vreun motiv special. 

— Ce ti-ar plăcea? Am ceai din plante — mere, lămâie sau 
mentă — ciocolată caldă și cafea. 

— Nalbă de mare? Din cea mare? 

Ea râse. Cum oare se gândise vreodată că ar putea să se 
teamă de acest om? Era el mare, aspru și în stare să rupă 
cărți de telefon în două dar cu ea nu dovedea decât 
bunătate și o dorinţă de a împărţi lucrurile cu ea care nu se 
potrivea deloc cu imaginea lui de căpcăun de la birou. 

— Câte vrei? 

— Cât de multe au loc în cană, răspunse el prompt și o 
urmă o urmă în bucătărie. 

— Nu ştiu cum te ţii atât de bine. Ai comandat un meniu 
întreg, și cu desert care înseamnă nu știu câte calorii. Ea 
intră în cămară să ia cutia de cacao şi două căni. Ar fi putut 
să prepare din aceea preambalată dar prefera lucrurile cât 
mai naturale. 

Max umplu ceainicul cu apă. 

— Nu cred că mă ţin atât de bine. Cu cea mai mare voinţă 
din lume, n-aş putea să fiu unul dintre acei bărbaţi subțiri 
cu șolduri înguste şi umeri lati, oricât aș încerca. 

Tresărind la acest gând, Leora se întoarse spre el și îl 
privi atentă. Nu-i trebui decât o secundă ca să-și dea seama 
că nu glumea. Nu-i plăcea deci cum arăta. Deja, în ochii ei, 
ea nu ar putea să și-l imagineze altfel. Îi plăceau lărgimea 
pieptului lui, braţele puternice. Când o ţinea aproape de 
el, ea se simţea ca și cum ar fi intrat într-o fortăreață, cu 
toată căldura și puterea de a o adăposti și proteja. 
Picioarele îi erau tot atât de musculoase ca și restul corpu- 
lui lui, membre robuste care îi dădeau echilibru și pro- 
portii perfecte. Chiar și mâinile se potriveau tabloului, cu 
degete lungi care, fără să arate câtuși de puţin ca acelea ale 
unui bărbat răsfățat, se puteau mișca totuși cu o dexteritate 
uimitoare 

— Dar cum 0...0are ai vrea să fii? Ești cu t...totul toc- 
mai bine, după cum pot să văd. Ea se crispă puţin din 
cauza bâlbâielii. Nu-i venea să creadă că fusese atât de 
îndrăzneață. 

Max îi prinse privirea, abia observând poticneala ei în vor- 
bire. Acceptarea sinceră din ochii ei îl şocă. Nici o femeie nu-l 
privise vreodată în felul ăsta. El se apropie cu un pas de ea, 
apoi se opri, realizând că era în pericol ca instinctele să-l facă 

să încalce promisiunile pe care i le făcuse. Trăgând adânc 
aer în piept, se rugă (ceea ce i se întâmpla rar) să se poată 
controla. Gestul ei involuntar de a-și umezi cu o mișcare 
rapidă buza inferioară cu limba îl făcu aproape să-și piardă 
controlul.  Privi în altă direcţie, blestemând în gând 
inocenţa ei şi experienţa lui. Și un sfânt ar fi avut necazuri 
în acel moment. El procedase bine amintindu-și că are 
nevoie de timp cu ea; o urmărise cu privirea tot timpul 
cinei, nu pusese întrebări, răspunsese puţin, dar o ascultase 
cu atenţie. Se îndoia că ea ar fi realizat cât de multe îi spu- 
sese cu acea voce caldă, aproape ezitantă, alegându-și atent 
cuvintele, în parte și de teamă să nu se bâlbâie din nou. Era 
timidă, impresionabilă și atât de fragilă încât când se afla 
lângă ea lui îi era aproape teamă să tragă aer mai adânc în 
piept. Dar în fiecare moment exista în ea ceva, un ceva ce el 
bănuia că îi este necunosut ei, care apărea din spatele 
aparenţei de ființă slabă și temătoare. În acele momente, ea 
îl făcea să se gândească la un spiriduș, o creatură a pădurilor 
pe care o întâlnise odată într-o carte de povești. Ea îl vâna 
aşa cum se spunea că fac acele fiinţe poznașe; fusese în pos- 
tura magicianului care făcuse vrăji asupra lui încât el, cu 
experienţa lui, să nu-i poată rezista. Simţea faţă de ea o 
atracţie cum nu-și amintea să mai fi simţit vreodată. Și când 
ea își îndreptă privirea asupra lui cu acei ochi mari și 

albaștri, el avu sentimentul că ar putea face absolut orice 
pentru ea gândire periculoasă pentru un bărbat care 
doreşte din ce în ce mai mult o femeie. 

— Merg acum să verific împrejurul casei, spuse el, întor- 
cându-i privirea. 

Înainte ca Leora să poată rosti vreun cuvânt, el plecase, 
mișcându-se cu o viteză și într-o liniște surprinzătoare pen- 
tru cineva atât de mare. Ea se uită după el în timp ce apa din 
ceainic fierbea, întrebându-se dacă a fost ceva care l-a 
deranjat. Era și el oare timid? ÎI jignise ea cumva? Știa că el 
poate fi vulnerabil. O făcea să sufere gândul că ar fi putut să-l 
supere cu ceva. 

— La naiba cu neștiința mea, mormăi ea cu un oftat 
neobișnuit. Când își dădu seama de ceea ce spusese, schiță 
un zâmbet, ochii licărindu-i cu voioșie. Prima ei înjurătură. 
Se simţea destul de bine să încerce din nou. La naiba! 

Max se întoarse la timp ca să audă ultimele ei cuvinte. Se 
opri brusc, privind-o cum savurează ceea ce spusese cu o 
bucurie ce aducea cu aceea a unui copil în faţa primului 
cornet de îngheţată. 

— Ce faci? întrebă el. 

Ea privi peste umar, chicotind. 

— Învăţ şi eu cât de bună este câteodată o descărcare ca 
asta. 

— De ce? 

Ea clipi, gândindu-se la asta. Max trecu pe lângă ea ca să 
ridice ceainicul de pe arzător. 

— Nu știu exact, dar tu şi mulţi alti oameni pe care-i cunosc 
par să fie foarte satisfăcuţi după ce trag câte o înjurătură. 

— Asta nu înseamnă că e bine, murmură el, simțindu-se 
ca un soţ victorian explicându-i proaspetei sale soţii ce tre- 
buie să se întâmple în dormitor. Nu-l deranja deloc să audă 
înjurături, indiferent dacă erau spuse de bărbaţi, femei sau 
copii; însă chiar nu vroia să audă asta de pe buzele ei. 

Realizând că el vorbea serios, Leora făcu ochii mari. 

— Ştiu că nu am dreptate, și n-aş avea oricum aș încerca 
să explic asta. Dar este un obicei al naibii de molipsitor. Max 
făcu o grimasă când auzi la ea exact acel lucru împotriva 
căruia argumenta el. 

— În jumătate din cazuri eu înjur atunci când mi-e prea 
lene să exprim în cuvinte mai frumoase ceea ce am de spus, 
iar în cealaltă jumătate din cazuri, acest tip de descărcare 
oricum nu foloseşte la nimic și de obicei este complet 
dăunătoare. 

— Îmi placi, Maximilian Silver, murmură Leora cu 
blândeţe. Apoi ea zâmbi, spiridușul privind din spatele 
ecranului genelor ei. Uite, n-o să mai fac dacă îmi promiţi că 
n-o să mai înjuri nici tu. 

Max întoarse capul, cu ochii măriți de surpriză și consternare. 

— Fără înjurături? 

— Tocmai ai spus că este un obicei prost. 

Fl nu voia să-și retragă cuvintele. Se chinuise și aşa destul 
ca să le spună. 

— Dar eu vorbesc așa de când mă știu. 

— Un motiv în plus ca să încetezi. Ea ridică ceainicul și 
umplu cănile, adăugând o grămadă mică de nalbă de mare 
în ceașca lui. El se întoarse și își luă cana. 

— Înţeleg că e un obicei care se deprinde ușor când cine- 
va în jurul tău îl practică mult. 

Fl luă prudent prima sorbitură. Nalba de mare era topită 
foarte bine, exact așa cum îi plăcea lui de obicei. 

— Astă e șantaj, murmură el înainte de a gusta prima 
nalbă albă și dulce, savurându-i gustul pe care nu-l mai 
simţise de ani de zile. 

— Nu. E doar o constatare. Leora sorbi din ciocolata ei 
simplă, sprijinindu-se de masa din bucătărie. Așteptă o 
secundă, bucurându-se de imaginea lui așa cum savura 
băutura preparată de ea. I se strecura subtil în gânduri o 
undă plăcută de satisfacţie. 

Max citi în ochii ei hotărârea, se gândi la ceea ce spusese 
el, apoi simţi parcă o resemnare. Încercase el lucruri mai 
nebune, iar în plus el chiar detesta acest obicei. Și nu era 

corect ca el să nu suporte s-o audă pe ea înjurând cât timp 
el înjura. Zâmbi, dându-și seama deodată că biroul lui nu o 
să mai fie niciodată ca înainte. 

— În regulă. Ne-am înţeles. Dar trebuie să avem un fel de 
recompensă dacă eu reuşesc să mă debarasez de acest obi- 
cei. Ai vreo sugestie? Prinse cu limba o altă bucată de nalbă 
înmuiată în ciocolată. 

— Ce ţi-ar plăcea să faci? Ceva ce n-ai mai făcut de mult 
timp, poate. 

— Să plec în vacanţă, răspunse el fără măcar să se gân- 
dească. 

— În regulă. Unde? 

— Unde ti-ar plăcea? 

Ea înălţă din sprâncene de surprindere. 

— Mie? Ce am eu de-a face cu asta? 

— Doar nu plec singur. Ăsta e unul din motivele pentru 
care o să încerc să mă las. 

— Nu pot să merg cu tine. 

— De ce nu? întrebă el, devenind mai hotărât în cererea 
lui decât oricând. Ideea de a petrece mai multe zile cu ea, 
chiar rămânând la relaţia pe care o au acum ar merge dacă 
el.... la naiba cu controlul lui; oricum era sigur că chiar ar 
savura pe deplin o astfel de vacanță. Se întreba dacă se 
puneau la numărătoare și înjurăturile din gând. 

— Chiar nu pot. Dintr-un singur motiv, lucrez pentru May. 

Max se încruntă. 

— Voiam să vorbesc cu tine despre asta. EI privi în jur, 
realizând deodată că nu aveau nici un motiv să stea în 
bucătărie când la mică distanţă de ei se afla o canapea 
comodă. Să stăm jos undeva. 

Leora se îndepărtă de masă și se îndreptă către 
sufragerie. 

— Ce e de discutat în legătură cu asta? 

— În legătură cu faptul că tu depinzi de cineva. Vreau ca 
tu să lucrezi pentru mine permanent. 

Leora se aşeză pe una din marginile canapelei. Partea cea 
mai slabă scârţâi când Max luă loc pe cealaltă jumătate. El își 
puse ceaşca pe măsuța joasă din faţa lor şi se întoarse către 
ea, ferm și hotărât. 

— Îmi place munca mea, protestă ea. Era conștientă de 
sentimentul ciudat de plăcere pe care-l avea la gândul că 
Max își doreşte ca ea să lucreze numai pentru el. Cu câte- 
va ore în urmă, se temea că nu va putea să se descurce să 
lucreze în birou cu el. Acum era foarte tentată să spună 
da. 

— Tu ai spus că ai luat această slujbă și pentru că nu aveai 
experiența de lucru care să-ți ofere mai mult decât o slujbă 
prost plătită, la un nivel de începător. 

— Nu cred că am prezentat situaţia chiar așa. 

El o întrerupse cu un gest. 

— Oprește-te. Am nevoie de o secretară. Tu nu mă spi- 
onezi în propriul meu birou. Ştii să fii drăguță. Nu te plângi. 
Tu nu-mi arunci cafeaua la chiuvetă și nu porți acel gen de 
haine care ar arăta mai bine pe un par decât pe o femeie. 
Toată lumea de la birou te place. 

— Poţi să spui asta numai după o zi? Fa se încruntă 
neîncrezătoare. 

— Aș putea să spun asta doar după câteva ore. Tu nu poți 
să-ţi dai seama ce vânzoleală făceau cele dinaintea ta în 
biroul din față. Mi se întâmpla și să-mi pierd jumătate din 
timp; telefoanele sunau prea mult. Trebuia să mă întrerup 
tot timpul din lucru și cel mai adesea pentru că nimeni nu 
obținea vreun răspuns de la secretară. 

— Astăzi S-a întâmplat să fie o zi ușoară. 

— Ca dr....; el îşi înghiţi înjurătura și completă cu una 
în gând în timp ce se pregătea să reformuleze. Nu, n-a fost 
ușoară. Motorul ăla al dr... încăpățânat ne dă coşmaruri 
mie, uzinei și departamentului de proiectare. Furnizorii 
celor două componente care ne fac necazuri acum s-au 
spălat pe mâini şi astfel nici unul dintre noi n-a mai avut 
de săptămâni o noapte de somn tot încercând să rezolvăm 
toate dificultăţile care apar. Nervii noștri sunt 

fu...fărâmiţe. El oftă adânc. Chiar nu realizase până acum 
cât de des înjura. Se gândise la o vacanţă de două 
săptămâni: acum își dădea seama că o lună ar fi o recom- 
pensă mai cinstită. Pe scurt, într-o zi, tu ai făcut ordine în 
cea mai urâtă dintre debandade, ca și cum nici n-ar fi fost 
vreodată. 

— Mi-am făcut treaba, spuse ea sincer, gândindu-se că era 
de fapt mult mai ușor din multe puncte de vedere să se 
ocupe de biroul lui Max decât de operele de caritate ale 
mamei ei. Să ai de-a face cu oameni simpli care au probleme 
reale era cu mult mai bine decât să vezi escrocheriile pen- 
tru obținerea de poziţii în societate, care se ascundeau de 
multe ori în spatele recepţiilor pe care le organiza ea în 
trecut. 

— Ai făcut mult, dar nu mă mai contrazic cu tine. Vreau 
doar să te gândești să lucrezi pentru mine permanent. Am 
nevoie de tine. Biroul are nevoie de tine. 

Leora îi cercetă chipul, simțind sinceritatea din vocea 
lui. Pentru a doua oară în câteva săptămâni cineva spunea 
că are nevoie de ea. Ca şi atunci când Lorraine folosise 
aceste cuvinte, Leora își dădu seama că nu mai opunea 
aproape nici o rezistență în faţa a ceea ce i se cerea. Se 
gândi la familia care o iubea și la felul în care toţi încercau 
s-o trateze ca pe cineva de care ar putea avea nevoie fără ca 

de fapt să aibă nevoie, cu adevărat. Nu era un sentiment 
plăcut, realiză ea având o intuiție de moment. Explorându-și 
tot mai mult interiorul, ea descoperi că nu se dusese la 
Glynnvale numai pentru mama ei. Răspunsese la chemare 
în egală măsură pentru sine. Vroia să descopere dacă avea 
ceva valoros de oferit cuiva. Își dorea să guste lumea care 
până atunci mai mult o speria. Nu putea face asta în 
Philadelphia. Părinţii ei ca și surorile aveau într-atât 
tendința de a o menaja încât nu-i lăsau libertatea de a se 
lovi singură cu capul de realitate. 

Max îi prinse mâinile într-ale lui, aţintind-o cu 
privirea. 

— Gândește-te la asta, Leora. Eu nu te mint. Chiar am 
nevoie de tine. Foarte mult. De data asta, i se putea citi în 
ochi altceva decât dorinţa lui pentru ea. 

Leora ar fi putut fi tulburată de puterea rugăminţii lui. În 
schimb, simţea acest lucru ca pe o provocare și în acelasi 
timp ca pe o ciudată siguranță. Ea nu-și găsise încă un loc al 
ei. El avea dreptate în ceea ce zicea. 

— Mă voi gândi la asta, încuviinţă ea. 

EI o trase uşor de mâini, dorindu-și-o mai aproape. 

— Mor de dorinţa să te sărut din nou. 

Leora ar fi putut să se iîmpotrivească. Poziţia lui i-ar fi 
îngăduit să se elibereze dacă ar fi vrut. Dar ea nu voia să 

scape. Voia să se repete senzațiile pe care le avusese când el 
o sărutase. Își dorea să se lase din nou în voia forței trupu- 
lui lui. Trebuia să mai audă şoapta acelei senzaţii care expri- 
ma atât de sugestiv că se doreau unul pe altul. Își înălță 
buzele spre el, deschizând gura, simțind parcă deja gustul 
lui. 

Cu mâna pe care o avea liberă, Max îi mângâie buzele. 
Răsuflarea ei fierbinte îi învăluia corpul de parcă ea și-ar fi 
propus să-l ardă. El îi savura parfumul, hrănindu-se cu el așa 
cum nu se hrănise încă cu trupul ei. Aplecându-și capul el îi 
atinse buzele, o dată, de două ori, de trei ori, adâncind cu 
fiecare pas contactul până când ea gemu încetișor de 
dorință și încântare. 

Buzele lui le acoperiră complet pe ale ei, provocând 
plăcere amândurora, cerând mai mult decât prima data și 
obținând tot atât de mult cât ceruse. Ea ridică braţele, 
prinzându-l de gât. Cu trupul care parcă striga în agonia 
de a fi fost prins într-un lat, el o luă în braţe. Era atât de 
ușoară încât el se simțea de parcă ar fi ţinut o făptură din 
lumea luminii și fanteziei. El îi sprijini capul de umărul lui 
în timp ce îi explora gura, buzele lui dezmierdându-le pe 
ale ei, învăţând-o arta unui sărut deplin. Ea îi răspunse fără 
nici o împotrivire. Trecându-și ușor mâinile peste linia 
subţire a gâtului și umerilor ei, prin mătasea fină a părului 

ei, dorinţa îi strecura un alt cutit în inimă. Corpul îi era 
rigid de atâta încordare, mușchii tensionaţi până la refuz. 
Era foarte aproape să-și piardă controlul. El își înălță 
capul, urmărind cu privirea pasiunea purpurie de pe 
buzele ei, strălucirea arzătoare din ochii ei inocenți, 
tremurul mâinii pe care o ţinea la pieptul lui, în dreptul 
inimii. 

— Eşti un tablou gingaș, spiridușul meu, șopti el, fiind 
poetic pentru prima dată în viaţă așa cum nu îndrăznise 
niciodată să fie cu vreo femeie. Leora nu putea să facă haz 
de romantismul din sufletul lui care nu se potrivea deloc cu 
fizicul de mecanic auto. Fl putea cu adevărat să aibă 
încredere în ea așa cum și ea credea în el. 

Ea îi mângâie obrazul aspru, plăcându-i înțepătura 
ușoară a bărbii lui pe pielea ei moale. 

— Vreau să fiu gingașă pentru tine, mărturisi ea cu mai 
multă îndrăzneală decât bănuise vreodată că ar fi în stare. 

El se plecă din nou către ea. Înainte ca buzele lui să le 
atingă pe ale ei, el șopti: 

— Atunci, ai ceea ce dorești. 


Capitolul 6 


Din multe puncte de vedere, Detroit era un oraș ca ori- 
care altul. Avusese zilele lui de glorie și scandalurile lui. 
Era în unele locuri murdar, în altele chiar frumos. Aveau 
loc crime atât pe străzi cât și în mijlocul elitelor care 
populau saloanele. Întunericul ascundea pericolul și îi 
proteja pe îndrăgostiţi cu aceeași mantie. El venise în acest 
oraș, înainte un loc magnific al industriei de automobile 
care dăduse un imbold majorităţii clasei muncitoare din 
țară să facă afaceri aici, venise aici ca să ascundă sub pre- 
textul unei prietenii rădăcinile prosperității lui. Nu se 
gândise la ceea ce va urma și nici că ar trebui să-și vândă 
sufletul vreunui diavol anume. Avea acea calitate rară de a 
vedea numai ceea ce voia să vadă. El crease planurile pen- 
tru acest motor, el se chinuise cu testele și el suferise la 

fiecare nereușită. Își merita deci răsplata, indiferent de 
ceea ce spunea Max. În seara asta, o va obține. Bătu la ușa 
apartamentului VIP din hotel. Vocea răgușită a persoanei 
lui de contact era prea diferită de altele pentru a putea fi 
uitată sau confundată. Intră și o găsi în acea poziţie rela- 
xată, cu acel aer ușor batjocoritor care-l provoca parcă să 
o înșele de câte ori avea ocazia. Ura acest gen de femeie 
dar avea o nevoie prea mare de ea pentru a-și da frâu liber 
sentimentelor. Zâmbi, automat. 

Ea nu luă în seamă nici zâmbetul nici mâna întinsă pen- 
tru a o saluta. 

— Sunt pregatită, pentru o actualizare a performanţelor 
motorului, spuse femeia brunetă, pe care el o cunoscuse 
numai cu numele de Georgette. Ea își încrucișă picioarele 
fine, fusta scurtă ridicându-i-se până la jumătatea 
coapselor în timp ce se uita la bărbatul care vânduse Silver 
Streak. Făcuseră o achiziţie bună cu banii lor, o afacere în 
care nimeni n-ar putea suspecta nimic. În afară de Silver 
nimeni nu cunoștea atât de bine uzina și proiectul com- 
ponentelor noului motor. 

Fl ridică din umeri. 

— Părţile noi au fost integrate în motor. Max a reușit să 
obţină înlocuitori funcționabili pentru părțile care nu erau 
specificate. Testele vor începe mâine. 

— Componentele o să treacă testele de rezistenţă? 

Iuda ridică din umeri din nou, cu ochii îndreptaţi unde- 
va în spatele Georgettei către viitorul pe care şi-l făurise. 
Pentru un moment omul din el simţi gustul trădării pe 
care o comise. Nu-și imaginase că o să aibă un gust atât de 
amar. 

— Au trecut deja de echipa de proiectare fără nici un 
obstacol. În ochii nespecialiștilor acest set de specificaţii 
este atât de aproape de perfecțiune încât o să le tre- 
buiască nu ştiu câte seri de teste ca să detecteze vreo 
problemă. 

— Dar o să cedeze la urmă exact ca și motorul dinainte? 

Bărbatul făcu o grimasă, întorcând privirea către 
femeie, cu ochii grei. El fusese acolo în acea zi, văzuse o 
viaţă de om dispărând în fum și flăcări către ceruri. 

— O să cedeze, spuse el sec înainte de a lua plicul cu 
numele lui care se afla pe biroul de lângă el. Îl deschise și 
inspectă bacnotele dinăuntru. Nu mai putea să meargă pe 
încredere. Încuviință o dată când găsi suma asupra căreia 
căzuse de acord cu cumpărătorul. Îndreptându-se către 
ușă, se opri fără să priveasca înapoi la femeia pe care con- 
tinua s-o urască. 

— O să te sun dacă este vreo modificare despre care tre- 
buie să știi. 

— Sunt sigură de asta, murmură ea, părând că o amuză 
atitudinea lui. Când ușa se închise în spatele lui, se 
îndreptă către telefon să-l sune pe cel pentru care lucra. 
Raportul ei fu concis dar clar. Chiar dacă nu i se ceruse 
părerea, ea o formulă oricum. 

— Cred că lui îi este aproape sfârșitul. 

— Trebuie să-l ţinem aproape până când această modi- 
ficare a motorului va fi categoric un insucces și până când 
obţin cealaltă jumătate a planurilor. 

— Şi dacă nu ţi le dă? 

— Te-ai mai confruntat cu probleme similare. Mă aştept 
să te descurci și cu asta. 

— Direct la ţintă ca de obicei. 

— Eu nu-mi pierd timpul și banii. 

Georgette nu fu surprinsă de acest comentariu sau de 
faptul că acestea au fost ultimele lui cuvinte. Ordinele 
fuseseră date. Iuda era foarte aproape de funia călăului. 

Leora se trezi încet, savurând sentimentul de aşteptare ce 
plutea în jurul ei. Se întinse cu un zâmbet care era ceva nou 
pe chipul ei. Max. În mai putin de două ore o să-l vadă din 
nou. I se părea de necrezut că ceva ce se întâmplase atât de 
rapid să însemne deja atât de mult pentru ea. Își aminti 
râzând că o să continue bătălia lor comună ca Max să se 
debaraseze de obiceiul lui de a înjura. Se întreba cum o să 


LEORA 121 


reactioneze oamenii de la birou. I-a trebuit mai puţin de 
jumătate din prima zi ca să observe că toţi, de la femeile de 
serviciu până la cei mai de sus, își alcătuiau replicile în funcţie 
de dispoziţia lui Max și de limbajul lui colorat. Râzându-și 
încet în barbă, ea se dădu jos din pat și se îndreptă către baie 
pentru a face un duș. Înainte de a ajunge la ușă, sună tele- 
fonul. Zâmbind, se întoarse, ridică receptorul și spuse „alo“. 

— Ai idee ce voce plăcută ai dimineaţa? întrebă Max. 

— Nu mă aşteptam să mă suni, murmură Leora, stând pe 
marginea patului. Vocea lui era încă ușor aspră de somn 
dar ei nu-i păsa. Sunetul neașteptat dădea un fel de inti- 
mitate comunicaţiei la distanţă. 

Max își sprijini picioarele pe scaunul de lângă masă și 
se dădu în spate astfel încât soarele care se strecura prin 
fereastra bucătăriei îi lumina pieptul, conturându-i 
mușchii. Părul negru puţin grizonat se potrivea perfect cu 
pielea lui de culoarea bronzului. 

— Dacă aș fi avut cât de cât minte azi-noapte, aș fi încer- 
cat să-ţi propun să luăm micul dejun împreună. Nu suport 
să mănânc singur. 

— Nici eu. 

El ezită sperând că răspunsul ei prompt era o 
deschidere și nu unul dintre acele reacţii necontrolate pe 
care ea apoi le regreta. 

— Atunci treci pe aici. Sau să ne întâlnim undeva. 

Leora îşi încordă degetele pe receptor. Se simţea ca o 
adolescentă, ceea ce ea nu fusese niciodată cu adevărat, 
toată plină de o încântare frivolă și nesigură. 

— Nu sunt îmbrăcată. 

— O să aștept, replică el. 

Leora își făcu singură curaj. Ceea ce era atât de uşor 
pentru alte femei, pentru ea fusese mereu imposibil. 

— Ai putea să vii aici. 

Luat prin surprindere, Max strânse în mâna lui mare 
receptorul aproape să-l zdrobească. 

— În cât timp? întrebă el, sperând ca ea să nu se răzgândească. 

Simţind dorinţa lui vie, ea avu o asigurare în plus de 
care avea nevoie. Zâmbetul îi reapăru pe buze, mai 
strălucitor chiar decât atunci când se trezise. 

— În cât timp ajungi aici dacă pleci acum? Nu vreau să 
întârzii la serviciu. Șeful meu n-o să înţeleagă. 

— La dr... El înghiţi restul râzând scurt. Dacă o să 
trăiesc respectând această idee tâmpită a noastră, ar trebui 
măcar să devin sfânt. El îşi cobori picioarele pe podea și se 
întinse, trosnindu-și oasele. O să fiu acolo în douăzeci de 
minute. E bine? 

— O să te aştept cu cafeaua, răspunse ea înainte de a 
repune receptorul ușor în furcă. 

Făcu duș într-un timp record, se îmbrăcă și își făcu 
machiajul pentru zi. Alese nuanţe pale; era pentru prima 
dată când se aranja astfel pentru a merge la serviciu. Când 
se gândi la asta, se amuză amintindu-și cum arăta înainte. 
Era o minune cum de nu se ofilise de tot cu atâtea pre- 
cauţii. Totul în ceea ce o privise pe ea fusese condus pe 
căi sigure, pârtii bine trasate, coridoare luminate, toată 
viața ei se petrecuse ca într-o arenă explorată în 
întregime. Nu-și putea aminti un singur moment până 
acum în care să-și fi luat cu adevărat inima în dinţi și să se 
arunce orbește înainte. Până la Max. 

— Un fel glorios de a începe, spuse ea tare în timp ce 
făcea cafeaua preparată cu două măsuri sănătoase din 
noul sortiment de cafea neagră măcinată pe care se deci- 
sese să-l cumpere dintr-un capriciu în săptămâna dinain- 
tea plecării ei acasă pentru nunta lui Caprice. Nu-i plăcuse 
amestecul tare dar avea o presimţire că lui Max o să-i 
placă. Tocmai își descoperea această nouă îndemânare 
când auzi sunând soneria. 

— Arăţi bine, spiriduș, observă Max în secunda în care 
deschise uşa. Se apropie de ea astfel încât ar fi putut s-o 
atingă dar se abţinu. Spune-mi dacă pot să te sărut. 

Ea râse, ridicându-și buzele ca o invitaţie și îmbujorân- 
du-se de plăcere. 

— Nici tu nu arăţi rău. 

Max o strânse cald în braţe, simțindu-se recompensat 
când ea se lăsă moale în îmbrăţișarea lui în loc să se 
îndepărteze. EI îi savura buzele, gustând din nou dulceata și 
generozitatea răspunsului ei. O femeie atât de sinceră care să 
nu se folosească de tertipuri sau de trucuri era ca un cadou 
dat de natură pentru un bărbat care învățase că uneori sub 
cele mai frumoase aparente se ascund caractere urâte. Când 
își înăltă capul, ea îi zâmbi iar el îi întoarse zâmbetul. 

— Se simte miros de cafea? 

Ea încuviinţă. 

— Moarte Neagră. Chiar așa cum îţi place tie, sper. 

El o urmă în sufragerie și închise ușa după el. 

— Vrei să-mi arăţi drumul spre bucătărie? Aș putea chiar 
să te ajut la gătit. Sfârşind ce avea de spus, el continua s-o 
țină cu o mână de după mijloc. 

— Ştii să găteşti? 

Leora se îndreptă spre bucătărie, simțind prezenţa lui 
lângă ea ca și cum el ar fi fost de-al casei. Din multe puncte 
de vedere se simţea cu el ca și cu o persoană pe care ar fi 
cunoscut-o de multă vreme. El o făcuse să se simtă sufi- 
cient de bine pentru a rămâne în picioarele goale și a-l 
invita Să ia o masă împreună în micuța încăpere în care 
plutea aroma cafelei proaspăt făcute. 

— Desigur că știu. Un bărbat cu gabaritul meu ar muri 
de foame altfel. El zări tigaia ei nouă. Ce faci cu asta? 

— Suncă. Îmi place mai mult așa decât la cuptorul cu 
microunde. 

Înainte de a-și scoate jacheta, Max o sărută pe păr, apoi 
își aruncă haina pe unul din scaune și îşi scoase mănușile. 

— Ştiam că tu eşti chiar pe gustul meu. Nu suport șunca 
făcută la microunde. Spune-mi și că ai niște ouă în frigider. 

— Colesterol. 

— La dr... El se opri, fără să-i pese că ea râdea de felul 
cum își înghiţise ultimele cuvinte și încercă din nou. Și ce-i 
cu asta? De două săptămâni n-am mai avut un mic dejun 
ca lumea. Așa că îmi permit o portie de două ouă ...... 

Leora dădu din cap spre el îndreptându-se către 
frigider să ia șuncă şi ouă. Când le termină de preparat, îi 
turnă lui o cană de cafea și își făcu și ei un ceai. Apoi prăji 
pâine și puse masa. În tot timpul ăsta, discutară vrute și 
nevrute fără să atingă subiecte foarte personale. De 
fiecare dată când îl privea pe Max îi întâlnea ochii calzi de 
emoție, îi zărea zâmbetul sau uneori râsul, care îi 
adânceau sentimentul că el nu făcea nici un efort să se 
prefacă. 

— A fost foarte bună mâncarea și nu spun asta numai 
pentru că îmi era foame, conchise Max, lăsându-se pe 

spate în scaunul lui, cu o cană de cafea aburindu-i în 
mână. Elo privi pe Leora încântat de imaginea pe care o 
oferea așa cum stătea cu soarele care străbătea prin 
fereastră și îi desena palide unduiri aurii în părul șaten. Să 
vorbească cu ea, să fie alături de ea i se părea cel mai 
plăcut mijloc de a începe o nouă zi. 

— Nu te lungi prea mult aici. Dacă nu ne grăbim, amân- 
doi o să întârziem la serviciu. Leora ura cuvintele pe care 
le spusese. Nu voia să părăsească intimitatea gingașă a 
bucătăriei pentru acel du-te-vino al realităţii cotidiene. 

Max oftă adânc, ştiind că ea avea dreptate dar dorindu-și 
pentru prima dată în viaţa să nu trebuiască să aibă de 
înfruntat biroul. Gustă cafeaua, găsind-o destul de rece 
pentru a o putea bea și luă două înghiţituri. 

— O să te ajut să strângi. EI se ridică şi strânse vasele. Tu 
ai pregătit masa. Acum o să mă ocup eu de strâns. Leora 
își duse farfuriile ei la spălătorul de vase. 

— Te urmez în câteva minute. 

Max se opri ţinând încă farfuriile în mână și se întoarse 
către ea. 

— Cum adică mă urmezi? Speram că putem merge 
impreună. 

Leora îi ocoli privirea; el deschise mașina de spălat și 
începu s-o umple cu vase. Ea nu s-ar fi aşteptat ca el să fie 

atât de deschis. O enerva clar ideea ca cei de la birou să-i 
observe stângăciile într-o astfel de relaţie, prin care 
majoritatea femeilor de vârsta ei trecuseră de mult. 

— Nu cred că e bine, Max. Asta chiar nu ar da bine. 

El se încruntă, deloc mulţumit de acest nou obstacol în 
relaţia lor fragilă. 

— Ţi-e rușine să fii văzută cu mine? întrebă el, jignit și 
destul de furios la gândul ca acesta ar putea fi motivul. 

Leora negă dând puternic din cap, cu ochii strălucind la 
auzul întrebării. 

— Să ce? întrebă ea, nevenindu-i să creadă că el putea s-o 
întrebe așa ceva. 

Max îi cercetă expresia feţei, observând șocul și durerea 
din ochii ei. Încercă să se explice: 

— N-ar fi pentru prima dată când o femeie încearcă să 
ascundă faptul că se întâlnește cu un mecanic acum plin 
de succes dar care a putut să-și facă studiile doar mergând 
la școală noaptea şi asta cu siguranță mult după ce alți 
bărbaţi aveau deja această atât de importantă bucată de 
hârtie care se cheamă diplomă, replică el fără nici un 
menajament. 

— T.. tu crezi că eu sunt așa? Ce am f...făcut ca să-ţi las 
această im. ..impresie? Își încleştă mâinile dându-și seama 
că nu se mai poate controla și se bâlbâie. 

Fl şi-ar fi dorit să o creadă, însă exact pe partea asta se 
arsese înainte. Putea să întâlnească oriunde femei care să 
dorească să se culce cu el pentru că semăna atât de mult 
cu acei șoferi de cursă lungă care își riscă viaţa pentru 
plăcerea cursei. 

— Spune-mi de ce nu vrei să ştie nimeni că tu te vezi cu 
mine. 

— Eu 1...lucrez pentru tine. Numai acest m...motiv și 
pentru mine ar fi suficient. 

Nu putea fi atât de simplu. 

— Asta ti se trage din Perioadele Întunecate. 

— Deja am stabilit că exact de acolo mă trag eu, replică 
ea, de data asta învingându-și bâlbâiala astfel încât cuvin- 
tele ei răsunară clar. Ea nu realizase că, o dată ce înainta 
cu argumentele, în special cu cele care o priveau pe ea 
direct, devenea de fapt tot mai stăpână pe sine. Astfel, în 
loc să se intimideze, își puse mâinile în șolduri și îl privi și 
ea fix. 

— Nu mă sâcâi pe mine comparându-mă cu acel alte 
pipiţe cu care te-ai întâlnit, ordonă ea furioasă. 

— Nu m-am întâlnit cu pipițe, răspunse el imper- 
turbabil. Sunt eu fără studii, dar pot spune că am ceva 
gusturi. 

Leora bătu din picior, fără nici o discreţie. 

— Nu mai vorbi despre munca ta. Din ceea ce am auzit 
ieri, nu ar fi existat Silver Streak dacă n-ai fi fost tu. Tu 
ești creierul. Streak o fi avut el o diplomă de inginer și o 
fi știut el buchea cărților, dar el s-a folosit de ideea ta. 
Numai cu gândirea ta compania asta a evoluat de la un 
mic magazin la ceea ce este astăzi. Și tot tu ești cel care 
tii lucrurile pe linia de plutire acum. De ce crezi că 
biroul tău este atât de agitat? Dacă apare o problemă 
aceasta ţi se pasează ţie și nu inginerilor tăi, cu toate 
diplomele lor. 

Max se holbă la ea, împietrit de intensitatea furiei ei. 
Ochii ei erau flăcări de furie, pielea îi dogorea de emoție, 
pieptul îi trepida cu aceeași forță pe care o aveau și cuvin- 
tele ei. Fiecare cuvânt al ei era parcă o învinuire adresată 
lui. Învinuire. Leora lui? 

Realizând asta, furia și durerea lui se mai domoliră. 
Nimeni nu vorbise vreodată despre activitatea lui în com- 
panie atât de direct și cu atâta pasiune; iar această 
miniatură de femeie care se înfricoșa parcă la orice 
mișcare puţin mai neatentă, care cu greu se exprima altfel 
decât șoptit, îl înfruntase, făcând ca el să se privească pe 
sine prin ochii ei. În afară de ideile lui, niciodată nu-și 
atribuise vreo altă importanţă reală în afara alergăturii zil- 
nice pe care trebuia s-o facă pentru ca acel concept să se 

realizeze. Făcu un pas către ea şi întâlnindu-i privirea, îşi 
ceru parcă scuze, ceea ce știa că merita. Nu reuşi însă să 
spună nimic. 

Leora îi citi în ochi intenţia și se îndepărtă din calea lui. 
Nu fusese niciodată în viaţa ei atât de furioasă și nu avea 
de gând să se lase aşa ușor. 

— Nici măcar nu încerca, îl preveni ea. Poate că tu ai 
partea ta de vină în această farsă, dar cu siguranţă eu nu 
am nici o vină. Ea îşi înălță capul, îndoind un deget către 
el. Nu-mi place ceea ce ai spus despre mine. Nu-mi place 
câtuși de puţin. Trebuie să-ţi ceri scuze. 

Max lăsă la o parte orice menajamente. Spiridușul lui 
fragil tocmai îi făcuse dovada unui surprinzător nucleu de 
putere. O prinse în braţe înlănțuindu-i mijlocul subțire și 
o trase mai aproape, neluând în seamă degetul care-l 
înghiontea în coșul pieptului. 

— Tocmai voiam să-mi cer scuze, spiriduș, murmură el, 
cu un zâmbet în colţul gurii care parcă i se transmise până 
la ochii întunecaţi. Când ea își întredeschise buzele ca și 
când ar mai fi vrut să-l bombardeze și cu alte săgeți verbale, 
el se folosi de cea mai plăcută metodă care-i veni în gând 
pentru a se asigura de tăcerea ei. O sărută adânc, înfometat. 

Leora rezistă preţ de zece secunde, apoi îl strânse în 
braţe cu aceași putere a emoţiei. Simţea alături de gustul 

acela specific lui şi un gust de cafea, savurând combinaţia 
de arome ca un degustător de vinuri. Îi urmărea mâinile 
cu degetele ei în timp ce se strângea mai aproape. Uitase 
toate motivele pe care le avea să se teamă de forța fizică a 
unui bărbat. Era conștientă numai de bunătatea, dorinţa și 
ciudata vulnerabilitate de care el dădea dovadă în anumite 
momente. Când el își înălță capul, ea îl privi drept în ochi. 

— Îmi placi aşa cum ești. Motivul pentru care nu vreau 
ca tu să faci cunoscută relaţia noastră... Ea se opri făcând 
o grimasă la alegerea cuvântului, apoi continuă...a fost 
din cauza mea, nu a ta. Sunt destul de tensionată cu tine, 
făcând lucruri pe care niciodată nu m-aș fi gândit să le fac. 
Nu știu nimic, Max. Și vreau să învăţ. Dar ideea ca cineva 
să mă privească mă face să-mi doresc să mă ascund. Fa îl 
prinse de obraz, vrând ca el să înțeleagă. Tu mă faci să mă 
simt frumoasă, utilă și dorită. Tu mi-ai dat aceste lucruri. 
Și bunătate. Și răbdare. La naiba, nu dau un ban pe când, 
unde și cum ţi-ai obținut tu diploma și nici măcar nu mă 
interesează dacă ai vreuna. 

De data asta, înjurătura sună foarte normal pe buzele 
ei. El îi atinse obrazul, roșeaţa furiei ei consumate și 
fierbinţeala pasiunii trezite încântându-i degetele. 
Niciodată ea nu i se păruse mai frumoasă și nu-i admirase 
niciodată mai mult forţa. Ea se credea fricoasă. El știa mai 

bine că de fapt, cu toate temerile ei, ea avea curajul să-l 
înfrunte, să lupte cu frica și oricum să încerce s-o 
depășească. Cunoștea persoane pe care le respecta, care 
n-ar putea face asta. 

— Te înţeleg, spuse el. Şi înţeleg la fel de bine și restul. 
Îi atinse ușor buzele, mângâindu-i-le în timp ce își alegea 
următoarele cuvinte. 

— În ceea ce mă privește, nu mi-ar păsa cine știe. În ceea 
ce te priveşte, o să am grijă de asta și o să fac tot posibilul 
să fiu cât de discret pot. Dar, Leora, te-ai gândit că alţii ar 
putea observa că amândoi ne-am schimbat? 

Ea înălță puţin din umeri. 

— Cum? 

El zâmbi, blestemând inocenta ei. 

— Spiriduș, cu cea mai mare voinţă din lume nu pot să- 
mi controlez expresia feței în fiecare moment și nici tu nu 
poti. 

— Putem încerca, insistă ea încăpățânată. 

Fl încuviinţă, strângând-o în braţe. 

— Da, în definitiv putem face asta. Dar să nu-mi spui că 
nu te-am avertizat. 

Max se uita atent la motorul urcat pe masa de testare. 
Lucrase la aceste modificări speciale timp de patru ani și, 
de fiecare dată când ajungeau în acest stadiu, se bucura că 

el împreună cu echipa au găsit în sfârșit combinaţia 
magică de design, fineţe a metalului și funcționabilitate 
pentru a crea un model cu rezistenţa de a parcurge dis- 
tanta cerută. 

— În regulă, şefule, ce crezi? întrebă Theo, intrând în 
atelier și oprindu-se în spatele lui Max pentru a privi 
designul la care lucrase aproape nonstop. 

— Nu este frumos să te enervezi pentru lucruri ca astea, 
dar eu m-am enervat. 

Max îl privi, încruntându-se puţin la auzul tonului plic- 
tisit care marca acel comentariu. — La ce oră te-ai întors în 
oraş noaptea trecută? 

Theo dădu din umeri fără să-l privească. 

— Nu m-am întors. Am ajuns abia acum o oră și ceva. Am 
venit de la aeroport direct aici. 

— Credeam că secretara sergent ţi-a făcut rezervare să 
vii noaptea trecută. 

— Așa e. Am schimbat-o. 

Max se încruntă la felul în care Theo părea să-i 
ocolească privirea. Deodată, îi reveniră în minte 
urmărindu-l anumite lucruri mărunte din comportamen- 
tul lui din ultimele câteva săptămâni. Pentru o secundă, îl 
privi pe Theo care se mișca neobosit în jurul motorului, 
apoi întrebă: 

— De ce? 

— Chiar nu m-am simţit în stare să mă înghesui din nou 
în avion. Am avut o întâlnire târzie neașteptată. 

Theo îl ţinuse întotdeauna la curent cu tot ceea ce ţinea 
de afaceri, astfel încât această întâlnire neprogramată i se 
părea neobişnuită. 

— Cu cine? 

Theo se plimba în jurul motorului, încă fără să-l 
privească pe Max. 

— Un furnizor. M-a întâlnit la barul hotelului după cină. 
Nu avea nimic de care am putea fi interesaţi. Al naibii 
nebun își prezenta compania ca pe cea mai mare 
descoperire care s-a realizat de la primul mijloc de trans- 
port fără tracţiune animală încoace. 

Max îl urmări, ştiind fără îndoială că Theo mintea. 
Inginerul nu avusese niciodată nimic de-a face cu 
aprovizionarea sau cu furnizorii. Max se gândi rapid să-l ches- 
tioneze despre asta, apoi decise să facă niște cercetări discrete. 

— Ar fi trebuit să te duci direct acasă. 

Theo îl privi, apoi dădu din cap. 

— Oricum n-aş fi putut să dorm. Chiar acum aia mică 
trece prin faza de colici iar Jill nu este cea mai pricepută 
mamă din lume. Imediat cum intru în casă, am şanse de 
zece la unu să mi-o paseze pe Christy și să fugă. 

Referirea la Jill furniza o explicaţie posibilă pentru 
comportamentul lui Theo. Ar putea fi o altă femeie la 
mijloc. Max știa că de când se născuse copilul, Jill și Theo 
avuseseră mari probleme trebuind să se lupte cu boala 
pe care micuța Christy o avea la picioare precum și cu 
colicii. Poate că bărbatul pur şi simplu căuta ceea ce nu 
mai avea acasă. Max nu era deloc de acord cu această 
idee, dar în definitiv era treaba lui Theo. Totuși va trebui 
să verifice. 

— Cum se mai simte Christy, în afară de colici 
bineînţeles? Doctorii sunt mai optimişti? 

Theo își trecu degetele prin păr, schimbându-și expre- 
sia feței, îngrijorat că niciodată nu se afla departe de acel 
moment al adevărului. 

— Ultimele vești sunt mai bune decât am fost 
obișnuiți, dar nu atât de bune cum am sperat. Mai are 
nevoie de câteva operaţii înainte de a i se putea 
corecta picioarele și există mai multe îndoieli decât 
vreau să admit despre cât de bine va putea merge în 
final. 

Max puse o mână pe umărul lui Theo, plin de compa- 
siune la situaţia acestuia. Atunci când copilul lui se 
născuse cu o problemă la oasele picioarelor, Theo fusese 
aproape de neconsolat. Max nu era sigur de ceea ce 

simţise Jill, dacă simţise ceva. Ea fusese calmă, mult mai 
calmă decât și-ar fi imaginat oricine căruia îi pasă cu 
adevărat de ce va fi. 

— Sunt un mare avocat al gândirii pozitive. Doar să nu 
cedaţi. Ştii că te voi ajuta oricând atât cât îmi stă în putinţă. 

Theo încuviinţă, apoi se depărtă. Nu suporta să-l mintă 
pe Max, dar împrejurări pe care nu le anticipase niciodată 
îi cereau să procedeze așa. 

— Stiu. El se aplecă spre motor. Testele sunt deja pro- 
gramate pentru dimineața asta? 

Max își privi ceasul. 

— În aproape o oră. De îndată ce toţi vin aici. Se 
îndreptă spre ușă. Dar înainte de asta, trebuie să fac niște 
hârtii. Și să dau niște telefoane, completă în sinea lui. 
Ajunseseră prea aproape de punctul critic pentru a-și 
asuma vreun risc. 

Theo îl urmă, închizând şi încuind după el sala de 
probe. Cu toate că aveau un sistem de securitate bine 
pus la punct se impuneau totuşi toate precauţiile pentru 
toţi. 

— Cum se descurcă noua secretară, sau deja a plecat? 

Max îi aruncă o privire fugitivă. 

— N-a plecat. Și o să-l mănânc de viu pe acela sau aceea 
care i-ar da vreo idee de felul ăsta. Se potrivește aici de 

parcă a fost născută la acel birou. Poate să înțeleagă 
noțiuni grele și nu îmi varsă cafeaua la chiuvetă de îndată 
ce mă întorc cu spatele. 

Theo râse din tot sufletul, ceva ce nu i se mai întâm- 
plase de mult. 

— E mare chestie într-adevăr să aud asta din gura ta. 
Sună de parcă ar fi un diamant de o sută de carate. Cred 
că voi face un ocol ca să văd diamantul cu ochii mei. 

Max deschise ușa biroului lui, ciudat de mândru s-o 
prezinte pe Leora. Se simţea ca şi când ea i-ar aparţine. 
Leora stătea acolo, drăguță, purtând un costum de un 
verde intens și o bluză crem cu volane mici, pe sub taior. 
Îi lipsea pălăria de catifea de un maron închis pe care o 
asorta la haină, dar nimic nu scădea din frumuseţea ima- 
ginii pe care o oferea lucrând cu degetele zburându-i ușor 
deasupra tastaturii computerului. Când auzi ușa, ea își 
înălță privirea, cu un zâmbet pe faţă şi o lucire politicoasă 
în ochi. Max simţi căldura din spatele privirii amabile și îşi 
ascunse un zâmbet. De data asta, nu i se mai păreau aiurea 
precauțiile ei. Îi plăceau rezerva, nevoia ca lucrurile per- 
sonale, să rămână personale pe care le arăta spiridușul lui. 
Cu Leora un bărbat ar putea într-adevăr conta pe discreţie; 
era total diferită de acele femei agresive care în discuţiile 
lor aproape întotdeauna voiau să vorbească despre părțile 

mai ascunse ale bărbaţilor, acel gen de bârfe pe care le 
urâse întotdeauna și nu le practicase niciodată. El simţise 
întotdeauna că acea intimitate adevarată era prea fru- 
moasă, prea profundă pentru a fi golită de sens în felul 
ăsta. Cu Leora, în relaţia pe care o construiseră amândoi 
până în acest punct, reţinută și experimentală cum era, 
conştientizarea acestui fapt era chiar mai puternică. 

— Deci tu eşti femeia atât de curajoasă încât să lucrezi 
cu Silver, spuse Theo, întinzând mâna fără să aștepte ca 
Max să facă prezentările. 

Leora ezită puţin, dar cu Max aici lângă ea ştia că nu 
poate să i se întâmple nimic. Ea zâmbi. 

— N-am mai auzit să i se spună așa până acum, murmură 
ea. 

— Ăsta e unul din apelativele drăgute care i se atribuie. 

— Gata, Theo, mormăi Max. Ea nu vorbește așa. 

Theo îl privi surprins. 

— Nu voiam să-i dau o listă a acelor apelative. 

— Cu tine niciodată nu pot să fiu sigur. 

Privindu-i pe cei doi bărbaţi, Leora abia auzi replica lui 
Theo. Acesta era mai scund decât Max; arăta extenuat ca şi 
când ceva în viaţa lui ar merge foarte prost. Fiindcă înce- 
pea să-l cunoască pe Max, ea putea să observe îngrijorarea 
din ochii lui, genul acela de privire întrebătoare care parcă 

spunea că nu știe ce se întâmplă cu prietenul lui dar că 
sigur că ceva este. În acea secundă, ea sesiză și o altă faţă 
a bărbatului pe care era sortită să-l dorească atât de mult. 
Nu era genul de bărbat indiferent. Nu numai cu o femeie 
de care se simţea atras, dar el se interesa cinstit și de alţii. 
Auzind cum îi spune lui Theo ca măcar să se folosească de 
camera pe care o ţinea pregătită pentru oricine avea 
nevoie de un loc de odihnă atunci când lucrau multe ore 
peste program, ea își dădu seama că implicarea lui Max nu 
se rezuma numai la latura emoţională, ci era în egală 
măsură practic. Ea își ascunse un zâmbet, gândindu-se la 
ceea ce probabil că ar spune el dacă ea i-ar vorbi despre 
asta. 

— Un bărbat obosit face greșeli, argumentă Max. 

— Uite că ea ştie și să zâmbească, observă Theo, 
prinzând privirea ei grăitoare. 

Leora simţi o fierbinţeală scurgându-i-se prin obraji, dar 
oricum râse. Acest bărbat cu figura îngrijorată şi ochii spe- 
riați nu făcuse dovada nici unei nepoliteți. 

— Nu foarte des și nu pentru mult timp, acceptă ea 
puțin înainte ca telefonul să sune distrăgându-i atenţia. 
Când puse receptorul jos, biroul era gol și ușa lui Max era 


ușor întredeschisă. Ziua începuse. 


Capitolul 7 


— Îţi spun că am nevoie acum de acei bani. Ştii care e 
situația mea. Dacă aș avea alt loc unde să mă duc, crede-mă 
că aș face-o, dar tu şi banda ta de haimanale mă aveţi pe 
țeavă şi sunt aproape de moarte. 

Georgette întâlnise prea mulţi care își plânseseră soar- 
ta şi, chiar dacă mai avuseseră vreo scăpare, totuși 
căzuseră în lanţurile cu care ei singuri își încercuiseră 
sufletele. N-o impresiona deloc acest specimen demn 
doar de milă al rasei umane. 

— O să mori când îţi vine rândul. Tu ești dator. Tu 
plătești. Simplu. Fără jocuri şi fără scuze. Dacă nu îţi 
plăcea apa, nu trebuia să sari în ea. 

— Aș vrea să n-o fi făcut, spuse el amar. Cât timp crezi 
că pot continu să sabotez acest motor dat dracului, 
înainte ca cineva să se prindă? 

— Ai rezistat timp de doi ani, astfel că ar fi mai bine să 
continui atâta timp cât îi trebuie prietenului tău să aban- 
doneze proiectarea. 

— Ti-am spus de la început: Max nu este tipul care să 
renunţe la ceva. 

— Atunci n-ar fi trebuit să vinzi jumătate din pla- 
nurile originale altei companii. Ei nu pot folosi 
cealaltă jumătate fără restul și au nevoie de un câmp 
deschis. La naiba, ei n— au de gând să explice cum de 
planurile lor seamănă atât de bine cu ale lui, când nu 
au în comun nici personal, nici spaţii, nici măcar 
idei. 

— Ştiu toate astea. 

— Atunci încearcă să-ţi reamintești, îi replică Georgette 
brutal. Angajaţii mei nu mai pot de nerăbdare. 

— Şi eu nu mai pot fără bani. 

— Eşti tare. Distruge speranţele motorului pentru tot- 
deauna și ai putea obţine chiar un bonus la afacerea asta. 

— Aţi obținut toate răspunsurile. Spune-mi cum. 

— Prima moarte survenită la comandă a fost acum şase 
luni. 

Bărbatul se trase înapoi; pielea lui de o culoare 
bolnăvicioasă păli devenind albă ca varul. 

— Știi al naibii de bine că a fost un accident. 

— Şi ce dacă? Încă o moarte ar putea părea la fel de 
accidentală. 

— Eşti nebună. 

Insulta nu o supăra. Avea directivele ei. 

— Asta n-a fost o cerere. Este un ordin. Rezolvă! 

— Eu? 

Ea își înclină capul, ochii de un verde intens oglindin- 
du-i-se pe o faţă prea ascuţită și prea dură pentru vârsta 
pe care o arăta. 

— Eu nu sunt ucigaș. 

— Ăsta este un punct de vedere. Plictisită de jocul cu un 
adversar atât de insignifiant, ea se ridică și se îndreptă 
către ușă. Nu o deschise, dar ordinul tacit să plece i se 
păru lui evident. 

El se poticni pe picioare. Nu se rugase niciodată în 
viaţa lui, dar o făcea acum și amândoi ştiau asta. 

— Nu pot s-o fac. 

— Mai bine ai face-o. Ştii consecinţele dacă nu o faci. Ea 
deschise ușa. 

El ieși clătinându-se, simţindu-și sufletul, sau ceea ce îi 
mai rămăsese din el, bolnav. Nu-l deranja să fure. Dar încă 
mai avea coşmaruri cu imaginea morţii unui bărbat într-o 

mașină experimentală. De fiecare data când închidea 
ochii retrăia scena mâinilor atârnând pe o ușă făcută praf 
în timp ce flăcările mușcau din cască și din carnea expusă 
a degetelor lui. Nu putea uita asta și acum i se ordona să 
facă chiar el același lucru. 

Leora îi privi pe bărbaţii care se înghesuiau în jurul 
consolei. În spatele lor, putea vedea motorul stând în 
sania lui de lansare, bâzâind ușor. Materialul de încercare 
absorbea zgomotul, făcând ca atelierul să pară mai mult 
un loc foarte uman, cu trăncăneala lui şi murmurul de 
voci. Computerele, aristocrația delicată a lumii înaltei 
tehnologii, aveau sunete mai discrete, piuituri slabe, o 
scânteiere de lumină ocazională şi bâzâitul constant al 
inimilor lor electrice atunci când îndeplineau comenzile 
de a testa creaţia umană în raport cu forțele naturale 
induse artificial. 

Leora nu realizase până acum cât de fascinantă putea 
fi această lume. Max nu părea să realizeze unicitatea a 
ceea ce făcea el. Nu-și dădea seama de geniul de care 
avea nevoie pentru a putea vorbi limba acestei mașini, 
pentru a interpreta sughițurile ciudate și strănuturile 
care vorbeau de o boală pe care oamenii care proiec- 
taseră din fașă acest nou copil nu o depistaseră. Deși ea 

se afla la o oarecare distanţă, putea să vadă foarte clar chi- 
pul lui Max care stătea cu ochii aţintiți pe cadranele din faţa 
lui. Din când în când, cineva îi vorbea dar în majoritatea tim- 
pului toată lumea îl lăsa singur. Chiar dacă el își dădea 
seama de asta sau nu, cei din jurul său îi recunoșteau talen- 
tul și îl respectau. 

Simţind că ea îl privește, Max își ridică ochii, întâlnind 
privirea ei în timp ce răspundea unuia dintre bărbaţi care-i 
pusese o întrebare. Când termină de vorbit, veni la ea. 

— Tu ce crezi despre asta? 

Ea zâmbi la întrebare. 

— Sincer? N-am realizat cât de mult trebuie să te 
implici pentru o atât de mică modificare. Am gândit 
mai mult în termeni de câteva luni de muncă, nu ani. 
Și de asemenea am crezut că e mai uşor să faci un 
întreg motor nou decât să schimbi piesele unuia deja 
existent. 

— Poţi să procedezi şi așa, dar noi nu suntem cu 
adevărat fondaţi pentru acest tip de operaţie chiar 
dacă mă interesează. Îmi place să iau lucrurile deo- 
parte și să le îmbunătățesc. Este aici un anumit fel de 
provocare care nu există într-un întreg sistem nou. El 
își întoarse privirea către oamenii care lucrau atent. 

Testele astea duraseră foarte mult. Max ştia în sinea lui 
că motorul are să meargă. Nu înţelegea cum ar putea 
să dea greș. 

Leora îi atinse mâna uşor, discret. 

— O să funcţioneze, Max, spuse ea, crezând din tot 
sufletul în afirmaţia ei. 

El se întoarse, căutându-i privirea, nezărind în ochii ei 
decât încredere în el. 

— Credinţă oarbă? 

— Nu în totalitate. Văd prea multă implicare aici pentru 
ca să nu meargă. Ai strâns oameni buni în jurul tău, plini 
de hotărâre şi cu o veritabilă încăpățânare de minţi afu- 
risite. Dacă nu merge astăzi, o să meargă mâine sau luna 
viitoare, sau anul viitor. 

Fl ridică din umeri. 

— Am ajuns la un punct în care trebuie să încep să gân- 
desc în termeni de eficienţă. Chiar și dacă funcţionează, 
trebuie să accept că ne costă prea mult în timp și bani fără 
nici un venit în schimb. Nu sunt atât de bogat încât să-mi 
permit să mai aștept mult. 

Leora se încruntă. „Învins* nu era un cuvânt pe care ar 
fi putut să-l asocieze cu Max. Cu atât mai mult nu i se 
potrivea o atitudine de resemnare. 

— Ai putea să obtii un credit. 

— Am luat deja unul. Ei încep să creadă că iau mai mult 
decât pot duce. 

Ea se încruntă și mai tare. Se gândise foarte rar la banii 
ei, un fond de încredere substanţial pe care părinţii ei îl 
creaseră pentru ea ca și pentru surorile ei când fiecare 
împlinise douăzeci și unu de ani. Chiar dacă nu putea 
cumpăra Silver Streak, putea cu siguranță să-i preia 
riscurile financiare. 

— Eu am nişte bani, murmură ea încet. 

Max se holbă la ea, surprins de oferta ei. 

— Spiridușule, nu pot să iau banii tăi. În afară de asta, 
nouă ne-ar trebui mai mult decât poate avea cineva dintr-un 
salariu. În plus, Silver Streak încă nu stă chiar atât de rău. 
Nu tin atât de mult la această modificare de design încât 
să pot distruge compania din cauza asta. 

Leora deschise gura să protesteze, dar înainte ca ea să 
poată zice ceva din ceea ce îi venea să spună, unul din- 
tre bărbaţi veni la ei, dându-i lui Max o hârtie. Max se 
întoarse către el, studiind cu atenţie informaţia. 

— La naiba, spuse el încet, mai mult decât mulțumit de 
rezultatele atât de avansate. Componentele erau aproape 
de a trece de primul dintre punctele de încercare la care 


LEORA 147 


cele de dinainte eşuaseră. Încurajat, Max făcu câțiva pași să 
se depărteze, după care își aminti de Leora. Privi către ea. 

— Poţi să te întorci la birou, sau dacă vrei poţi să stai să 
priveşti. 

Leora ar fi preferat a doua variantă, însă avea încă un 
munte de dosare şi scrisori de rezolvat. 

— Cred că mă întorc la birou, spuse ea, alunecând de 
pe scăunel. De data asta purta acel tip de încălțăminte 
care se potrivea pe pardoseala de beton atelierelor. 

— De obicei nu fac pauză la prânz. 

— Este în regulă. Și eu trec peste a mea. 

El încuviință, răspunzându-i printr-un zâmbet. Acesta 
era un alt lucru despre care mai discutaseră înainte și încă 
un argument că el pierduse. El ar fi vrut să iasă să 
mănânce astăzi. Ea fusese mai practică, amintindu-i de 
teste şi de cheltuială. Majoritatea prietenelor lui de 
dinainte ar fi fost mai mult decât bucuroase să-i cheltu- 
iască banii. Dar nu Leora. Ea nu părea să-l considere o 
vacă de muls. 

Leora îi zâmbi și ea înainte de a părăsi suprafaţa de 
testare. Aproape ajunsese în biroul lui Max când îi atrase 
atenţia sunetul unei voci răstite. Se opri, încruntându-se la 
auzul furiei și frustrării din tonul bărbatului care vorbea. 

— La dracu, Jill! Ce vrei să fac? Ştii ce înseamnă toate 
aceste facturi medicale. Nu te poţi aştepta să pot trece să 
te iau și s-o vizitez pe mama ta chiar acum. Şi cu siguranță 
nu să facem un ocol pe la pârtiile de schi. Pur și simplu 
nu ne putem permite. 

Fără să-și dea seama, Leora se apropie de ușa între- 
deschisă a biroului lui Theo. El părea că ar fi la capătul 
răbdării. Era acesta motivul îngrijorării pe care o văzuse în 
ochii lui, al necazurilor care păreau să îi transpară din 
fiecare privire? 

— Ce-ai făcut?! întrebă Theo, vocea lui escaladând către 
un ton apropiat de țipăt. Nu se poate. Doamna Gibbons 
este o femeie drăguță dar e prea bătrână pentru a avea 
grijă de copil cât timp ești tu plecată iar eu nu pot cu 
siguranță. Ştii bine cât este de pretentios ceea ce facem 
luna asta. 

Cu fiecare cuvânt pe care-l auzea, Leora devenea tot 
mai interesată. Dacă Max ar fi fost acolo, el ar fi ştiut ce să 
facă. Ea privi peste umăr, cântărind din ochi drumul pe 
care venise. Ar părea nebună mergând la el și aducându-l 
aici ca să-l asculte pe Theo. Poate că nu avea dreptate. Dar 
Theo cu siguranţă avea nevoie de ajutor de la cineva. Și 
această persoană Jill părea hotărâtă să-i facă viaţa mai 

complicată decât oricând. Tulburată, se redresă puţin în 
timp ce își strângea buza între dinţi și încerca să decidă 
cel mai bun mod de a acţiona. Nu-i plăcuse niciodată să 
se bage în treburile personale ale cuiva, dar Theo era 
inginerul șef al lui Max. Aflându-se cu motorul într-o 
situaţie atât de delicată, problemele personale ale lui 
Theo ar putea cu siguranţă afecta performanţele muncii 
lui. 

— Ascultă, Jill, chiar nu poti. Nu acum. Sunt tot atât de 
obosit de tortura banilor cum ești și tu, dar asta ne e nece- 
sar dacă vrem să fim în stare să plătim aceste operaţii. Și 
nu pot să-l las baltă pe Max. La naiba, a fost prea bun cu 
mine. Asta-i tot. Dacă o lași pe Christy cu doamna 
Gibbons și pleci la mama ta, nu te gândi să te mai întorci 
acasă. De data asta chiar nu te vei mai întoarce. 

Încremenită de duritatea din vocea lui Theo, Leora se 
dădu cu un pas înapoi. 

— Vorbesc serios. 

O secundă mai târziu, telefonul fu trântit în furcă și 
zgomotul izbirii unui scaun dădu semnalul încetării 
bruște a conversaţiei. Leora se întoarse repede și dădu 
buzna în biroul lui Max, abia reușind să închidă ușa 
înainte de a-l auzi pe Theo pe coridor. Cu ochii măriţi de 


150 LACEY DANCER 


teamă, Leora se aruncă în scaunul ei, aruncându-și mapa 
în cutia cu gunoi de la genunchiul ei. O s-o scoată mai 
târziu. Abia avu timp să răsufle adânc când ușa se deschise 
cu zgomot. 

— Max e la teste? întrebă Theo fără zâmbetul lui 
obişnuit. 

Leora încuviință. 

— Poţi să preiei tu convorbirile mele pentru puţin 
timp? O să mă duc până acolo. Dacă sună soţia mea, Jill, 
spune-i că o s-o sun eu când mă întorc. Nu-mi face 
legătura cu ea dacă nu este o urgență. 

Leora încuviință din nou, sperând că el nu observă 
tremurul ușor de nervozitate al mâinilor ei. El nu băgă de 
seamă. Oricum părea că abia o vede pe ea. Leora scoase 
un oftat de ușurare când el plecă. Poate că Max o să 
observe cât era de supărat Theo și o să afle de la el 
adevărul. Spera să fie așa pentru că ideea de a-i spune lui 
Max ceea ce ascultase n-o atrăgea deloc. Dacă n-ar fi știut 
cât de importante deveniseră aceste teste, nici măcar n-ar 
fi interesat-o acest lucru. 

— Bun-venit în realitate, murmură ea ca pentru sine, 
aplecându-se să-și recupereze mapa cu notițe din cutia de 
gunoaie. 

Leora făcu ultimele retușuri pe tava cu ciocolată 
fierbinte şi încercă s-o ia. Max îi veni în întâmpinare. 

— Lasă-mă pe mine, murmură el, aplecându-se atât cât 
să-i sărute buzele înainte să ridice tava. 

— Credeam că ești în sufragerie. 

— Mi-era dor de tine. 

Ea zâmbi, plăcându-i felul simplu în care el își recunoștea 
dorinţa. Nu era în asta nici o presiune, ci numai liniște. 

— Îmi place această privire. El o sărută din nou, de data 
asta mai adânc. Cu mâinile lui ocupate, ea era în sigu- 
ranţă. Şi îmi place să mă relaxez aici cu tine, mai ales după 
o zi întreagă de muncă. Dar mâine seară trebuie să mă lași 
să te duc undeva. Nu vreau ca tu să vii acasă să gătești 
pentru noi în fiecare seară atât timp cât tu lucrezi în 
fiecare zi la fel de mult ca mine, poate mai mult. 

Leora îi atinse obrazul, mângâind asprimea bărbii lui 
nerase din seara de dinainte. 

— Îmi place să gătesc pentru tine, spuse ea încet. Și tu 
m-ai ajutat în seara asta. Nu numai la gătit dar și la spălat. 

Fl ridică din umeri, apoi se depărtă puţin de ea. 

— Mi-a plăcut s-o fac. El arătă către tavă. Eşti gata să 
duci asta? Eu aprind focul în sufragerie. 

Leorei îi străluciră ochii de plăcere. 

— Nu m-am gândit la asta. 

Fl râse. 

— Nu mai rezistam. Și dacă vrei să presari pe tavă câte- 
va din acele nalbe de mare din care am mâncat ieri, am 
putea să le prăjim. 

Ea râse, întorcându-se să găsească punga în cămară. 

— Tu și ironia ta, îl tachină ea, cu spatele la el. Întor- 
cându-se văzu că e singură în bucătărie. 

— Te-am auzit! strigă Max din sufragerie. 

Leora îi urmări vocea, cu buzele încă țuguiate de 
plăcere. Imaginea sufrageriei era foarte diferită de aceea 
pe care o lăsase numai cu câteva minute înainte. Lămpile 
din spatele canapelei erau stinse și singura lumină venea 
de la flăcările ce pâlpâiau în șemineu. Pernele de pe 
canapele erau aruncate în movile mici pe duşumea, în 
fața canapelei de lângă foc. Max stătea jos, sprijinit de o 
stivă de perne, cu tava în dreapta lui, având lângă el o 
grămadă aranjată de perne care așteptau. Când întâlni 
privirea lui Max, Leora simți un fior delicios străbătându-i 
şira spinării. 

— Îţi place? întrebă el încet. 

Ea încuviință, neputându-și lua ochii de la aranjamen- 
tul făcut de el. 

— Speriată? 

Ea dădu din cap. 

— Nu în felul la care te gândești, murmură ea. 

El zâmbi, relaxându-se pentru prima dată de când 
avusese ideea de a pregăti astfel locul pentru ea. Ridică 
mâna, cu palma în sus. 

— Vii lângă mine, spiriduș? 

Leora îi privi mâna întinsă. Siguranţa gestului lui, 
căldura vocii erau asigurări subtile ale faptului că el se 
ținea de promisiunea pe care i-o făcuse. Fără măcar să 
realizeze că s-a mișcat, ea veni către el în vârful 
picioarelor, degetele ei împreunându-se cu ale lui de 
parcă ar fi venit acasă. Când el o prinse ușor de mâna 
stângă, ea se lăsă condusă până jos lângă el. 

— Tu devii lumină de foc, șopti el, trecându-și mâna 
neocupată prin părul ei de satin strălucitor până când îi 
prinse capul. Ea se trase încet către el, cu buzele ca într-o 
invitaţie la care el nu mai putea să reziste mult. Când ea 
scoase limba ei mică și nervoasă pentru a-și umezi buzele, 
el abia își îinabuși un geamăt de dorință. La Leora totul era 
senzualitate inocentă. Ea îl atrăgea într-atât încât avea 
nevoie să dovedească mai multă grijă decât arătase el vre- 
odată pentru cineva sau ceva. 

Leora citi pasiunea pâlpâind în ochii lui. Simti căldura 
corpului lui înconjurând-o tot atât de vie ca și parfumul 
lui care părea că-i îmbrățișează simțurile. 

— Sărută-mă, şopti ea, știind că își dorea atingerea lui. 

Ca și când asta ar fi aşteptat să i se ceară, Max îi înclină 
capul pentru a o săruta. Ea avea buzele dulci iar el era 
bărbatul care trebuia să primească un astfel de cadou. El 
încerca, gusta, savura. Ţinea mâinile ușor pe corpul ei, 
aducând-o mai aproape de el, până când putu să se spri- 
jine de perne cu ea întinsă pe pieptul lui, într-un delicios 
abandon. 

Leora își lipi corpul de al lui, conștientă de tremurul 
trupurilor lor dar nederanjată de ceea ce părea să fie atât 
de natural o creştere a intensității plăcerii că el o atingea. 
Ea voia să fie mai aproape, să aibă tot mai mult din el, să 
se simtă mai strâns legată de el. 

— Max, gânguri ea, simțind ceva ciudat şi necunoscut 
până acum în membrele inferioare, o dorinţă care era 
aproape durere. 

Max își înălță capul, căutându-i chipul. Nu putea să 
depășească momentul dacă o speria cu dorinţa lui. 

— Spune-mi ce vrei, ceru el, având nevoie de cuvintele 
ei pentru a decide următoarea mișcare. 

— Nu știu, răspunse ea răgușit, abandonându-se pasiu- 
nii pe care o simțea pentru el. Ea nu avea puncte de 
referință, nu avea experienţă ci numai o idee rațională pe 
care își baza reacţiile. În plus, nu se așteptase să simtă 
atât de intens. Un fel diferit de teamă licări undeva în 
fundul creierului ei. Nu putea suporta gândul de a fi mai 
puţin decât o femeie pentru Max. Ar fi vrut să-l 
mulțumească și nu ştia cum. 

— Nu știu, repetă ea, în timp ce el citea clar pe faţa ei 
toate emoțiile prin care trecea. 

Max își încordă mâinile pe spatele ei fragil, luptându-se 
cu dorinţa care-i cuprindea trupul ca un cleşte. Niciodată 
nu-i fusese mai greu să se controleze. EI își dorise doar să 
o facă să guste din dulceaţa relaţiei pe care ar urma să o 
aibă ei doi. leşise însă o nebunie. 

— Îmi pare rău, spiriduș, șopti el sacadat, 
închizând ochii de frică să nu zărească teamă în 
privirea ei. M-am gândit s-o iau încet. Chiar așa am 
facut. Mai degrabă mi-aş tăia o mână decât să-ţi fac ţie 
vreun râu. 

— Nu sunt speriată, spuse Leora, atingându-i faţa cu 
trăsături torturate de vinovăţie. Nu de tine. Sincer, com- 
pletă ea văzându-i privirea sceptică. Văzând că expresia 

feţei lui nu se schimbă, ea făcu ceea ce nu s-ar fi crezut în 
stare să facă. Își încolăci mâna în jurul braţului lui, 
trăgându-l deasupra ei, neluând în seamă încordarea lui 
bruscă din momentul în care ea se depărtase de el. 
Prinzându-i mâna, i-o apropie de pieptul ei. 

— Asta nu e t...teamă de tine, Max. Simte-mă. 
V...vreau ceea ce nu î... înţeleg. Nu ș...știu cum să te fac 
fericit. 

Max văzu în ochii ei acea strălucire care arăta că ea era 
la un pas să-i dea lacrimile. 

— Cum adică să mă faci fericit? EI îi mângâie sânii cu 
degete moi pe care și le îndreptă apoi spre buzele ei 
tremurânde, încă roşii de la sărutul lui. Tu mă faci fericit 
lăsându-mă să te tin în braţe. Mă faci fericit de fiecare dată 
când zâmbești. Mă faci fericit când îţi apare acea mică 
poticneală în vorbire, care înseamnă că ești nervoasă și 
speriată dar că oricum vei fi curajoasă. Nu este nimic prin 
care să nu mă faci fericit. 

Leora zâmbi, pătrunsă de cuvintele lui cum nu fusese 
de nimic din înainte. Ea nu se va mai teme niciodată de 
el. N-ar fi putut. Acest bărbat avea prea mult suflet, prea 
multă sensibilitate ca s-o rănească pe ea sau pe oricine 
altcineva. 


LEORA 157 


— Vreau mai mult. Atinge-mă. 

Max se gândise la fiecare cuvânt pe care-l spusese 
Leora. Ar fi fost fericit și numai dacă ea doar l-ar fi 
acceptat, rămânând pasivă. Dar văzând dorinţa sinceră 
din ochii ei, el realiză că teama care îi stătea alături era 
de un alt gen, era teama unei femei de necunoscutul 
actului de a fi posedată de bărbatul ales. Ea voia ca el 
s-o înveţe cum să primească şi cum să provoace 
plăcere. 

— Tu eşti un miracol. 

— Este da sau nu? 

El râse, apropiindu-i buzele de ale lui și mângâindu-i 
cu un deget bărbia. 

— Este da, dar nu în seara asta. El o sărută adânc, aban- 
donându-se între buzele ei cu toată pasiunea așteptării 
lor. Ea se lăsă condusă de el, timidă la început dar cu o 
îndrăzneală pe care el o putea simţi și de asemenea gusta. 
Când el înălță capul, amândoi respirau sacadat. 

— De ce trebuie să așteptăm? Vreau să fac asta. 

El îi atinse buzele cu degetul arătător, dezmierdând 
curbele tandre cu atingerea lui. 

— Vreau să fii sigură. Dacă crezi că poţi să te trezești 
mâine dimineaţă bucurându-te că m-ai dorit atât de mult, 

fără nici un regret, atunci este în regulă și pentru tine și pen- 
tru mine. EI îi opri protestele punându-i un deget pe buze. 

— Te doresc mai mult decât am dorit vreodată vreo femeie. 
Iar tu ești altfel decât toate femeile pe care le-am cunoscut. 
N-o să te fac să suferi. Indiferent de ce-mi cere trupul meu. 
N-o să fac asta doar pentru că tu ai simtit pentru prima dată 
gustul dorinţei sexuale. Trebuie să fie mai mult. Am nevoie de 
asta. Și tu la fel. O mângâie pe obraji, privind-o în ochi. 

— Înţelegi ceea ce-ţi spun? Am încredere în tine cum nu 
am avut în nici una dintre femeile dinaintea ta şi cum am 
doar în foarte puţini bărbaţi. Tu mi-ai acordat la rândul 
tău încredere. N-o să înșel încrederea asta pentru nimic 
în lume. Fl aștepta, știind că niciodată nu spusese astfel 
de cuvinte vreunei femei și că niciodată nu se va mai arăta 
atât de vulnerabil în faţa vreunei alte femei, în afară de 
Leora. Acum el era în mâinile ei, ea, dacă ar fi vrut, putea 
să-l facă să sufere. Putea să continue să vrea să facă 
dragoste iar atunci el îi va răspunde pentru că o dorea 
prea mult pentru a o refuza. 

Leora simţi încordarea lui care era și a ei. Acolo 
unde ea acţionase instinctual, simplu, Max gândise 
pentru amândoi. Ea își oferise încrederea unui bărbat 
puternic, chiar dacă la început nu-și dăduse seama de 

toată profunzimea sufletului lui. Alt bărbat ar fi 
preferat amorul fizic, fără vreo implicare sentimentală. 

— Crezi că încă mai este caldă ciocolata? întrebă ea, 
luându-și ochii de la el. Unda de aprobare și apreciere din 
ochii lui nu-i atenua durerea pe care el i-o provocase, dar 
o făcea mai uşor de suportat. 

— O să aflăm, spuse el în timp ce o ridica de pe pieptul 
lui și o așeza lângă el, cu spatele sprijinit de perne. El se 
ridică să toarne fiecăruia câte o ceașcă. 

— O să aduc ceva pentru nalba de mare, murmură 
Leora, ridicându-se. 

Max o privi peste umăr. 

— Ştiam că tu te gândești la toate, spiriduș. 

Ea râse încet. Privirea din ochii lui dădea un nou sens 
cuvintelor ei. Leora se mișca cu o mai mare ușurință acum că 
știa ceva ce ignorase până în urmă cu câteva secunde. O să 
se trezească dimineaţa fără nici un regret, nici pentru ceea ce 
nu s-a întâmplat și nici pentru ce o să se întâmple în viitor. 

